cyanic-selkie/wikianc huggingface dataset:
ᱢᱟᱨᱥᱟᱞ ᱢᱟᱱᱰᱣᱟ ᱯᱨᱚᱰᱚᱠᱥᱚᱱ
ᱥᱮᱨᱮᱧ ᱵᱷᱤᱰᱤᱭᱚ ᱟᱞᱵᱚᱢ
ᱵᱤᱱ ᱜᱤᱨᱟᱹ ᱯᱮᱲᱟ ᱢᱟᱨᱥᱟᱞ ᱢᱟᱱᱰᱣᱟ ᱯᱨᱚᱰᱚᱠᱥᱚᱱ ᱨᱮᱱᱟᱜ ᱯᱩᱭᱞᱩ ᱠᱟᱹᱢᱤᱦᱚᱨᱟ ᱛᱟᱦᱮᱸ ᱠᱟᱱᱟ | ᱒᱐᱑᱕ ᱥᱟᱞᱮ ᱨᱮ ᱵᱤᱱ ᱜᱤᱨᱟᱹ ᱯᱮᱲᱟ ᱢᱭᱩᱡᱤᱠ ᱟᱞᱵᱚᱢ ᱡᱟᱢᱥᱮᱫᱯᱩᱨ ᱨᱮ ᱩᱪᱷᱟᱹᱱ ᱞᱮᱱᱟ | ᱵᱤᱱ ᱜᱤᱨᱟᱹ ᱯᱮᱲᱟ ᱟᱞᱵᱚᱢ ᱨᱮᱱᱟᱜ ᱥᱮᱨᱮᱧ ᱠᱚ ᱦᱚᱲ ᱠᱚ ᱛᱟᱞᱟ ᱨᱮ ᱟᱹᱰᱤ popular ᱜᱮᱭᱟ | ᱱᱚᱣᱟ ᱟᱞᱵᱚᱢ ᱨᱮ ᱗ ᱜᱚᱴᱟᱜ ᱥᱮᱨᱮᱱᱧ ᱢᱮᱱᱟᱜ ᱟ | ᱟᱞᱵᱚᱢ ᱨᱮᱱᱟᱜ ᱴᱟᱤᱴᱮᱞ ᱥᱮᱨᱮᱧ ᱵᱤᱱ ᱜᱤᱨᱟ ᱯᱮᱲᱟ ᱨᱮ ᱵᱤᱨ ᱵᱟᱦᱟ ᱦᱟᱸᱥᱫᱟᱜ ᱟᱨ ᱞᱟᱠᱷᱟᱱ ᱥᱳᱨᱮᱱ ᱛᱤᱠᱤᱱ ᱟᱹᱰᱤ natural acting ᱠᱟᱛᱮ ᱱᱚᱣᱟ ᱥᱮᱨᱮᱧ ᱨᱮᱱᱟᱜ ᱡᱟᱛᱷᱟᱛ ᱠᱤᱱ ᱯᱷᱚᱴᱮᱞ ᱨᱟᱠᱟᱵ ᱟᱠᱟᱫ ᱟ | ᱱᱚᱣᱟ ᱟᱞᱵᱚᱢ ᱨᱮᱱᱟᱜ ᱮᱴᱟᱜ ᱥᱮᱨᱮᱧ ᱠᱚᱨᱮ ᱥᱳᱱᱤ ᱢᱩᱨᱢᱩ, ᱨᱟᱡᱩᱨᱟᱡ ᱵᱤᱨᱩᱞᱩ, ᱪᱚᱠᱨᱚᱫᱷᱚᱨ ᱦᱮᱢᱵᱨᱚᱢ,ᱢᱟᱢᱩᱱᱤ ᱢᱩᱨᱢᱩ,ᱪᱚᱨᱚᱱ ᱦᱟᱸᱥᱫᱟᱜ,ᱥᱚᱸᱜᱤᱛᱟ ᱢᱩᱨᱢᱩ, ᱥᱟᱦᱤᱞ ᱦᱟᱸᱥᱫᱟᱜ, ᱢᱟᱢᱩᱱᱤ, ᱵᱤᱨᱥᱟ ᱦᱟᱸᱥᱫᱟᱜ, ᱠᱟᱢᱤᱱᱤ ᱢᱟᱡᱷᱤ ᱮᱢᱟᱱ ᱠᱚᱲᱟᱠᱟᱨ ᱢᱮᱱᱟᱜ ᱠᱚᱣᱟ |
ᱥᱚᱨᱴ ᱯᱷᱤᱞᱤᱢ
ᱠᱩᱠᱞᱤ ᱫᱚ ᱢᱤᱫ ᱥᱟᱱᱛᱟᱲᱤ ᱥᱚᱨᱴ ᱯᱷᱤᱞᱤᱢ ᱠᱟᱱᱟ ᱡᱟᱦᱟᱸ ᱢᱤᱫ ᱠᱟᱹᱴᱤᱡ ᱜᱤᱫᱨᱟᱹ ᱦᱟᱜ ᱢᱚᱱᱮ ᱨᱮ ᱥᱤᱨᱡᱚᱱᱚᱜ ᱠᱟᱱ ᱟᱭᱢᱟ ᱠᱩᱠᱞᱤ ᱠᱚ ᱪᱮᱛᱟᱱ ᱨᱮ ᱛᱮᱭᱟᱨ ᱟᱠᱟᱱᱟ | ᱱᱚᱣᱟ ᱥᱚᱨᱴ ᱯᱷᱤᱞᱤᱢ ᱨᱤᱱᱤᱡ ᱰᱟᱤᱨᱮᱪᱴᱚᱨ ᱫᱚ ᱥᱭᱟᱢ ᱥᱩᱱᱫᱚᱨ ᱢᱟᱡᱷᱤ | Cinematography ᱫᱚ ᱨᱟᱡ ᱢᱳᱦᱚᱱ ᱥᱳᱨᱮᱱ ᱮ ᱮᱢ ᱟᱠᱟᱫ ᱟ | ᱱᱚᱣᱟ ᱥᱚᱨᱴ ᱯᱷᱤᱞᱤᱢ ᱒᱐ ᱠᱷᱚᱱ ᱪᱮᱛᱟᱱ Short film Festivalᱨᱮ ᱡᱤᱛᱠᱟᱹᱨ ᱟᱠᱟᱱᱟ |
ᱥᱩᱢᱟ ᱥᱩᱫᱷᱤᱸᱫᱽᱨᱚ
'''ᱰ‌. ᱥᱩᱢᱟ ᱥᱩᱫᱷᱤᱸᱫᱽᱨᱚ''' ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱠᱞᱟᱥᱤᱠᱟᱞ ᱥᱮᱨᱮᱧᱤᱡ ᱟᱨ ᱨᱟᱦᱟ ᱜᱟᱵᱟᱱᱤᱡ, ᱟᱨ ᱵᱤᱬᱟ ᱚᱨᱚᱝᱻᱤᱡ ᱾ ᱱᱩᱭ ᱫᱚ ᱢᱤᱫ ᱢᱟᱪᱮᱫ ᱦᱚᱸ ᱠᱟᱱᱟᱭ ᱾ ᱱᱩᱭ ᱫᱚ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱥᱤᱯᱷᱟ. ᱠᱚ ᱪᱟᱞ ᱠᱟᱣᱻᱫᱮᱭᱟ ᱾ ᱟᱨ ᱦᱚᱸ ᱒᱐᱐᱑ ᱨᱮ ᱨᱟᱡᱽᱭᱳᱛᱥᱚᱵᱷᱟ ᱟᱣᱟᱰ ᱧᱟᱢ ᱞᱮᱜᱻᱟ ᱾
ᱯᱩᱭᱞᱩ ᱡᱤᱭᱚᱱ
ᱥᱩᱢᱟ ᱫᱚ ᱵᱟᱝᱜᱟᱞᱳᱨ ᱨᱮ ᱛᱟᱦᱮᱸᱱ ᱠᱟᱱᱟᱭ ᱾ ᱟᱡ ᱡᱟᱶᱟᱭ ᱫᱚ ᱢᱤᱫ ᱰᱟᱴᱟ ᱰᱟᱠᱛᱚᱨ ᱠᱟᱱᱟᱭ ᱟᱨ ᱱᱩᱠᱤᱱ ᱨᱤᱱ ᱵᱟᱨ ᱠᱩᱲᱤ ᱜᱤᱫᱽᱨᱟ. ᱢᱮᱱᱟᱜ ᱠᱤᱱ ᱛᱟᱭᱟ ᱾ She is an avid bonsai collector.
ᱠᱟ.ᱢᱤ ᱡᱤᱭᱚᱱ
ᱥᱩᱢᱟ ᱫᱚ ᱵᱤᱬᱟ ᱚᱨᱚᱝ ᱨᱮ ᱪᱤᱴᱴᱤ ᱵᱟᱵᱩᱻᱟᱜ ᱥᱴᱟᱭᱤᱞ ᱢᱮᱱᱛᱮ ᱠᱚ ᱵᱟᱰᱟᱭ ᱠᱟᱫᱮᱭᱟ ᱾ ᱠᱷᱟ.ᱞᱤ ᱵᱷᱟᱨᱚᱛ ᱨᱮ ᱫᱚ ᱵᱟᱝ, ᱜᱚᱴᱟ ᱡᱮᱜᱮᱛ ᱨᱮ ᱥᱮᱨᱮᱧ ᱟᱠᱟᱫᱟᱭ, ᱡᱮᱢᱚᱱ ᱭᱩᱱᱟᱭᱴᱮᱰ ᱥᱴᱮᱴᱥ, ᱭᱩᱱᱟᱭᱴᱮᱰ ᱠᱤᱝᱰᱚᱢ, ᱥᱤᱝᱜᱟᱯᱳᱨ, ᱢᱟᱞᱮᱥᱤᱭᱟ ᱮᱢᱟᱱ ᱠᱚᱨᱮ ᱾
ᱛᱚᱨᱚᱝᱜᱤᱬᱤ ᱵᱤᱬᱟ
ᱥᱩᱢᱟ ᱫᱚ "ᱛᱚᱨᱚᱝᱜᱤᱬᱤ ᱵᱤᱬᱟ" ᱛᱮᱭᱟᱨ ᱞᱮᱜᱻᱟᱭ, ᱡᱟᱦᱟᱸ ᱫᱚ ᱥᱚᱨᱚᱥᱣᱚᱛᱤᱻᱟᱜ ᱵᱤᱬᱟ ᱞᱮᱠᱟᱜᱮ ᱧᱮᱞᱚᱜ ᱟᱨ ᱥᱟᱰᱮᱭᱟ ᱾
ᱠᱚᱨᱱᱟᱴᱚᱠᱤ ᱡᱟᱡᱽ (Jazz)
ᱱᱩᱭ ᱫᱚ ᱰᱚᱪ ᱡᱟᱡᱽ ᱜᱨᱩᱯ ᱥᱯᱤᱱᱤᱯᱷᱮᱠᱥ ᱨᱮ ᱟ.ᱰᱤ ᱥᱮᱨᱢᱟ ᱠᱟ.ᱢᱤ ᱟᱠᱟᱫᱟᱭ ᱾
ᱮᱴᱟᱜ ᱠᱟ.ᱢᱤ ᱠᱚ
ᱤᱱᱰᱤᱭᱟᱱ ᱢᱭᱩᱡᱤᱠ ᱮᱠᱥᱯᱮᱨᱤᱭᱮᱱᱥ (Indian Music Experience (IME),) ᱨᱮ ᱜᱚᱲᱦᱚᱱ ᱟᱠᱟᱫᱟ ᱾ ᱱᱚᱶᱟ ᱫᱚ ᱢᱤᱫ ᱢᱭᱩᱡᱤᱭᱚᱢ ᱠᱟᱱᱟ, ᱡᱟᱦᱟᱸ ᱨᱮ ᱢᱤᱫ ᱦᱚᱲ ᱡᱚᱴᱮᱫ ᱟᱛᱮ ᱦᱚᱸ ᱥᱮᱨᱮᱧ, ᱨᱟᱦᱟ ᱠᱚᱭ ᱟᱭᱠᱟ.ᱣᱻᱟ ᱾
ᱱᱩᱭ ᱫᱚ ᱟᱨ ᱦᱚᱸ ᱟᱨᱴᱤᱥᱴ ᱤᱱᱴᱨᱤᱥᱯᱮᱠᱴᱤᱵᱷ ᱢᱳᱢᱮᱱᱴ (Artists’ Introspective Movement (AIM)) ᱨᱮᱭᱟᱜ ᱛᱮᱭᱟᱨ ᱨᱮ ᱜᱚᱲᱚ ᱞᱮᱜᱻᱟᱭ ᱾ ᱟᱨᱴᱤᱥᱴ ᱤᱱᱴᱨᱤᱥᱯᱮᱠᱴᱤᱵᱷ ᱢᱳᱢᱮᱱᱴ (Artists’ Introspective Movement (AIM)) ᱫᱚ ᱒᱐᱐᱗ ᱠᱷᱚᱱ ᱡᱷᱚᱛᱚ ᱥᱮᱨᱢᱟ ᱵᱟᱝᱜᱟᱞᱳᱨ ᱤᱱᱴᱚᱨᱱᱮᱥᱱᱟᱞ ᱟᱨᱴᱥ ᱯᱷᱮᱥᱴᱤᱵᱷᱟᱞ (Bangalore International Arts Festival (BIAF)) ᱠᱚ ᱥᱟᱯᱲᱟᱣ ᱛᱟᱨᱟᱭᱮᱫᱻᱟ ᱾
ᱛᱮᱞᱩᱜᱩ ᱯᱟᱹᱨᱥᱤ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱹᱨᱥᱤ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ ᱛᱷᱚᱠ:ᱫᱨᱟᱵᱤᱲ ᱯᱟᱹᱨᱥᱤ
ᱜᱩᱱᱰᱩᱨᱤᱭᱟ. ᱦᱩᱞ
ᱟᱵᱚ ᱱᱚᱣᱟ ᱥᱤᱧᱚᱛ ᱫᱤᱥᱚᱢ ᱑᱕.᱘.᱑᱙᱔᱗ ᱨᱮ ᱯᱷᱩᱨᱜᱟᱹᱞ ᱞᱮᱱᱟ ᱾ ᱫᱤᱥᱚᱢ ᱨᱮᱭᱟᱜ ᱠᱟᱹᱴᱤᱡ ᱠᱟᱹᱴᱤᱡ ᱨᱟᱡᱽ ᱠᱚ ᱢᱟᱨᱟᱝ ᱢᱟᱨᱟᱝ ᱨᱟᱡᱡᱚ ᱨᱮ ᱢᱮᱥᱟᱜ ᱠᱟᱱ ᱛᱟᱦᱮᱸᱱᱚᱜ ᱾ ᱥᱤᱧᱚᱛ ᱨᱮᱱᱟᱜ ᱥᱟᱱᱟᱢ ᱠᱟᱹᱴᱤᱡ ᱠᱟᱹᱴᱤᱡ ᱯᱚᱱᱚᱛ ᱠᱚ ᱢᱮᱥᱟ ᱪᱟᱵᱟ ᱮᱱ ᱨᱮᱦᱚᱸ ᱟᱵᱚ ᱵᱷᱚᱸᱡᱽ ᱫᱚ ᱟᱞᱟᱜᱽ ᱜᱮ ᱛᱟᱦᱮᱸ ᱮᱱᱟ ᱾
ᱚᱱᱟᱛᱮ ᱵᱤᱦᱟᱨ ᱥᱚᱨᱠᱟᱨ ᱨᱤᱱ ᱜᱚᱢᱠᱮ ᱠᱚᱫᱚ ᱟᱵᱚᱣᱟᱜ ᱨᱟᱡᱡᱚ ᱨᱮ ᱢᱮᱥᱟ ᱞᱟᱹᱜᱤᱱ ᱛᱮ ᱟᱹᱰᱤ ᱠᱚ ᱠᱩᱨᱩᱢᱩᱴᱩ ᱞᱮᱜᱼᱟ ᱾ ᱩᱱᱨᱮ ᱢᱟᱨᱟᱝ ᱜᱚᱢᱠᱮ ᱡᱚᱭᱯᱟᱞ ᱥᱤᱝ ᱟᱨ ᱟᱵᱚ ᱱᱚᱣᱟ ᱵᱷᱚᱸᱡᱽ ᱫᱤᱥᱚᱢ ᱨᱤᱱ ᱜᱚᱢᱠᱮ ᱠᱚ ᱥᱟᱶ ᱮᱯᱨᱟᱲ ᱨᱮ ᱛᱟᱦᱮᱸ ᱠᱟᱛᱮ ᱥᱟᱹᱨᱟᱹᱭᱠᱚᱞᱟ ᱵᱷᱚᱸᱡᱽ ᱫᱚ ᱵᱤᱦᱟᱨ ᱥᱟᱶ ᱢᱮᱥᱟ ᱮᱱᱟ ᱾ ᱱᱚᱛᱮ ᱳᱰᱤᱥᱟ ᱯᱚᱱᱚᱛ ᱨᱤᱱ ᱜᱚᱢᱠᱮ ᱠᱚᱣᱟᱜ ᱢᱮᱫ ᱥᱟᱨᱮᱡ ᱵᱷᱚᱸᱡᱽ ᱫᱤᱥᱚᱢ ᱨᱮ ᱛᱟᱹᱠᱤᱡ ᱮᱱ ᱠᱷᱟᱹᱛᱤᱨ ᱵᱷᱚᱸᱡᱽ ᱫᱤᱥᱚᱢ ᱫᱚ ᱳᱰᱤᱥᱟ ᱥᱟᱞᱟᱜ ᱢᱮᱥᱟᱭ ᱞᱟᱹᱜᱤᱫ ᱠᱚ ᱠᱩᱨᱩᱢᱩᱴᱩ ᱠᱮᱜᱼᱟ ᱾
ᱥᱤᱧᱚᱛ ᱟᱹᱯᱱᱟᱹᱛ ᱥᱟᱶ ᱥᱟᱶᱛᱮ ᱵᱤᱦᱟᱨ ᱯᱚᱱᱚᱛ ᱨᱮ ᱢᱟᱨᱟᱝ ᱜᱚᱢᱠᱮ ᱡᱚᱭᱯᱟᱞ ᱥᱤᱝ ᱮ ᱚᱰᱚᱠ ᱮᱱᱟ ᱾ ᱚᱱᱟ ᱵᱮᱲᱟ ᱨᱮᱜᱮ ᱟᱹᱰᱤ ᱟᱹᱰᱤ ᱮᱴᱠᱮᱴᱚᱬᱮ ᱦᱩᱭ ᱮᱱᱟ ᱾ ᱢᱟ. ᱑.᱑.᱑᱙᱔᱘ ᱦᱤᱛ ᱟᱹᱫᱤᱵᱟᱹᱥᱤ ᱠᱚᱭᱤᱡ ᱜᱚᱢᱠᱮ ᱢᱟᱦᱟᱨᱟᱡᱟ ᱥᱚᱨᱠᱟᱨ ᱠᱚᱨᱤᱱ ᱯᱷᱟᱹᱫᱽ ᱠᱚ ᱧᱤᱫᱟᱹ ᱠᱚ ᱥᱟᱵ ᱤᱫᱤ ᱠᱮᱫᱮᱭᱟ ᱠᱚᱴᱚᱠ ᱛᱮ ᱾ ᱢᱮᱱᱠᱷᱟᱱ ᱠᱷᱚᱨᱥᱩᱶᱟ ᱨᱟᱡᱽ ᱵᱟᱹᱴᱤ ᱨᱮᱡ ᱯᱩᱞᱤᱥ ᱯᱷᱟᱹᱫᱽ ᱠᱚ ᱦᱚᱨᱦᱚ ᱠᱮᱜᱼᱟ ᱾ ᱟᱹᱫᱤᱵᱟᱹᱥᱤ ᱦᱚᱲ ᱠᱚ ᱢᱟᱦᱟᱨᱟᱡᱟ ᱴᱷᱮᱱ ᱥᱮᱱ ᱠᱟᱛᱮ ᱟᱡᱟᱜ ᱢᱚᱪᱟ ᱠᱷᱚᱱ ᱢᱤᱫ ᱯᱚᱫᱽ ᱠᱟᱛᱷᱟ ᱟᱸᱡᱚᱢ ᱢᱟ ᱢᱮᱱᱛᱮ ᱚᱠᱚᱭ ᱥᱟᱶ ᱦᱚᱸ ᱱᱮᱭᱟᱣ ᱱᱤᱯᱥᱟᱹ ᱵᱟᱹᱱᱩᱜᱼᱟ ᱢᱮᱱᱠᱷᱟᱱ ᱜᱩᱞᱤ ᱵᱟᱹᱨᱩᱫᱽ ᱯᱩᱞᱤᱥ ᱯᱷᱟᱹᱫᱽ ᱠᱚ ᱟᱲᱟᱜ ᱠᱮᱜᱼᱟ ᱾ ᱟᱹᱰᱤ ᱟᱭᱢᱟ ᱦᱚᱲ ᱠᱚ ᱜᱚᱡ ᱦᱚᱪᱚ ᱮᱱᱟ ᱾ ᱟᱨ ᱩᱱᱠᱩ ᱠᱚᱫᱚ ᱱᱟᱨᱟᱱ ᱵᱮᱰᱟ ᱵᱩᱨᱩ ᱨᱮᱠᱚ ᱨᱟᱯᱟᱜ ᱠᱮᱫ ᱠᱚᱣᱟ ᱾
ᱟᱹᱫᱤᱢ ᱪᱮᱛᱟᱱ ᱱᱟᱦᱟᱪᱟᱨ
ᱟᱹᱯᱱᱟᱹᱛ ᱫᱤᱥᱚᱢ ᱨᱮ ᱟᱹᱰᱤ ᱵᱟᱝ ᱴᱷᱤᱠ ᱦᱩᱭ ᱮᱱᱟ ᱾ ᱜᱮᱥᱟᱭ ᱜᱮᱥᱟᱭ ᱦᱚᱲ ᱠᱚ ᱜᱚᱡ ᱮᱱᱟ ᱾ ᱚᱱᱟ ᱨᱮᱱᱟᱜ ᱛᱩᱞᱟᱹ ᱢᱟᱢᱞᱟ ᱜᱮ ᱵᱟᱹᱱᱩᱜ ᱟᱱᱟ ᱾ ᱦᱟᱯᱲᱟᱢ ᱠᱚᱨᱮ ᱠᱷᱚᱱ ᱡᱟᱦᱟᱸ ᱡᱟᱦᱟᱸ ᱟᱹᱭᱫᱟᱹᱨᱤ ᱛᱟᱦᱮᱸ ᱠᱟᱱᱟ, ᱢᱮᱱ ᱢᱮ ᱠᱟᱥᱠᱚᱢ ᱪᱟᱥ, ᱞᱩᱜᱽᱲᱤ ᱛᱮᱧ, ᱵᱟᱹᱫᱽ, ᱵᱟᱹᱭᱦᱟᱹᱲ, ᱟᱦᱟᱨ, ᱯᱩᱠᱷᱨᱤ, ᱥᱟᱱᱟᱢ ᱥᱮᱴᱞᱢᱮᱸᱴ ᱨᱮ ᱢᱩᱪᱟᱹᱫ ᱮᱱᱟ ᱾ ᱢᱟᱹᱡᱷᱤ, ᱱᱟᱭᱠᱮ ᱢᱟᱹᱱ ᱦᱟᱥᱟ ᱦᱚᱸ ᱢᱟᱞᱚᱴ ᱮᱱᱟ ᱾ ᱥᱚᱦᱚᱨ ᱵᱟᱡᱟᱨ ᱨᱮ ᱡᱟᱦᱟᱸ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱚᱛ ᱦᱟᱥᱟ ᱛᱟᱦᱮᱸ ᱠᱟᱱᱟ ᱚᱱᱟ ᱦᱚᱸ ᱯᱩᱪᱩᱡ ᱮᱱᱟ ᱾ ᱟᱹᱰᱤ ᱟᱹᱰᱤ ᱡᱟᱭᱜᱟ ᱠᱚᱨᱮ ᱯᱟᱛᱟ ᱵᱩᱨᱩ, ᱛᱟᱢᱥᱟ ᱮᱢᱟᱱ ᱪᱟᱵᱟ ᱮᱱᱟ ᱾ ᱯᱟᱛᱟ ᱴᱟᱺᱰᱤ ᱠᱚᱨᱮ ᱦᱟᱺᱰᱤ, ᱯᱟᱹᱨᱩᱣᱟᱹ ᱜᱮ ᱵᱟᱹᱲᱛᱤ ᱮᱱᱟ ᱾ ᱦᱚᱲ ᱦᱟᱺᱰᱤ ᱯᱟᱹᱨᱣᱟᱹ ᱧᱩ ᱨᱮᱜᱮ ᱞᱟᱵᱟᱫᱷᱤᱭᱟᱹᱣ ᱠᱚ ᱛᱟᱦᱮᱸ ᱮᱱᱟ ᱾ ᱦᱟᱺᱰᱤ ᱯᱟᱹᱨᱣᱟᱹ ᱧᱩᱧᱩ ᱛᱮ ᱟᱹᱫᱤᱵᱟᱹᱥᱤ ᱦᱚᱲ ᱠᱚ ᱩᱱᱟᱹᱜ ᱠᱚ ᱵᱟᱞᱚᱜ ᱪᱟᱵᱟ ᱮᱱᱟ, ᱵᱮᱥ ᱟᱨ ᱵᱟᱹᱲᱤᱡ ᱵᱟᱠᱚ ᱛᱷᱤᱛ ᱫᱟᱲᱮᱭᱟᱫᱼᱟ ᱾ ᱦᱟᱹᱱᱤ ᱱᱷᱟᱹᱭ ᱧᱩᱛᱩᱢ ᱨᱮ ᱚᱛ ᱦᱟᱥᱟ ᱠᱚ ᱠᱤᱨᱤᱧ ᱟᱹᱠᱷᱨᱤᱧ ᱠᱮᱫᱼᱟ ᱾ ᱱᱚᱝᱠᱟ ᱛᱮ ᱥᱟᱱᱟᱢ ᱟᱹᱫᱤᱵᱟᱹᱥᱤ ᱠᱚ ᱮᱠᱷᱮᱱ ᱛᱤ ᱮᱱᱟ ᱾
ᱟᱹᱫᱤᱵᱟᱹᱥᱤ ᱠᱚ ᱢᱟᱹᱫᱽᱨᱮ ᱥᱟᱱᱛᱟᱲ, ᱞᱟᱲᱠᱟ, ᱢᱩᱰᱟᱹ, ᱢᱟᱦᱞᱮ, ᱮᱢᱟᱱ ᱠᱚᱜᱮ ᱟᱹᱰᱤ ᱵᱟᱹᱲᱛᱤ ᱠᱚ ᱪᱤᱨᱩᱞᱤᱴᱩ ᱦᱚᱪᱚ ᱮᱱᱟ ᱾ ᱚᱱᱟᱛᱮ ᱩᱱᱠᱩ ᱪᱮᱛᱟᱱ ᱨᱮᱜᱮ ᱦᱟᱢᱟᱞ ᱫᱚ ᱵᱟᱹᱲᱛᱤ ᱮᱱᱟ ᱾
ᱵᱷᱟᱨᱚᱛ ᱯᱷᱩᱨᱜᱟᱹᱞ ᱢᱟᱬᱟᱝ ᱨᱮ ᱢᱚᱭᱩᱨᱵᱷᱚᱸᱡᱽ ᱫᱚ ᱯᱚᱱᱚᱛ ᱜᱮ ᱛᱟᱦᱮᱸ ᱠᱟᱱᱟ ᱾ ᱚᱱᱟᱛᱮ ᱥᱚᱨᱠᱟᱨᱤ ᱠᱟᱜᱚᱡᱽ ᱠᱚᱨᱮ ᱦᱚᱸ ᱯᱟᱨᱜᱟᱱᱟ ᱥᱟᱥᱚᱱ ᱜᱮ ᱛᱟᱦᱮᱸ ᱠᱟᱱᱟ ᱾ ᱢᱚᱭᱩᱨᱵᱷᱚᱸᱡᱽ ᱨᱮ ᱨᱟᱡᱟ ᱥᱟᱥᱚᱱ ᱪᱟᱞᱟᱜ ᱠᱟᱱ ᱛᱟᱦᱮᱸᱱ ᱨᱮᱦᱚᱸ ᱮᱱ ᱦᱚᱸ ᱜᱮ ᱢᱟᱹᱡᱷᱤ ᱯᱟᱨᱜᱟᱱᱟ ᱟᱱᱛᱮ ᱟᱨ ᱠᱟᱜᱚᱡᱽ ᱛᱮᱦᱚᱸ ᱚᱠᱟ ᱦᱚᱸ ᱵᱟᱝ ᱥᱟᱹᱜᱩᱱᱚᱜ ᱠᱟᱱ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱥᱤᱧᱚᱛ ᱫᱤᱥᱚᱢ ᱯᱷᱩᱨᱜᱟᱹᱞ ᱨᱮ ᱟᱹᱰᱤ ᱛᱮᱫ ᱠᱚ ᱢᱟᱹᱱ ᱦᱟᱹᱱ ᱮᱱᱟ ᱾ ᱚᱱᱟ ᱠᱚ ᱵᱟᱹᱲᱛᱤ ᱮᱱ ᱠᱷᱟᱱ ᱢᱚᱱᱮᱨᱮ ᱟᱹᱰᱤ ᱟᱸᱴ ᱜᱮ ᱨᱟᱹᱜᱤ ᱵᱟᱹᱲᱛᱤ ᱮᱱᱟ ᱾ ᱢᱟᱦᱟᱨᱟᱡᱟ ᱜᱚᱢᱠᱮ ᱯᱨᱚᱛᱟᱯ ᱪᱚᱸᱫᱽᱨᱚ ᱵᱷᱚᱸᱡᱽ ᱦᱚᱸ ᱨᱮᱵᱷᱮᱱᱥᱟ A.D.B. Medical college ᱢᱚᱭᱩᱨᱠᱷᱚᱸᱡᱽ ᱨᱮ ᱵᱟᱝ ᱵᱮᱱᱟᱣ ᱠᱟᱛᱮ ᱠᱚᱴᱚᱠ ᱨᱮᱭ ᱵᱮᱱᱟᱣ ᱦᱚᱪᱚ ᱠᱮᱫᱼᱟ ᱾ ᱳᱰᱤᱥᱟᱹᱵᱟᱹᱥᱤ ᱠᱚ ᱞᱟᱹᱜᱤᱫ ᱾ ᱢᱮᱱᱠᱷᱟᱱ ᱢᱚᱭᱩᱨᱵᱷᱚᱸᱡᱽ ᱟᱹᱫᱤᱵᱟᱹᱥᱤ ᱠᱚ ᱞᱟᱹᱜᱤᱫ ᱫᱚ ᱟᱹᱵᱤ ᱠᱚᱢ ᱵᱷᱟᱜᱽ ᱫᱚᱦᱚ ᱴᱷᱟᱶ ᱥᱩᱢᱩᱝ ᱾ ᱚᱞᱚᱜ ᱨᱮᱱᱟᱜ ᱫᱟᱣ ᱵᱟᱝ ᱠᱚ ᱧᱟᱢ ᱞᱮᱫᱼᱟ ᱾ ᱚᱱᱟ ᱵᱤᱨᱫᱟᱹᱜᱟᱲ ᱠᱚ ᱪᱟᱞᱟᱣ ᱞᱟᱹᱜᱤᱫ ᱛᱮ ᱟᱹᱫᱤᱵᱟᱹᱥᱤ ᱴᱷᱮᱱ ᱠᱷᱚᱱ ᱵᱟᱹᱲᱛᱤ ᱠᱷᱟᱡᱽᱱᱟ ᱠᱚ ᱦᱟᱛᱟᱣ ᱠᱮᱜᱼᱟ ᱾ ᱟᱹᱫᱤᱵᱟᱹᱥᱤ ᱢᱟᱦᱟᱨᱟᱡᱟ ᱨᱤᱱ ᱜᱚᱢᱠᱮ ᱠᱚ ᱜᱩᱸᱰᱩᱨᱤᱭᱟᱹ ᱨᱮ ᱢᱤᱫᱩᱱ ᱢᱟᱬᱟᱝ ᱨᱮ ᱚᱠᱚᱭ ᱠᱚᱫᱚ ᱚᱲᱟᱜ ᱠᱚᱨᱮ ᱠᱷᱚᱱ ᱚᱠᱚᱭ ᱠᱚᱫᱚ ᱦᱚᱨ ᱠᱚᱨᱮ ᱠᱷᱚᱱ ᱯᱩᱞᱤᱥ ᱯᱷᱟᱹᱫᱽ ᱠᱚ ᱥᱟᱵ ᱤᱫᱤ ᱠᱮᱫ ᱠᱚᱣᱟ ᱾ ᱢᱟᱹ ᱔.᱔.᱑᱙᱔᱙ ᱦᱤᱛ ᱧᱤᱫᱟᱹ ᱡᱟᱦᱟᱸ ᱫᱟᱛᱠᱤᱰᱤ ᱦᱟᱹᱛᱤ ᱥᱤᱠᱲᱤ ᱨᱮ ᱡᱟᱦᱟᱸ ᱜᱷᱚᱴᱚᱱ ᱦᱩᱭ ᱮᱱᱟ, ᱤᱱᱟᱹ ᱦᱤᱞᱚᱜ ᱠᱷᱚᱱ ᱜᱮ ᱯᱩᱞᱤᱥ ᱯᱷᱟᱹᱫᱽ ᱠᱚᱫᱚ ᱟᱹᱛᱩ ᱟᱹᱛᱩ ᱜᱚᱢᱠᱮ ᱠᱚᱠᱚ ᱯᱟᱱᱛᱮ ᱠᱮᱫ ᱠᱚᱣᱟ ᱾ ᱜᱚᱢᱠᱮ ᱥᱩᱱᱟᱹᱨᱟᱢ ᱥᱚᱨᱮᱱ, ᱞᱟᱞ ᱢᱳᱦᱚᱱ ᱢᱩᱨᱢᱩ ᱮᱢᱟᱱ ᱡᱤᱦᱚᱞ ᱠᱷᱟᱱᱟ ᱛᱮᱠᱚ ᱤᱫᱤ ᱠᱮᱫ ᱠᱚᱣᱟ ᱾ ᱜᱷᱟᱹᱥᱤᱨᱟᱢ ᱥᱟᱺᱰᱤᱞ, ᱵᱟᱰᱷᱟ ᱵᱮᱥᱨᱟ, ᱞᱟᱞ ᱢᱳᱦᱚᱱ ᱥᱚᱨᱮᱱ, ᱟᱨ ᱦᱚᱸ ᱜᱚᱢᱠᱮ ᱠᱚ ᱯᱩᱞᱤᱥ ᱯᱷᱟᱹᱫᱽ ᱠᱚ ᱥᱟᱵ ᱤᱫᱤ ᱠᱮᱫ ᱠᱚᱣᱟ ᱾
ᱜᱩᱱᱰᱩᱨᱤᱭᱟᱹ ᱨᱮ ᱡᱟᱨᱣᱟ
ᱜᱚᱢᱠᱮ ᱠᱚ ᱡᱤᱦᱚᱞ ᱠᱷᱟᱱᱟ ᱠᱚ ᱥᱟᱵ ᱤᱫᱤ ᱠᱮᱫ ᱠᱚᱣᱟ ᱵᱟᱰᱟᱭ ᱠᱟᱛᱮ ᱫᱤᱥᱚᱢ ᱦᱚᱲ ᱟᱹᱰᱤ ᱟᱸᱴ ᱢᱚᱱᱮ ᱨᱮᱠᱚ ᱦᱩᱰᱩᱜ ᱮᱱᱟ ᱾ ᱮᱱ ᱨᱮᱦᱚᱸ ᱢᱚᱱᱮ ᱵᱟᱠᱚ ᱠᱷᱟᱴᱚ ᱞᱮᱜᱼᱟ ᱾ ᱚᱱᱟᱛᱮ ᱢᱟᱹ ᱖.᱒.᱑᱙᱔᱙ ᱦᱤᱛ ᱦᱤᱞᱚᱜ ᱜᱩᱱᱰᱩᱨᱤᱭᱟᱹ ᱵᱟᱹᱫᱽ ᱴᱟᱺᱰᱤ ᱨᱮ ᱡᱟᱣᱨᱟᱜ ᱠᱚ ᱴᱷᱟᱹᱣᱠᱟᱹ ᱠᱮᱜᱼᱟ ᱾ ᱚᱱᱟᱛᱮ ᱟᱹᱛᱩ ᱟᱹᱛᱩ ᱜᱤᱨᱟᱹ ᱠᱚ ᱯᱟᱥᱱᱟᱣ ᱠᱮᱜᱼᱟ ᱾ ᱟᱹᱛᱩ ᱯᱤᱪᱷᱤ ᱵᱟᱦᱟ ᱢᱟᱞᱟ ᱜᱩᱱᱰᱩᱨᱤᱭᱟᱹ ᱢᱤᱫᱩᱱ ᱴᱟᱺᱰᱤ ᱛᱮ ᱤᱫᱤ ᱛᱟᱨᱟ ᱟᱨ ᱚᱲᱟᱜ ᱯᱤᱪᱷᱤ ᱵᱟᱨ ᱦᱚᱲ ᱜᱩᱱᱰᱩᱨᱤᱭᱟᱹ ᱴᱟᱺᱰᱤ ᱛᱮ ᱵᱚᱲᱦᱮ ᱥᱮᱱᱚᱜ ᱛᱮ ᱦᱩᱭᱩᱜᱼᱟ ᱾ ᱜᱩᱱᱰᱩᱨᱤᱭᱟᱹ ᱵᱟᱹᱫᱽ ᱴᱟᱺᱰᱤ ᱢᱤᱜᱩᱱ ᱦᱩᱭᱩᱜ ᱨᱮ ᱟᱹᱱᱟᱹᱭᱩᱨ ᱞᱮᱠᱟᱛᱮ ᱥᱤᱫᱩ ᱢᱩᱨᱢᱩ, ᱟᱹᱛᱩ- ᱠᱷᱚᱸᱰ ᱵᱚᱸᱫᱽ ᱛᱤᱠᱤᱱᱟᱜ ᱟᱹᱭᱩᱨ ᱛᱮ ᱦᱩᱭ ᱞᱮᱱᱟ ᱾
ᱜᱚᱢᱠᱮ ᱠᱚ ᱡᱤᱦᱚᱞ ᱠᱷᱟᱱᱟ ᱨᱮᱠᱚ ᱛᱟᱦᱮᱸ ᱮᱱᱟ ᱾ ᱩᱱᱠᱩᱣᱟᱜ ᱢᱚᱱᱮ ᱠᱩᱥᱤ ᱦᱚᱪᱚᱭ ᱞᱟᱹᱜᱤᱫ ᱛᱮ ᱵᱟᱦᱟ ᱢᱟᱞᱟ ᱢᱤᱫᱩᱱ ᱴᱟᱺᱰᱤ ᱛᱮ ᱤᱫᱤ ᱛᱟᱨᱟ ᱦᱩᱭᱩᱜᱼᱟ ᱾ ᱥᱮᱛᱟᱜ ᱠᱷᱚᱱ ᱦᱚᱲ ᱠᱚ ᱞᱟᱲᱟᱣ ᱟᱠᱟᱱᱟ ᱾ ᱜᱩᱱᱰᱩᱨᱤᱭᱟᱹ ᱴᱟᱺᱰᱤ ᱨᱮ ᱜᱩᱲᱢᱟᱲ ᱦᱩᱭᱩᱜᱼᱟ ᱢᱮᱱᱛᱮ ᱦᱚᱨ ᱠᱚᱨᱮ ᱠᱚ ᱟᱸᱡᱚᱢ ᱞᱮᱫ ᱜᱮᱭᱟ ᱾ ᱢᱮᱱᱠᱷᱟᱱ ᱚᱠᱚᱭ ᱥᱟᱞᱟᱜ ᱦᱚᱸ ᱱᱮᱭᱟᱣ ᱱᱤᱯᱥᱟᱹ ᱵᱟᱹᱱᱩᱜ ᱟᱱᱟ ᱾ ᱛᱩᱢᱫᱟᱜ, ᱴᱟᱢᱟᱠ, ᱥᱟᱠᱣᱟ, ᱵᱟᱡᱽ ᱵᱟᱡᱽᱱᱟ ᱟᱱᱛᱮ ᱟᱹᱫᱤᱵᱟᱹᱥᱤ ᱦᱚᱲ ᱠᱚ ᱞᱟᱧᱟᱣ ᱟᱠᱟᱱᱟ ᱾ ᱫᱤᱠᱩ ᱠᱚᱫᱚ ᱱᱩᱠᱩᱣᱟᱜ ᱢᱤᱫᱩᱱ ᱟᱞᱚ ᱥᱟᱹᱜᱩᱱᱚᱜ ᱢᱟ ᱚᱱᱟ ᱞᱟᱹᱜᱤᱫ ᱥᱟᱨᱟ ᱞᱮᱛᱟᱲ ᱠᱚ ᱠᱩᱨᱩᱢᱩᱴᱩ ᱞᱮᱜᱼᱟ ᱾ ᱚᱱᱟᱛᱮ ᱱᱚᱣᱟ ᱢᱤᱫᱩᱱ ᱫᱚ ᱟᱹᱫᱤᱵᱟᱹᱥᱤ ᱢᱮᱲᱟ ᱠᱚ ᱧᱩᱛᱩᱢ ᱠᱮᱜᱼᱟ ᱾
ᱵᱮᱲᱟ ᱠᱟᱹᱴᱤᱡ ᱛᱚᱨᱟᱫᱚᱜ ᱥᱟᱶ ᱥᱟᱶᱛᱮ ᱜᱮ ᱫᱤᱥᱚᱢ ᱦᱚᱲ ᱵᱩᱨᱩᱫ ᱵᱩᱨᱩᱫ ᱠᱚ ᱡᱟᱨᱣᱟ ᱮᱱᱟ ᱾ ᱜᱚᱢᱠᱮ ᱠᱚᱣᱟᱜ ᱢᱚᱱᱮ ᱡᱤᱣᱤ ᱡᱤᱭᱟᱹᱲ ᱦᱚᱪᱚᱭ ᱞᱟᱹᱜᱤᱫ ᱛᱮ ᱛᱤᱱᱟᱹᱜ ᱨᱚᱠᱚᱢ ᱥᱟᱡᱟᱣ ᱠᱟᱛᱮ ᱟᱹᱛᱩ ᱫᱤᱥᱚᱢ ᱠᱷᱚᱱ ᱦᱚᱲ ᱠᱚ ᱨᱮᱞᱟᱣ ᱟᱠᱟᱱᱟ ᱾ ᱥᱟᱡᱽ ᱵᱟᱡᱽ ᱡᱤᱲᱤᱫ ᱡᱤᱲᱤᱫ ᱢᱤᱫ ᱞᱟᱠᱷ ᱜᱟᱱ ᱦᱚᱲ ᱜᱩᱱᱰᱩᱨᱤᱭᱟᱹ ᱯᱨᱚᱦᱚᱞᱟᱫᱽ ᱢᱟᱦᱛᱚᱣᱟᱜ ᱵᱟᱹᱫᱽ ᱴᱟᱺᱰᱤ ᱨᱮ ᱫᱤᱥᱚᱢ ᱦᱚᱲ ᱠᱚ ᱡᱟᱨᱣᱟ ᱮᱱᱟ ᱾ ᱠᱟᱹᱴᱤᱡ ᱜᱤᱫᱽᱨᱟᱹ ᱠᱚᱦᱚᱸ ᱮᱸᱜᱟᱛ ᱠᱚᱞᱮ ᱠᱚᱨᱮ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱚᱢᱠᱮ ᱠᱚᱣᱟᱜ ᱦᱚᱴᱚᱜ ᱨᱮ ᱵᱟᱦᱟ ᱢᱟᱞᱟ ᱟᱨᱟᱣ ᱠᱟᱛᱮ ᱨᱟᱹᱥᱠᱟᱹ ᱦᱚᱪᱚ ᱠᱚᱣᱟ ᱠᱚ ᱾ ᱞᱟᱹᱠᱛᱤ ᱯᱟᱲᱟᱣᱜ ᱠᱷᱟᱱ ᱡᱚᱛᱚ ᱜᱮ ᱡᱤᱦᱚᱞ ᱠᱷᱟᱱᱟ ᱨᱮ ᱡᱤᱭᱚᱱ ᱠᱚ ᱠᱷᱮᱢᱟᱣᱟ ᱢᱮᱱᱛᱮ ᱠᱚ ᱴᱷᱟᱹᱣᱠᱟᱹ ᱜᱚᱴᱟ ᱟᱠᱟᱜᱼᱟ ᱾
ᱦᱩᱞ ᱛᱟᱭᱚᱢ ᱚᱨᱥᱚᱝ
ᱦᱚᱲ ᱠᱚ ᱵᱤᱨ ᱵᱩᱨᱩ ᱨᱮᱱᱟᱜ ᱡᱚ ᱠᱚ ᱡᱚᱢ ᱠᱟᱛᱮ ᱟᱨ ᱡᱷᱟᱨᱱᱟ ᱫᱟᱜ ᱧᱩ ᱠᱟᱛᱮ ᱠᱚ ᱛᱟᱦᱮᱸ ᱮᱱᱟ ᱾ ᱟᱹᱛᱩ ᱟᱹᱛᱩ ᱯᱩᱞᱤᱥ ᱯᱷᱟᱹᱫᱽ ᱠᱚ ᱫᱟᱬᱟ ᱠᱮᱫᱼᱟ ᱾ ᱟᱹᱰᱤ ᱦᱚᱲ ᱠᱚ ᱫᱟᱞ, ᱛᱚᱞ ᱠᱮᱫ ᱠᱚᱣᱟ, ᱫᱟᱠᱟ ᱴᱩᱠᱩᱡ ᱠᱚ ᱨᱟᱹᱯᱩᱫ ᱠᱮᱫ ᱛᱟᱠᱚᱣᱟ ᱾ ᱥᱤᱢ, ᱢᱮᱨᱚᱢ ᱠᱚᱠᱚ ᱤᱫᱤ ᱠᱮᱫ ᱠᱚᱣᱟ ᱾ ᱦᱳᱲᱳ ᱵᱟᱺᱫᱤ ᱮᱢᱟᱱ ᱵᱚᱜᱚᱡ ᱠᱟᱛᱮ ᱵᱟᱹᱛᱤ ᱥᱩᱱᱩᱢ ᱫᱩᱞ ᱠᱟᱛᱮ ᱠᱚ ᱟᱛᱟᱨ ᱠᱮᱜᱼᱟ ᱾ ᱢᱚᱱ ᱠᱩᱥᱤ ᱠᱚ ᱠᱟᱹᱢᱤ ᱠᱮᱫᱼᱟ ᱾ ᱚᱲᱟᱜ ᱨᱮᱫᱚ ᱦᱟᱲᱟᱢ ᱦᱚᱲ ᱟᱨ ᱵᱩᱰᱷᱤ ᱮᱨᱟ ᱥᱩᱢᱟᱹᱫᱽ ᱜᱮᱠᱚ ᱛᱟᱦᱮᱸ ᱞᱮᱱᱟ ᱾
ᱩᱱ ᱫᱚ ᱯᱚᱧᱡᱟᱵᱤ ᱚᱢᱚᱨ ᱥᱤᱝ ᱥᱚᱨᱠᱟᱨ S.D.O. ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱠᱟᱛᱷᱟ ᱥᱟᱱᱟᱢ ᱮ ᱵᱟᱰᱟᱭ ᱞᱮᱫ ᱜᱮᱭᱟ ᱾ ᱥᱩᱨᱚᱡᱽ ᱢᱚᱬᱤ ᱢᱚᱦᱟᱱᱛᱤ ᱡᱟᱢᱟᱫᱟᱨ ᱮ ᱛᱟᱦᱮᱸ ᱛᱟᱱᱟ ᱾ ᱩᱱᱤ ᱦᱚᱸ ᱟᱹᱫᱤᱵᱟᱹᱥᱤ ᱫᱟᱞ ᱛᱚᱞ ᱟ.ᱰᱤᱡ ᱮ ᱨᱟᱹᱥᱠᱟᱹᱜᱼᱟ ᱾ ᱱᱩᱱᱟᱹᱜ ᱮ ᱨᱟᱹᱜᱤᱭᱟ ᱵᱚᱥᱛᱚ ᱟᱹᱛᱩ ᱨᱤᱱᱤᱡ ᱜᱟᱹᱞᱩ ᱢᱟᱹᱡᱷᱤᱭᱤᱡ ᱥᱟᱫᱚᱢ ᱦᱚᱸᱭ ᱜᱩᱞᱤ ᱜᱚᱡ ᱞᱮᱜᱮᱭᱟ ᱾
ᱩᱰᱟᱹᱣᱜ ᱜᱟᱹᱰᱤ ᱠᱚᱨᱮ ᱠᱷᱚᱱᱟᱜ ᱢᱤᱫ ᱫᱷᱚᱢᱠᱟᱣ ᱠᱟᱛᱷᱟ ᱚᱞ ᱟᱠᱟᱱ ᱠᱟᱜᱚᱡᱽ ᱠᱚ ᱟᱲᱟᱜ ᱞᱮᱜᱼᱟ ᱾ ᱢᱮᱱᱠᱷᱟᱱ ᱪᱷᱟᱯᱟ ᱠᱷᱟᱱᱟ ᱨᱮᱱᱟᱜ ᱧᱩᱛᱩᱢ ᱫᱚ ᱵᱟᱝ ᱚᱞ ᱟᱠᱟᱱᱟ ᱾ ᱤᱱᱟᱹ ᱢᱟᱹᱫᱽ ᱨᱮ ᱥᱩᱱᱟᱹᱨᱟᱢ ᱥᱚᱨᱮᱱ ᱨᱩᱣᱟᱹ ᱵᱮᱥᱚᱜ ᱨᱟᱱ ᱢᱮᱱᱛᱮ ᱵᱟᱜᱮ ᱯᱩᱱ (24) ᱜᱚᱴᱟᱝ ᱥᱩᱭ ᱠᱚ ᱮᱢᱟ ᱫᱮᱭᱟ ᱾ ᱢᱮᱱᱠᱷᱟᱱ ᱚᱱᱟᱛᱮ ᱵᱟᱝ ᱵᱮᱥ ᱠᱟᱛᱮ ᱠᱚᱝᱠᱟ ᱮᱱᱟᱭ ᱾ ᱛᱟᱭᱚᱢ ᱫᱚ ᱨᱟᱹᱧᱪᱤ ᱰᱟᱠᱛᱚᱨ ᱠᱷᱟᱱᱟ ᱨᱮᱭ ᱵᱮᱥ ᱮᱱᱟ ᱾ ᱜᱚᱢᱠᱮ ᱥᱩᱱᱟᱹᱨᱟᱢ ᱥᱚᱨᱮᱱ ᱨᱟᱹᱧᱪᱤ ᱰᱟᱠᱛᱚᱨ ᱠᱷᱟᱱᱟ ᱨᱮᱭ ᱛᱟᱦᱮᱸ ᱮᱱᱟ ᱾ ᱮᱴᱟᱜ ᱜᱚᱢᱠᱮ ᱠᱚᱫᱚ ᱵᱟᱹᱨᱯᱟᱫᱟ, ᱨᱟᱭᱨᱚᱢᱯᱩᱨ ᱡᱤᱦᱚᱞ ᱠᱷᱟᱱᱟ ᱠᱚᱨᱮ ᱠᱚ ᱛᱟᱦᱮᱸ ᱮᱱᱟ ᱾ ᱦᱟᱹᱱᱤ ᱱᱷᱟᱹᱭ ᱦᱟᱱᱛᱮ ᱱᱷᱟᱛᱮ ᱛᱟᱦᱮᱸ ᱠᱟᱛᱮ ᱠᱚ ᱥᱩᱦᱤ ᱠᱮᱜᱼᱟ ᱾ ᱢᱮᱱᱠᱷᱟᱱ ᱞᱟᱞ ᱢᱳᱦᱚᱱ ᱢᱩᱨᱢᱩᱭ ᱢᱟᱱᱟ ᱠᱮᱜᱼᱟ ᱾ ᱤᱧ ᱫᱚ ᱤᱧᱟᱜ ᱡᱟᱱᱟᱢ ᱫᱤᱥᱚᱢ ᱚᱠᱚᱭ ᱦᱚᱸ ᱵᱟᱹᱧ ᱮᱢᱟ ᱠᱚᱣᱟ ᱾ ᱵᱚᱦᱚᱲᱫᱟ ᱛᱷᱟᱱᱟᱨᱮ ᱦᱚᱲ ᱥᱟᱵ ᱟᱹᱜᱩ ᱠᱟᱛᱮ ᱚᱛᱨᱮ ᱜᱩᱰᱤ ᱛᱟᱥᱮ ᱠᱟᱛᱮ ᱠᱚ ᱛᱟᱵᱮᱨ ᱦᱚᱪᱚ ᱠᱮᱫ ᱠᱚᱣᱟ ᱾ ᱡᱟᱦᱟᱸᱭ ᱳᱰᱤᱥᱟ ᱦᱟᱯᱟ ᱛᱮ ᱫᱟᱞ ᱮ ᱢᱮᱱᱟ, ᱩᱱᱤ ᱫᱚᱠᱚ ᱟᱲᱟᱜ ᱠᱟᱭ ᱠᱟᱱ ᱛᱟᱦᱮᱸᱫ ᱾ ᱱᱚᱜ ᱚᱭ ᱱᱚᱝᱠᱟ ᱦᱩᱭ ᱮᱱᱟ ᱡᱮᱢᱚᱱ ᱛᱤᱥ ᱨᱮᱦᱚᱸ ᱟᱹᱫᱤᱵᱟᱹᱥᱤ ᱠᱚ ᱟᱞᱚ ᱠᱚ ᱦᱩᱞ ᱢᱟ ᱢᱮᱱᱛᱮ ᱾ ᱚᱱᱟᱛᱮ ᱱᱤᱛᱚᱜ ᱫᱷᱟᱹᱵᱤᱡ ᱩᱱ ᱵᱮᱲᱟ ᱨᱤᱱ ᱠᱚᱫᱚ ᱢᱤᱫᱩᱱ ᱵᱟᱝ ᱠᱚ ᱨᱮᱵᱮᱱᱟ ᱾
ᱢᱟᱬᱟᱝ ᱥᱟᱱᱟᱞᱟ
᱑᱙᱕᱒ ᱨᱮ ᱢᱟᱬᱟᱝ ᱥᱟᱱᱟᱞᱟ ᱦᱩᱭ ᱮᱱᱟ ᱾ ᱟᱹᱫᱤᱵᱟᱹᱥᱤ ᱜᱚᱢᱠᱮ ᱠᱚ ᱞᱚᱵᱽ ᱞᱟᱞᱚᱪ ᱨᱮᱠᱚ ᱯᱟᱲᱟᱣ ᱮᱱᱟ ᱾ ᱥᱟᱱᱟᱢ ᱠᱚᱸᱜᱽᱨᱮᱥ ᱯᱟᱴᱤ ᱨᱮᱠᱚ ᱢᱮᱥᱟ ᱮᱱᱟ ᱾ ᱚᱠᱚᱭ ᱜᱚᱡ ᱮᱱᱟ ᱾ ᱛᱤᱱᱟᱹᱜ ᱫᱷᱚᱱ ᱫᱩᱨᱤᱵᱽ ᱞᱚᱠᱥᱟᱱ ᱮᱱᱟ ᱾ ᱰᱟᱺᱜᱽᱨᱤ ᱠᱟᱰᱟ ᱞᱮᱠᱟ ᱦᱚᱲ ᱠᱚ ᱫᱟᱞ ᱠᱮᱫ ᱠᱚᱣᱟ ᱾ ᱱᱚᱣᱟ ᱠᱟᱛᱷᱟ ᱚᱠᱚᱭ ᱮ ᱩᱭᱦᱟᱹᱨᱟ ᱾
ᱢᱟᱨᱟᱝ ᱵᱩᱱᱰᱩ ᱨᱤᱱᱤᱡ ᱨᱟᱢ ᱦᱮᱸᱵᱽᱨᱚᱢ ᱮᱢ. ᱯᱤ. ᱨᱮᱭ ᱡᱤᱛᱠᱟᱹᱨ ᱮᱱᱟ ᱾ ᱛᱤᱱᱟᱹᱜ ᱜᱚᱢᱠᱮ ᱠᱚᱫᱚ ᱮᱢ. ᱮᱞ. ᱮ. ᱢᱚᱱᱛᱨᱤ ᱮᱱᱟ ᱠᱚ ᱾ ᱟᱹᱛᱩ ᱟᱹᱛᱩ ᱥᱮᱨᱮᱧ ᱟᱸᱡᱚᱢ ᱮᱱᱟ ᱾ ᱟᱵᱚ ᱨᱤᱱ ᱜᱚᱢᱠᱚ ᱠᱚ ᱪᱟᱞᱵᱟᱹᱡᱤ ᱠᱮᱫᱼᱟ ᱾ ᱟᱠᱚᱣᱟᱜ ᱳᱰᱤᱥᱟ ᱯᱚᱱᱚᱛ ᱦᱩᱭ ᱮᱱᱟ ᱾ (58) ᱫᱚᱯᱷᱟ ᱥᱩᱵᱤᱫᱷᱟ ᱦᱚᱸ ᱩᱴᱷᱟᱹᱣ ᱮᱱᱟ ᱾ ᱥᱟᱱᱟᱢ ᱠᱚ ᱜᱮ ᱠᱷᱟᱡᱽᱱᱟ ᱵᱚᱱ ᱮᱢ ᱠᱮᱜᱼᱟ ᱾
ᱵᱤᱡᱟᱯᱩᱨ ᱦᱚᱱᱚᱛ, ᱠᱚᱨᱱᱟᱴᱚᱠ
ᱵᱤᱡᱟᱯᱩᱨ ᱦᱚᱱᱚᱛ ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱤᱡᱚᱭᱯᱩᱨᱟ ᱦᱚᱱᱚᱛ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱥᱤᱧᱚᱛ ᱨᱮ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱵᱤᱡᱟᱯᱩᱨ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱟᱨ ᱵᱟᱸᱜᱽᱞᱳᱨ ᱠᱷᱚᱱ ᱕᱓᱐ ᱠᱤᱞᱚᱢᱤᱴᱚᱨ ᱠᱚᱧᱮ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱵᱤᱡᱟᱯᱩᱨ ᱫᱚ ᱟᱫᱤᱞ ᱥᱟᱦᱤ ᱨᱟᱡᱽᱵᱚᱝᱥᱚ ᱚᱠᱛᱚ ᱵᱮᱱᱟᱣ ᱱᱟᱜᱟᱢᱤᱭᱟᱹ ᱞᱟᱹᱠᱛᱤ ᱨᱮᱱᱟᱜ ᱢᱟᱨᱟᱝ ᱤᱥᱢᱟᱨᱟᱠ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾
ᱚᱛᱱᱚᱜ
ᱵᱤᱡᱟᱯᱩᱨ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱐᱕᱔᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱶᱟ ᱥᱟᱢᱟᱝ ᱨᱮ ᱜᱩᱞᱵᱚᱨᱜᱟ ᱟᱨ ᱭᱟᱫᱽᱜᱤᱨ ᱦᱚᱱᱚᱛ, ᱮᱛᱚᱢᱼᱥᱟᱢᱟᱝ ᱨᱮ ᱨᱟᱭᱪᱩᱨ ᱦᱚᱱᱚᱛ, ᱮᱛᱚᱢ ᱟᱨ ᱮᱛᱚᱢᱼᱯᱟᱪᱮ ᱨᱮ ᱵᱟᱜᱚᱞᱠᱚᱴ ᱦᱚᱱᱚᱛ, ᱯᱟᱪᱮ ᱨᱮ ᱵᱮᱞᱜᱟᱢ ᱦᱚᱱᱚᱛ, ᱟᱨ ᱠᱚᱧᱮᱼᱯᱟᱪᱮ ᱟᱨ ᱠᱚᱧᱮ ᱨᱮ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱟᱝᱜᱽᱞᱤ ᱟᱨ ᱥᱚᱞᱟᱯᱩᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱤᱡᱟᱯᱩᱨ ᱦᱚᱱᱚᱛ, ᱠᱚᱨᱱᱟᱴᱚᱠ ᱨᱤᱱ ᱦᱚᱲ ᱮᱞ ᱫᱚ ᱒,᱑᱗᱗,᱓᱓᱑ ᱢᱮᱱᱟᱜ ᱠᱚᱣᱟ, ᱞᱟᱛᱵᱷᱤᱭᱟ ᱫᱤᱥᱚᱢ ᱟᱨᱵᱟᱝ ᱱᱤᱭᱩ ᱢᱮᱠᱥᱤᱠᱚ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱒᱑᱐ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱐᱗ ᱦᱚᱲ ᱠᱚ ᱛᱟᱦᱮᱸᱱᱟ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱕᱔᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱐.᱓᱘% ᱛᱟᱦᱮᱸ ᱠᱟᱱᱟ ᱾ ᱵᱤᱡᱟᱯᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱕᱔ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱗.᱒% ᱢᱮᱱᱟᱜᱼᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱒᱐.᱓᱔% ᱟᱨ ᱟᱹᱫᱤᱵᱟᱹᱥᱤ ᱟᱜ ᱑.᱘᱑% ᱦᱚᱲ ᱮᱞ ᱵᱮᱱᱟᱣᱟ ᱾
ᱵᱤᱡᱟᱯᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱘᱐᱖,᱙᱑᱘ (᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱢᱮᱱᱟᱜ ᱠᱚᱣᱟ, ᱱᱚᱶᱟ ᱑᱙᱙᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱛᱟᱭᱚᱢ ᱠᱷᱚᱱ ᱑᱗.᱖᱓% ᱜᱨᱚᱛᱷ ᱟᱠᱟᱱᱟ ᱾ ᱦᱚᱱᱚᱛ ᱨᱮ ᱒᱑.᱙᱒% ᱥᱚᱦᱨᱤ ᱢᱮᱱᱟᱜᱼᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱗᱔.᱙᱖% ᱦᱚᱲ ᱮᱞ ᱫᱚ ᱠᱚᱱᱱᱚᱲ, ᱑᱕.᱕᱗% ᱫᱚ ᱩᱨᱫᱩ, ᱕.᱑᱓% ᱫᱚ ᱞᱚᱢᱵᱟᱰᱤ ᱟᱨ ᱒.᱔᱗% ᱫᱚ ᱢᱚᱨᱟᱴᱷᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱮᱫ ᱛᱟᱦᱮᱸᱫ ᱾
ᱥᱟᱜᱟᱲᱚᱢ
ᱵᱤᱡᱟᱯᱩᱨ ᱫᱚ ᱨᱮᱞ ᱟᱨ ᱥᱚᱲᱚᱠ ᱰᱟᱦᱟᱨ ᱛᱮ ᱡᱚᱲᱟᱜ ᱟᱠᱟᱱᱟ ᱾ ᱥᱚᱞᱟᱯᱩᱨ ᱨᱮ ᱢᱤᱫ ᱜᱮᱨᱼᱵᱮᱯᱟᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱱᱚᱣᱟ ᱠᱚᱧᱮ ᱨᱮ ᱢᱮᱱᱟᱜᱼᱟ ᱑᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ ᱾ ᱥᱩᱨ ᱨᱮᱱᱟᱜ ᱵᱮᱯᱟᱨᱤ ᱩᱰᱟᱹᱱ ᱰᱟᱹᱦᱤ, ᱥᱤᱧᱚᱛᱤᱭᱟᱹ ᱮᱭᱟᱨᱣᱮᱡᱽ ᱟᱨ ᱡᱮᱴ ᱮᱭᱟᱨᱣᱮᱡᱽ ᱦᱚᱛᱮᱛᱮ ᱩᱰᱟᱹᱜ ᱠᱚ ᱥᱟᱶ, ᱒᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱵᱮᱞᱜᱟᱢ ᱨᱮ ᱢᱮᱱᱟᱜᱼᱟ ᱾
ᱵᱤᱡᱟᱯᱩᱨ ᱨᱮ ᱮᱛᱚᱢ ᱯᱟᱪᱮ ᱨᱮᱞᱣᱮ ᱨᱮᱱᱟᱜ ᱢᱤᱫ ᱵᱨᱚᱰ ᱜᱮᱡᱽ ᱥᱴᱮᱥᱚᱱ ᱠᱟᱱᱟ, ᱱᱚᱣᱟ ᱵᱤᱡᱟᱯᱩᱨ ᱥᱚᱦᱚᱨ ᱛᱟᱞᱢᱟ ᱠᱷᱚᱱ ᱵᱟᱨ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱟ, ᱵᱟᱸᱜᱽᱞᱳᱨ, ᱢᱩᱢᱵᱟᱭ, ᱦᱟᱭᱫᱨᱟᱵᱟᱫᱽ, ᱦᱩᱵᱽᱞᱤ, ᱥᱚᱞᱟᱯᱩᱨ ᱟᱨ ᱥᱤᱨᱰᱤ ᱞᱟᱹᱜᱤᱫ ᱛᱮ ᱥᱚᱡᱷᱮ ᱴᱨᱮᱱ ᱡᱚᱲᱟᱣ ᱥᱟᱶᱛᱮ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:1848 establishments in British India ᱛᱷᱚᱠ:ᱵᱮᱞᱜᱟᱢ ᱠᱷᱚᱸᱰ
᱒᱐᱑᱙-᱒᱐ ᱥᱮᱨᱢᱟ ᱨᱮ ᱠᱚᱨᱚᱱᱟ ᱵᱷᱟᱭᱨᱟᱥ ᱨᱮᱭᱟᱜ ᱡᱮᱜᱮᱫ ᱫᱳᱹᱨᱞᱚᱭ
ᱢᱟᱨᱟᱝ ᱠᱚᱨᱚᱱᱟ ᱵᱷᱟᱭᱨᱟᱥ ᱫᱳᱹᱨᱞᱚᱭ (᱒᱐᱑᱙-᱒᱐) ᱨᱮᱭᱟᱜ ᱮᱛᱚᱦᱚᱵ ᱫᱚ ᱢᱤᱫ ᱱᱟᱣᱟ ᱞᱮᱠᱟᱱ ᱠᱚᱨᱚᱱᱟ ᱧᱩᱛᱩᱢᱟᱱ ᱵᱷᱟᱭᱨᱟᱥ (2019-nCoV) ᱦᱚᱛᱮ ᱛᱮ ᱒᱐᱑᱙ ᱥᱮᱨᱢᱟ ᱨᱮᱭᱟᱜ ᱰᱤᱥᱮᱢᱵᱚᱨ ᱪᱟᱱᱫᱚ ᱨᱮᱭᱟᱜ ᱛᱟᱞᱟ ᱢᱟᱞᱟ ᱠᱚ ᱨᱮ ᱪᱤᱱ ᱫᱤᱥᱚᱢ ᱨᱮᱭᱟᱜ ᱨᱮᱭᱟᱜ ᱵᱩᱦᱟᱱ ᱱᱟᱝᱜᱽᱨᱟᱦᱟ ᱨᱮ ᱠᱚᱨᱚᱱᱟ ᱵᱷᱟᱭᱨᱟᱥ ᱛᱮ ᱦᱚᱲ ᱠᱚ ᱡᱟᱹᱵᱽᱲᱤ ᱠᱟᱛᱮ ᱮᱛᱚᱦᱚᱵ ᱞᱮᱱᱟ᱾ ᱟᱭᱢᱟ ᱦᱚᱲ ᱵᱮᱜᱚᱨ ᱚᱡᱮ ᱛᱮ ᱱᱤᱢᱚᱱᱤᱭᱟ ᱧᱟᱢ ᱠᱮᱫ ᱠᱚᱣᱟ, ᱡᱟᱹᱵᱽᱲᱤ ᱟᱠᱟᱱ ᱦᱚᱲ ᱠᱚ ᱢᱩᱫᱽ ᱨᱮ ᱰᱷᱮᱨ ᱦᱚᱲ ᱜᱮ ᱦᱩᱣᱟᱱ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱥᱤ-ᱯᱷᱩᱰ ᱵᱟᱡᱟᱨ ᱦᱟᱠᱚ ᱟᱹᱠᱷᱨᱤᱧ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱢᱮᱛᱟᱜ ᱢᱮ ᱮᱴᱟᱜ ᱡᱤᱣᱮᱫ ᱡᱟᱱᱟᱣᱟᱨ ᱠᱚᱠᱚ ᱟᱹᱠᱷᱨᱤᱧᱮᱫ ᱠᱚ ᱛᱟᱦᱮᱸᱠᱟᱱᱟ᱾ ᱪᱤᱱ ᱫᱤᱥᱚᱢ ᱨᱮᱱ ᱥᱟᱬᱮᱥᱤᱭᱟᱹ ᱠᱚ ᱛᱟᱭᱱᱚᱢ ᱛᱮ, ᱠᱚᱨᱚᱱᱟ ᱵᱷᱟᱭᱨᱟᱥ ᱧᱩᱛᱟᱢᱟᱱ ᱱᱟᱣᱟ ᱡᱤᱣ ᱯᱤᱞᱤᱧ ᱡᱮᱞᱮᱠᱟ- 2019-nCoV ᱧᱟᱢ ᱩᱨᱩᱢ ᱠᱮᱫ ᱠᱚᱣᱟ, ᱟᱨ ᱱᱚᱣᱟ ᱧᱩᱛᱩᱢ ᱠᱚ ᱮᱢᱟᱫ ᱠᱚᱣᱟ᱾ ᱱᱩᱠᱩ ᱱᱟᱣᱟ ᱵᱷᱟᱭᱨᱟᱥ ᱨᱮ ᱠᱚᱢ ᱛᱮ ᱠᱚᱢ ᱥᱟᱭ ᱠᱟᱲᱟ ᱗᱐% ᱩᱱᱠᱩ ᱡᱤᱣ ᱯᱤᱞᱤᱧ ᱨᱮᱱ ᱡᱷᱟᱲᱟ ᱛᱮᱫ ᱜᱮ ᱠᱚ ᱧᱟᱢ ᱮᱱᱟ; ᱚᱠᱚᱭ ᱫᱚ ᱥᱚᱨᱥ ᱠᱚᱨᱚᱱᱟ ᱵᱷᱟᱭᱨᱟᱥ ᱨᱮ ᱠᱚ ᱧᱟᱢᱚᱜ᱾ ᱡᱟᱹᱵᱽᱲᱤ ᱟᱠᱟᱱ ᱦᱚᱲ ᱠᱚ ᱵᱤᱰᱟᱹᱣ ᱩᱨᱩᱢ ᱠᱚ ᱞᱟᱹᱜᱤᱫ ᱢᱤᱫᱴᱮᱱ ᱠᱷᱟᱥ ᱠᱞᱤᱱᱤᱠᱮᱞ ᱯᱤ.ᱥᱤ.ᱟᱨ. ᱵᱤᱱᱤᱰᱟᱹᱣ ᱨᱮᱭᱟᱜ ᱩᱛᱱᱟᱹᱣ ᱥᱟᱶᱛᱮ ᱟᱭᱢᱟ ᱟᱡᱟᱨ ᱨᱮᱭᱟᱜ ᱯᱩᱥᱴᱟᱹᱣ ᱵᱟᱰᱟᱭᱮᱱᱟ, ᱡᱟᱹᱵᱽᱲᱤ ᱟᱠᱟᱱ ᱦᱚᱲ ᱠᱚ ᱢᱩᱫᱽ ᱨᱮ ᱰᱷᱮᱨ ᱦᱚᱲ ᱜᱮ ᱥᱤᱫᱷᱟᱹ ᱥᱤᱫᱷᱟᱹ ᱵᱟᱡᱟᱨ ᱥᱟᱶ ᱥᱟᱹᱜᱟ, ᱭ ᱛᱟᱦᱮᱸᱠᱟᱱ ᱛᱟᱠᱚᱣᱟ ᱟᱨ ᱩᱱᱠᱩ ᱦᱚᱲ ᱠᱚ ᱨᱮᱱ ᱦᱚᱸ ᱵᱷᱟᱭᱨᱟᱥ ᱨᱮᱭᱟᱜ ᱵᱟᱰᱟᱭ ᱧᱟᱢᱮᱱᱟ ᱚᱠᱚᱭ ᱠᱚ ᱫᱚ ᱥᱤᱫᱷᱟᱹ ᱵᱟᱡᱟᱨ ᱥᱟᱶ ᱡᱚᱲᱟᱣ ᱵᱟᱠᱚ ᱛᱟᱦᱮᱸᱠᱟᱱ᱾ ᱱᱤᱛ ᱦᱟᱹᱵᱤᱡ ᱛᱮ ᱯᱩᱥᱴᱟᱹᱣ ᱵᱟᱝ ᱵᱟᱰᱟᱭ ᱧᱟᱢ ᱟᱠᱟᱱ ᱡᱮ ᱱᱩᱠᱩ ᱵᱷᱟᱭᱨᱟᱥ ᱫᱚ ᱥᱚᱨᱥ ᱠᱚᱨᱚᱱᱟ ᱞᱮᱠᱟ ᱟᱹᱰᱤ ᱵᱟᱹᱲᱛᱤ ᱠᱚ ᱵᱚᱛᱚᱨᱟᱱᱟ ᱥᱮ ᱵᱟᱝ᱾
ᱪᱤᱱᱦᱟᱹ ᱠᱚ ᱟᱨ ᱞᱚᱠᱷᱭᱚᱬ ᱠᱚ (Signs and symptoms)
ᱱᱚᱣᱟ ᱠᱳᱵᱷᱤᱰ-᱑᱙ (COVID-19) ᱟᱡᱟᱨ ᱧᱟᱢ ᱟᱠᱟᱫᱮ ᱦᱚᱲ ᱴᱷᱮᱱ ᱛᱤᱱᱟ.ᱜ ᱞᱚᱠᱷᱭᱚᱬ ᱠᱚᱫᱚ ᱧᱮᱞᱚᱜ ᱜᱮᱭᱟ ᱟᱨ ᱛᱤᱱᱟ.ᱜ ᱜᱟᱱ ᱫᱚ ᱵᱟᱝ ᱜᱮ, ᱮᱱᱦᱚᱸ ᱧᱟᱢ ᱟᱠᱟᱫᱮ ᱦᱚᱲ ᱨᱩᱣᱟ., ᱠᱷᱩᱜ-ᱢᱟᱸᱫᱟ, ᱱᱤᱠᱟ.ᱥ ᱨᱮ ᱮᱴᱠᱮᱴᱚᱬᱮ ᱟᱨ ᱦᱚᱲᱢᱚ ᱛᱤ-ᱡᱟᱸᱜᱟ ᱞᱟᱸᱜᱟ ᱜᱮ ᱵᱩᱡᱷᱟ.ᱣᱟᱭ ᱾ ᱟᱡᱟᱨ ᱠᱳᱱᱴᱨᱳᱞ ᱟᱨ ᱫᱟᱯᱟᱨᱟᱢ (Centers for Disease Control and Prevention) ᱜᱟᱶᱛᱟ ᱫᱚ ᱡᱚᱨᱩᱨᱤᱠᱟᱲᱤᱱ ᱞᱚᱠᱷᱭᱚᱬ ᱠᱚᱭ ᱞᱤᱥᱴᱤ ᱫᱚᱦᱚᱭᱟ ᱾ ᱱᱤᱠᱟ.ᱥ ᱨᱮ ᱮᱴᱠᱮᱴᱚᱬᱮ,ᱠᱚᱲᱟᱢ ᱦᱟ.ᱥᱩ/ᱡᱚᱞᱟᱣ, ᱦᱚᱴᱷᱟᱛ ᱵᱟᱝ ᱦᱩᱫᱤᱥ ᱫᱟᱲᱮ, ᱢᱮᱸᱫᱦᱟ ᱟᱨ ᱞᱩᱴᱤ ᱞᱤᱞ ᱨᱚᱝ ᱮᱢᱟᱱ ᱞᱚᱠᱷᱭᱚᱬ ᱠᱚ ᱧᱮᱞᱮᱱ ᱠᱷᱟᱱ ᱞᱚᱜᱚᱱ ᱛᱤᱠᱪᱷᱟ. ᱞᱟ.ᱜᱤᱫ ᱫᱷᱭᱟᱱ ᱮᱢ ᱞᱟ.ᱠᱛᱤ ᱠᱟᱱᱟ ᱾ ᱱᱚᱣᱟ ᱟᱡᱟᱨ ᱵᱟ.ᱲᱛᱤ ᱤᱫᱤ ᱞᱮᱱᱠᱷᱟᱱ ᱦᱚᱲ ᱵᱟᱭ ᱨᱚᱲ ᱫᱟᱲᱮᱭᱟᱜ-ᱟ,ᱱᱤᱠᱟ.ᱥ ᱦᱟᱛᱟᱣ ᱨᱮ ᱟ.ᱰᱤ ᱠᱚᱥᱴᱚ ᱟ.ᱭᱠᱟ.ᱣᱟ ᱟᱨ ᱜᱩᱨ ᱫᱟᱲᱮᱭᱟᱜ ᱜᱮᱭᱟᱭ ᱾ ᱱᱚᱣᱟ ᱞᱚᱠᱷᱭᱚᱬ ᱡᱮᱜᱮᱛ ᱦᱚᱲᱢᱚᱱ-ᱥᱟᱶᱟᱨ ᱜᱟᱶᱛᱟ (WHO) ᱒ ᱠᱷᱚᱱ ᱑᱐ ᱫᱤᱱ ᱟᱨ ᱟᱡᱟᱨ ᱠᱳᱱᱴᱨᱷᱳᱞ ᱟᱨ ᱫᱟᱯᱟᱨᱟᱢ (CDC), USA ᱒ ᱠᱷᱚᱱ ᱑᱔ ᱫᱤᱱ ᱵᱷᱤᱛᱤᱨ ᱨᱮ ᱱᱚᱣᱟ ᱟᱡᱟᱨ ᱧᱮᱞᱚᱜ-ᱟ ᱢᱮᱱᱛᱮ ᱞᱟ.ᱭ ᱟᱠᱟᱫᱟᱠᱤᱱ ᱾ ᱮᱱᱦᱚᱸᱱᱚᱣᱟ ᱞᱚᱷᱭᱚᱬ ᱧᱮᱞᱚᱜ ᱫᱚ ᱯᱨᱟᱭ ᱕ ᱫᱤᱱ ᱵᱟᱝᱠᱷᱟᱱ ᱒᱗ ᱫᱤᱱ ᱦᱚᱸ ᱦᱩᱭ ᱫᱟᱲᱮᱭᱟᱜ-ᱟ ᱾ ᱟᱡᱟᱨ ᱧᱟᱢ ᱟᱠᱟᱫ ᱠᱚ ᱢᱩᱸᱫᱽᱨᱮ ᱛᱤᱱᱟ.ᱜ ᱜᱟᱱ ᱫᱚ ᱨᱮᱸᱜᱮᱡᱽ-ᱚᱨᱮᱡ ᱦᱚᱲᱠᱚ ᱦᱩᱭ ᱫᱟᱲᱮᱭᱟᱜ-ᱟ, ᱡᱟᱦᱟᱸᱭ ᱠᱚᱫᱚ ᱦᱟᱥᱛᱟᱞ ᱨᱮ ᱯᱚᱡᱤᱴᱤᱵᱽ ᱵᱟᱝ ᱧᱟᱢ ᱞᱮᱱᱠᱷᱟᱱ ᱨᱩᱣᱟ.ᱲ ᱠᱟᱠᱚᱣᱟᱠᱚ ᱾ ᱚᱱᱟᱛᱮ ᱠᱷᱚᱸᱫᱽᱨᱚᱸᱫᱤᱭᱟ. ᱠᱚ ᱟᱡᱟᱨ ᱧᱟᱢ ᱟᱠᱟᱫ ᱦᱚᱲ ᱴᱷᱮᱱ ᱠᱷᱚᱱ ᱯᱷᱟᱨᱟᱠ ᱧᱚᱜ ᱨᱮ ᱛᱟᱦᱮᱸᱱ ᱞᱟ.ᱜᱤᱱ ᱢᱮᱱ ᱮᱫᱟ ᱠᱚ ᱟᱨ ᱱᱚᱣᱟ ᱟᱡᱟᱨ ᱴᱮᱠᱟᱣ ᱫᱟᱨᱟᱢ ᱞᱟ.ᱜᱤᱱ ᱩᱱᱨᱩ ᱩᱳᱜᱤ ᱠᱚ ᱞᱮᱛᱟᱲ ᱱᱚᱡᱚᱨ ᱨᱮ ᱫᱚᱦᱚ ᱥᱟᱶ ᱛᱤᱠᱪᱷᱟ ᱦᱚᱸ ᱞᱟ.ᱠᱛᱤᱭᱟ. ᱾
ᱡᱤᱣ ᱯᱤᱞᱤᱧ ᱥᱟᱬᱮᱥ (Virology)
ᱥᱟᱦᱮᱫᱨᱮ ᱟᱹᱰᱤ ᱥᱚᱠᱛᱚ ᱟᱨ ᱥᱟᱹᱨᱫᱤ ᱟᱹᱰᱤᱜᱟᱱ ᱟᱡᱟᱨ ᱞᱚᱠᱥᱚᱬ coronavirus 2 (SARS-CoV-2)ᱱᱳᱵᱷᱮᱞ ᱠᱳᱨᱳᱱᱟ ᱵᱷᱟᱭᱨᱚᱥ ᱠᱟᱱᱟᱭ ᱡᱟᱦᱟᱸ ᱫᱚ ᱪᱤᱱ ᱨᱮᱱᱟᱜ ᱩᱦᱟᱱ ᱨᱮ ᱯᱩᱭᱞᱩ ᱫᱷᱟᱣ ᱯᱮ ᱦᱚᱲ ᱥᱮᱦᱮᱫ ᱟᱡᱟᱨ ᱨᱩᱜᱤ ᱴᱷᱮᱫ ᱱᱤᱢᱚᱱᱤᱭᱟ ᱟᱡᱟᱨ ᱥᱟᱶ ᱞᱮᱱ ᱛᱟᱦᱮᱸᱫ ᱚᱱᱠᱩ ᱴᱷᱮᱫ ᱠᱷᱚᱱ ᱠᱳᱨᱳᱱᱟ ᱨᱩᱜᱤ ᱠᱚ ᱮᱠᱞᱟ ᱞᱮᱫᱮᱭᱟ ᱾ᱱᱳᱵᱷᱮᱞ SARS-CoV-2 ᱵᱷᱟᱭᱨᱚᱥ ᱨᱮᱱᱟᱜ ᱜᱩᱬ ᱠᱳᱨᱳᱱᱟ ᱵᱷᱟᱭᱨᱚᱥ ᱞᱮᱠᱟ ᱯᱨᱚᱠᱨᱩᱛᱤ ᱨᱮᱜᱮ ᱥᱤᱨᱡᱟᱹᱣᱟ ᱾ ᱢᱩᱲ SARS-CoV ᱥᱟᱶ SARS-CoV-2 ᱟᱹᱰᱤ ᱢᱤᱫ ᱜᱮᱭᱟ ᱟᱨ ᱥᱩᱨ ᱥᱩᱯᱩᱨ ᱜᱮᱭᱟ ᱾ ᱱᱚᱣᱟ ᱠᱚ ᱢᱮᱱᱟ ᱱᱚᱣᱟ ᱵᱷᱟᱭᱨᱚᱥ ᱨᱮᱱᱟᱜ ᱢᱩᱲᱩᱛ ᱫᱚ ᱡᱩᱱᱚᱴᱤᱠ ᱠᱟᱱᱟ ᱾ ᱡᱮᱱᱮᱴᱤᱠ ᱠᱚᱸᱫᱨᱚᱫ ᱵᱤᱪᱟᱹᱨᱤᱭᱟ ᱠᱚ ᱥᱚᱫᱚᱨ ᱟᱠᱟᱫᱟ ᱡᱤᱱ ᱞᱮᱠᱟᱛᱮ ᱠᱳᱨᱳᱱᱟ ᱵᱷᱟᱭᱨᱚᱥ ᱫᱚ  en:Betacoronavirus:ᱵᱤᱴᱟᱠᱳᱨᱳᱱᱟ ᱵᱷᱟᱭᱨᱚᱥ 'ᱟᱨ ᱥᱚᱵ ᱡᱮᱱᱚᱥ ᱥᱟᱨᱵᱮᱠᱳᱵᱷᱤᱨᱚᱥ'' -(lineage B) ᱟᱨ  ᱵᱟᱨᱫᱩᱲᱩᱡᱽ ᱠᱚᱨᱳᱱᱟ ᱵᱷᱟᱭᱨᱚᱥ ᱥᱟᱶ ᱛᱚᱯᱚᱞ ᱢᱮᱱᱟᱜ-ᱟ ᱾ ᱱᱚᱣᱟ ᱨᱮᱱᱟᱜ ᱯᱩᱨᱟ. ᱡᱮᱱᱳᱢ ᱙᱖% ᱵᱟᱨᱫᱩᱲᱩᱡᱽ ᱠᱳᱨᱳᱱᱟᱵᱷᱟᱭᱨᱚᱥ ᱥᱟᱢᱯᱩᱞ (BatCov RaTG13) ᱥᱟᱶ ᱜᱩᱬ ᱨᱮ ᱢᱮᱥᱟᱜ ᱠᱟᱱᱟ ᱾ ᱟᱨ ᱦᱚᱸ ᱯᱷᱮᱵᱨᱩᱣᱟᱨᱤ ᱒᱐᱒᱐ ᱪᱤᱱ ᱨᱤᱱ ᱠᱚᱸᱫᱽᱨᱚᱸᱫᱤᱭᱟᱹ ᱠᱚ ᱵᱟᱰᱟᱭ ᱧᱟᱢ ᱠᱮᱫᱟ, ᱢᱤᱫᱴᱟᱝ ᱟᱢᱤᱱᱳ ᱮᱥᱤᱰᱽ ᱵᱟᱫᱽ ᱠᱟᱛᱮᱫ en:pangolins:ᱯᱟᱱᱜᱳᱞᱤᱱᱥ ᱟᱨ ᱢᱟᱹᱱᱢᱤᱭᱟᱜ ᱨᱮᱠᱚ ᱧᱮ ᱠᱮᱫᱟᱠᱚ ᱙᱒% ᱜᱮᱱᱮᱴᱤᱞ ᱡᱤᱱᱤᱥ ᱯᱟᱱᱜᱳᱞᱤᱱ ᱠᱳᱨᱳᱱᱟ ᱵᱷᱟᱭᱨᱚᱥ ᱟᱨ SARS-CoV-2 ᱢᱤᱫ ᱜᱮᱭᱟ ᱾ ᱱᱚᱰᱮ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ ᱯᱟᱱᱜᱳᱞᱤᱱᱥ ᱡᱮ ᱱᱚᱣᱟ ᱵᱷᱟᱭᱨᱚᱥ ᱤᱱᱴᱮᱨᱢᱤᱰᱤᱭᱮᱴ ᱦᱳᱥᱴ ᱫᱚᱭ ᱵᱟᱝ ᱠᱟᱱᱟ᱾
ᱫᱟᱯᱟᱨᱟᱢ (Prevention)
ᱟᱭᱢᱟ ᱫᱤᱥᱚᱢ ᱨᱮᱱ ᱥᱚᱨᱠᱟᱨ ᱜᱮ ᱮᱴᱟᱜ ᱫᱤᱥᱚᱢ ᱥᱮ ᱮᱴᱟᱜ ᱴᱚᱴᱷᱟ ᱠᱚ ᱛᱮ ᱵᱤᱱ ᱡᱚᱥ ᱫᱟᱲᱟᱱ ᱫᱚ ᱠᱚ ᱢᱟᱱᱟ ᱟᱠᱟᱫᱟ ᱥᱮ ᱵᱟᱝ ᱫᱟᱲᱟᱱ ᱨᱮᱭᱟᱜ ᱥᱚᱞᱦᱟ ᱠᱚ ᱮᱢ ᱟᱠᱟᱱᱟ |ᱪᱮᱫᱟᱜ ᱥᱮ ᱱᱩᱠᱩ ᱠᱚᱨᱚᱱᱟ ᱵᱷᱟᱭᱨᱟᱥ ᱫᱚ ᱫᱩᱱᱤᱭᱟᱹ ᱨᱮᱭᱟᱜ ᱢᱟᱨᱟᱝ ᱦᱤᱸᱥ ᱨᱮ ᱠᱚ ᱯᱟᱥᱱᱟᱣ ᱮᱱᱟ, ᱢᱤᱢᱤᱫ ᱠᱚᱪᱟ ᱠᱚᱨᱮ ᱠᱚ ᱛᱤᱭᱚᱜ ᱠᱮᱫᱟ᱾ ᱱᱚᱣᱟ ᱠᱟᱴᱷᱟ ᱨᱮᱭᱟᱜ ᱢᱮᱱᱮᱛ ᱫᱚ ᱱᱚᱣᱟ ᱦᱩᱭᱩᱜ ᱠᱟᱱᱟ ᱡᱮ, ᱱᱩᱠᱩ ᱵᱷᱟᱭᱨᱟᱥ ᱫᱚ ᱱᱚᱝᱠᱟᱱ ᱡᱟᱩᱜᱟ ᱠᱚ ᱨᱮ ᱷᱳᱸ ᱠᱚ ᱯᱟᱥᱱᱟᱣᱮᱱᱟ ᱚᱠᱟ ᱡᱟᱭᱜᱟ ᱨᱮᱱ ᱷᱚᱲ ᱫᱚ ᱮᱴᱟᱜ ᱡᱟᱭᱜᱟ ᱵᱟᱠᱚ ᱫᱟᱬᱟ ᱵᱟᱲᱟ ᱟᱠᱟᱫ᱾
ᱱᱟᱜᱟᱢ
ᱨᱩᱜᱤ ᱥᱩᱱ ᱟᱹᱲᱟᱹ ᱢᱤᱫ ᱨᱩᱣᱟᱹ ᱨᱮᱱᱟᱜ ᱯᱩᱭᱞᱩ ᱫᱷᱟᱣ ᱢᱚᱢᱞᱟ ᱨᱮᱱᱟᱜ ᱜᱟᱞᱚᱪ ᱞᱟᱹᱜᱤᱫ ᱛᱮ ᱠᱟᱹᱢᱤ ᱦᱩᱭ ᱟᱠᱟᱱᱟ᱾ ᱟᱭᱢᱟ ᱜᱟᱱ ᱥᱤᱫᱽᱫᱚᱱᱛᱚ ᱦᱩᱭ ᱤᱫᱤᱜ ᱠᱟᱱᱟ ᱟᱨ ᱨᱩᱜᱤ ᱥᱩᱱ ᱢᱚᱢᱞᱟ ᱨᱮᱱᱟᱜ ᱩᱛᱱᱟᱹᱣ ᱚᱠᱟ ᱠᱷᱚᱱ ᱦᱮᱡ ᱫᱟᱲᱮᱭᱟᱜᱼᱟ᱾ ᱩᱯᱚᱱᱭᱟᱥ ᱠᱚᱨᱳᱱᱟ ᱵᱷᱟᱭᱨᱟᱥ ᱨᱮᱱᱟᱜ ᱢᱟᱲᱟᱝ ᱵᱟᱰᱟᱭ ᱢᱚᱢᱞᱟ ᱨᱮᱱᱟᱜ ᱠᱷᱚᱡᱟᱣ ᱪᱟᱭᱱᱟ ᱨᱮᱱᱟᱜ ᱦᱩᱵᱮᱭ ᱨᱮᱱᱟᱜ ᱦᱩᱣᱟᱱ ᱨᱮ ᱑ ᱰᱤᱥᱮᱢᱵᱚᱨ ᱒᱐᱑᱙ ᱦᱤᱞᱚᱜ ᱫᱚᱦᱲᱟ ᱥᱮᱱ ᱨᱩᱣᱟᱹᱲ ᱞᱮᱱᱟ᱾ ᱛᱟᱭᱚᱢ ᱛᱮ ᱢᱤᱫ ᱚᱯᱩᱥᱴ ᱨᱟᱱ ᱠᱷᱚᱱ ᱵᱟᱰᱟᱭ ᱧᱟᱢ ᱮᱱᱟ ᱡᱮ ᱮᱦᱚᱵ ᱠᱚᱨᱳᱱᱟ ᱵᱷᱟᱭᱨᱟᱥ ᱨᱮᱱᱟᱜ ᱥᱤᱠᱟᱨ ᱨᱮ ᱢᱤᱫ ᱕᱕ ᱥᱮᱨᱢᱟ ᱨᱮᱱ ᱦᱚᱲ ᱮ ᱛᱟᱦᱮᱸᱜ ᱠᱟᱱᱟ ᱡᱟᱦᱟᱸᱭ ᱑᱗ ᱱᱚᱣᱮᱢᱵᱚᱨ ᱒᱐᱑᱙ ᱦᱤᱞᱚᱜ ᱨᱩᱣᱟᱹ ᱥᱟᱵ ᱞᱮᱫᱮᱭᱟᱭ ᱾ ᱫᱚᱥᱟᱨ ᱪᱟᱸᱫᱚ ᱵᱷᱤᱛᱨᱤ ᱛᱮ, ᱦᱩᱵᱮᱭ ᱨᱮ ᱠᱚᱨᱳᱱᱟ ᱵᱷᱟᱭᱨᱟᱥ ᱨᱮᱱᱟᱜ ᱢᱚᱢᱞᱟ ᱨᱮᱱᱟᱜ ᱮᱞᱮᱞ ᱵᱟᱹᱭ ᱧᱚᱜ ᱥᱟᱭ ᱨᱮᱱ ᱢᱤᱫ ᱡᱚᱲ ᱵᱟᱲᱦᱟᱣ ᱮᱱᱟ, ᱡᱟᱱᱩᱣᱚᱨᱤ ᱒᱐᱒᱐ ᱨᱮ ᱟᱹᱰᱤ ᱞᱟᱜᱮ ᱛᱮ ᱵᱟᱲᱦᱟᱣ ᱠᱷᱚᱱ ᱢᱟᱲᱟᱝ ᱓᱑ ᱰᱤᱥᱮᱢᱵᱚᱨ ᱒᱐᱑᱙ ᱦᱤᱞᱚᱜ ᱠᱚᱨᱳᱱᱟ ᱵᱷᱟᱭᱨᱟᱥ ᱫᱚ ᱵᱟᱝ ᱵᱟᱰᱟᱭ ᱠᱟᱛᱮ ᱱᱤᱢᱚᱱᱤᱭᱟ ᱢᱟᱢᱞᱟ ᱨᱮᱱᱟᱜ ᱠᱟᱨᱚᱱ ᱛᱮ ᱦᱩᱵᱮᱭ ᱯᱨᱟᱸᱛ ᱨᱮᱱᱟᱜ ᱨᱟᱡᱽᱫᱷᱟᱱᱤ ᱣᱩᱦᱟᱱ ᱨᱮ ᱦᱮᱞᱛᱷ ᱰᱮᱯᱟᱨᱴᱢᱮᱸᱛ ᱠᱚ ᱠᱷᱚᱵᱚᱨ ᱟᱫ ᱠᱚ ᱛᱟᱦᱮᱱᱟ ᱾ ᱢᱤᱫ ᱯᱟᱸᱡᱟ ᱞᱮᱠᱟᱛᱮ ᱴᱨᱤᱜᱚᱨ ᱞᱟᱹᱜᱤᱫ ᱱᱚᱶᱟ ᱵᱟᱹᱲᱛᱤ ᱦᱩᱣᱚᱱ ᱥᱚᱦᱚᱨ ᱥᱤᱯᱷᱩᱰ ᱦᱚᱞᱥᱮᱞ ᱦᱟᱴ ᱜᱷᱚᱱ ᱡᱚᱲᱟᱣ ᱛᱟᱦᱮᱸᱜ ᱠᱟᱱᱟ, ᱡᱟᱦᱟᱸ ᱫᱚ ᱡᱤᱣᱮᱫ ᱡᱟᱱᱣᱟ ᱠᱚ ᱟᱠᱨᱤᱝ ᱮᱫ ᱠᱚ ᱛᱟᱦᱮᱱᱟ; ᱱᱚᱝᱠᱟ ᱜᱮ ᱵᱟᱰᱟᱭ ᱧᱟᱢᱚᱜ ᱠᱟᱱᱟ ᱡᱮ ᱵᱷᱟᱭᱨᱟᱥ ᱨᱮ ᱢᱤᱫ ᱡᱩᱱᱮᱴᱤᱠ ᱩᱛᱱᱟᱣ ᱢᱮᱱᱟᱜᱼᱟᱥ ᱾ ᱮᱛᱚᱦᱚᱵ ᱪᱚᱨᱚᱱ ᱚᱠᱛᱮ ᱢᱟᱢᱞᱟ ᱨᱮᱱᱟᱜ ᱮᱞᱮᱞ ᱟᱢᱫᱟᱡᱽ ᱛᱮ ᱥᱟᱨᱟ ᱥᱟᱲᱷᱮ ᱮᱭᱟᱭ ᱢᱟᱦᱟᱸ ᱨᱮ ᱵᱟᱨ ᱜᱟᱵᱟᱬ ᱦᱩᱭ ᱟᱠᱟᱱᱟ᱾ ᱩᱥᱟᱹᱨᱟ ᱟᱨ ᱛᱟᱞᱟ ᱡᱟᱱᱩᱣᱚᱨᱤ ᱒᱐᱒᱐ ᱨᱮ, ᱵᱷᱟᱭᱨᱟᱥ ᱟᱭᱢᱟ ᱪᱟᱭᱱᱟ ᱯᱨᱟᱸᱛ ᱨᱮ ᱪᱷᱟᱹᱨᱭᱟᱣ ᱮᱱᱟ ᱾ ᱡᱟᱦᱟᱸ ᱫᱚ ᱱᱟᱶᱟ ᱥᱮᱨᱢᱟ ᱨᱮᱱᱟᱜ ᱵᱚᱞᱚᱱ ᱨᱮ ᱜᱚᱲᱚ ᱦᱩᱭ ᱟᱠᱟᱱᱟ ᱾ ᱣᱩᱦᱟᱱ ᱴᱨᱟᱱᱥᱯᱚᱨᱴ ᱦᱚᱵᱽ ᱟᱨ ᱟᱥᱚᱞ ᱫᱚ ᱨᱮᱞ ᱤᱱᱴᱚᱨᱪᱮᱸᱡᱽ ᱦᱩᱭ ᱥᱟᱶ, ᱟᱨ ᱥᱚᱝᱠᱨᱚᱢᱚᱬ ᱩᱥᱟᱹᱨᱟ ᱛᱮ ᱥᱟᱱᱟᱢ ᱫᱤᱥᱚᱢ ᱨᱮ ᱪᱟᱹᱨᱭᱟᱹᱣ ᱮᱱᱟ ᱾ ᱦᱩᱣᱚᱱ ᱢᱤᱫ ᱜᱟᱹᱲᱤ ᱠᱚ ᱦᱤᱡᱩᱜ ᱥᱮᱱᱚᱜ ᱴᱷᱟᱶ ᱟᱨ ᱟᱥᱚᱞ ᱫᱚ ᱨᱮᱞ ᱤᱱᱴᱚᱨᱪᱮᱱᱡᱽ ᱦᱩᱭ ᱥᱟᱶ ᱟᱨ ᱥᱳᱝᱠᱨᱳᱬᱳᱱ ᱟᱹᱰᱤ ᱞᱚᱜᱚᱱ ᱜᱮ ᱡᱮᱜᱮᱛ ᱫᱤᱥᱚᱢ ᱨᱮ ᱪᱷᱟᱹᱨᱭᱟᱹᱣ ᱮᱱᱟ ᱾ ᱒᱐ ᱡᱟᱱᱩᱣᱚᱨᱤ ᱦᱤᱞᱚᱜ, ᱪᱤᱱ ᱫᱚ ᱢᱤᱫ ᱢᱟᱦᱟᱸ ᱨᱮ ᱟᱢᱫᱟᱡᱽ ᱛᱮ ᱑᱔᱐ ᱴᱟᱜ ᱜᱟᱱ ᱢᱟᱢᱞᱟ ᱨᱮᱡᱤᱥᱴᱚᱨ ᱟᱠᱟᱱᱟ ᱾
ᱜᱷᱟᱨᱚᱧᱡᱽ ᱨᱮ ᱫᱟᱭᱤᱠ (Domestic responses)
More than 170 territories have had at least one case. ᱩᱨᱚᱯ ᱨᱮ ᱢᱟᱦᱟᱢᱟᱨᱤ ᱠᱷᱟᱹᱛᱤᱨ ᱛᱮ ᱥᱮᱝᱜᱮᱱ ᱴᱚᱴᱷᱟ ᱨᱮᱱᱟᱜ ᱟᱭᱢᱟ ᱫᱤᱥᱚᱢ ᱟᱲᱟᱜ ᱟᱣᱟᱡᱽᱫᱟᱦᱤ ᱠᱚ ᱨᱮᱱᱟᱜ ᱢᱟᱱᱟ ᱵᱟᱨᱚᱱ ᱦᱩᱭ ᱟᱠᱟᱱᱟ ᱟᱨ ᱥᱤᱢᱟ ᱨᱮᱱᱟᱜ ᱜᱚᱵᱚᱞ ᱠᱚ ᱛᱷᱟᱯᱚᱱ ᱟᱠᱟᱫᱟ᱾ ᱡᱟᱹᱛᱤᱭᱟᱹᱨᱤ ᱨᱤᱭᱮᱠᱥᱚᱱ ᱨᱮ ᱥᱚᱝᱨᱚᱫᱷ ᱟᱨ ᱠᱚᱨᱯᱷᱭᱩ ᱞᱮᱠᱟᱱ ᱨᱚᱠᱛᱷᱟᱢ ᱨᱮᱱᱟᱜ ᱩᱯᱟᱭ ᱠᱚ ᱥᱮᱞᱮᱫ ᱢᱮᱱᱟᱜᱼᱟ ᱾
ᱪᱤᱱ ᱫᱤᱥᱚᱢ
ᱱᱟᱶᱟ ᱵᱷᱟᱭᱨᱟᱥ ᱨᱮᱱᱟᱜ ᱠᱟᱨᱚᱱ ᱛᱮ ᱨᱩᱣᱟᱹ ᱛᱮ ᱯᱟᱲᱟᱣ ᱟᱠᱟᱱ ᱯᱩᱭᱞᱩ ᱦᱚᱲᱟᱜ ᱵᱟᱰᱟᱭ ᱫᱚ ᱣᱩᱦᱟᱱ ᱥᱚᱦᱚᱨ ᱨᱮ ᱑ ᱰᱤᱥᱮᱢᱵᱚᱨ ᱒᱐᱑᱙ ᱨᱮ ᱵᱟᱰᱟᱭ ᱮᱱᱟ ᱾
ᱮᱛᱚᱢ ᱠᱚᱨᱤᱭᱟ
ᱠᱚᱨᱚᱱᱟ ᱵᱷᱟᱭᱨᱚᱥ ᱫᱚ ᱫᱟᱹᱠᱷᱤᱱ ᱠᱚᱨᱤᱭᱟ ᱨᱮ ᱪᱤᱱ ᱠᱷᱚᱱᱟᱜ ᱒᱐ ᱡᱟᱱᱩᱣᱟᱨᱤ ᱒᱐᱒᱐ ᱦᱤᱞᱚᱜ ᱦᱮᱡ ᱮᱱᱟ ᱾ ᱒᱐ ᱯᱷᱮᱵᱽᱨᱩᱣᱟᱨᱤ ᱛᱮ ᱫᱚ ᱱᱚᱰᱮ ᱠᱚᱨᱚᱱᱟ ᱟᱡᱟᱨᱤᱭᱟᱹ ᱟᱰᱤ ᱜᱟᱱ ᱠᱚ ᱵᱟᱹᱲᱛᱤ ᱮᱱᱟ ᱾
᱔᱒ ᱡᱷᱚᱬ ᱵᱷᱚᱠᱛᱚ ᱪᱤᱱ ᱨᱮᱭᱟᱜ ᱩᱦᱟᱱ ᱠᱷᱚᱱᱟᱜ ᱫᱟᱭᱜᱩ ᱠᱚ ᱦᱮᱡ ᱞᱮᱱᱟ ᱡᱟᱦᱟᱸᱭ ᱫᱚ ᱱᱚᱶᱟ ᱟᱡᱟᱨ ᱠᱚ ᱟᱹᱜᱩ ᱛᱟᱨᱟ ᱞᱮᱜ-ᱟ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱒᱒ ᱯᱷᱮᱵᱽᱨᱩᱣᱟᱨᱤ ᱒᱐᱒᱐ ᱦᱟᱟᱹᱵᱤᱡ ᱛᱮ ᱙,᱓᱓᱖ ᱵᱷᱚᱠᱛᱚ ᱠᱷᱚᱱᱟᱜ ᱑,᱒᱖᱑ ᱡᱷᱚᱬᱟᱜ ᱫᱚ (᱑᱓ %) ᱞᱚᱪᱷᱱᱟ ᱥᱚᱫᱚᱨ ᱞᱮᱱᱟ ᱾
ᱫᱟᱹᱠᱷᱤᱱ ᱠᱚᱨᱤᱭᱟ ᱫᱚ ᱒᱓ ᱯᱷᱮᱵᱽᱨᱩᱣᱟᱨᱤ ᱒᱐᱒᱐ ᱦᱤᱞᱚᱜ ᱟᱹᱰᱤ ᱡᱩᱨ ᱥᱚᱱᱛᱚᱨ ᱮ ᱜᱷᱚᱥᱚᱬᱟ ᱠᱮᱜ-ᱟ ᱾ ᱒᱘ ᱯᱷᱮᱵᱽᱨᱩᱣᱟᱨᱤ ᱒᱐᱒᱐ ᱨᱮᱫᱚ ᱱᱚᱰᱮ ᱒,᱐᱐᱐ ᱠᱷᱚᱱᱟᱜ ᱵᱟᱹᱲᱛᱤ ᱠᱚᱨᱚᱱᱟ ᱵᱷᱟᱭᱨᱚᱥ ᱟᱡᱟᱨ ᱨᱮᱠᱚ ᱵᱟᱲᱟᱣ ᱮᱱᱟ ᱾ ᱒᱙ ᱯᱷᱮᱵᱽᱨᱩᱣᱟᱨᱤ ᱛᱮᱜᱮ ᱠᱚᱵᱷᱤᱰ-᱑᱙ ᱟᱡᱟᱨ ᱨᱮ ᱯᱟᱲᱟᱣ ᱟᱠᱟᱱ ᱦᱚᱲᱟᱜ ᱮᱞ ᱓,᱑᱕᱐ ᱥᱮᱴᱮᱨ ᱮᱱᱟ ᱾ ᱡᱚᱠᱷᱚᱱ ᱱᱚᱰᱮᱱ ᱠᱚ ᱥᱤᱯᱟᱦᱤ ᱠᱚᱨᱚᱱᱟ ᱵᱷᱩᱣᱟᱹᱬᱤ (ᱵᱷᱟᱭᱨᱚᱥ) ᱧᱟᱢ ᱠᱮᱫ ᱠᱚᱣᱟ ᱫᱟᱹᱠᱷᱤᱱ ᱠᱚᱨᱤᱭᱟ ᱥᱚᱨᱠᱟᱨ ᱡᱚᱛᱚ ᱥᱤᱯᱟᱹᱦᱤ ᱮᱠᱞᱟ ᱨᱮ ᱛᱟᱦᱮᱸᱱ ᱞᱟᱹᱜᱤᱫ ᱮ ᱱᱮᱦᱚᱸᱨ ᱠᱮᱫ ᱠᱚᱣᱟ ᱾ ᱩᱰᱟᱹᱵ ᱜᱟᱹᱰᱤ ᱨᱮᱱ ᱠᱟᱹᱢᱤᱭᱟᱹ ᱠᱚᱦᱚᱸ ᱠᱚᱨᱚᱱᱟ ᱵᱷᱟᱭᱨᱚᱥ ᱧᱟᱢ ᱠᱮᱫ ᱠᱚ ᱠᱷᱟᱱ ᱟᱹᱰᱤ ᱜᱟᱱ ᱩᱫᱟᱹᱜ ᱜᱟᱹᱰᱤ ᱵᱟᱹᱛᱤᱞ ᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱳᱹᱨᱞᱚᱭ ᱛᱷᱚᱠ:ᱮᱞᱠᱷᱟ ᱛᱷᱚᱠ:ᱮᱞ
ᱥᱤᱛᱚᱞ ᱥᱟᱴᱷᱮ
ᱥᱤᱛᱚᱞ ᱥᱟᱴᱷᱮ ᱫᱚ ᱢᱤᱫ ᱢᱚᱨᱟᱴᱷᱤ ᱦᱚᱲ ᱥᱮᱨᱮᱧᱤᱭᱟᱹ, ᱚᱱᱚᱞᱤᱭᱟᱹ, ᱟᱨ ᱫᱚᱞᱤᱛ ᱠᱟᱹᱢᱤᱭᱟᱹ ᱠᱟᱱᱟᱭ ᱾ ᱱᱩᱭ ᱫᱚ ᱠᱚᱵᱤᱨ ᱠᱚᱞᱟ ᱢᱚᱸᱪ ᱨᱤᱱᱤᱡ ᱵᱷᱟᱹᱜᱤ ᱩᱯᱨᱩᱢᱟᱱ, ᱟᱹᱰᱤ ᱫᱟᱢᱟᱱ ᱟᱨ ᱧᱩᱛᱩᱢᱟᱱ ᱥᱮᱨᱮᱧᱤᱭᱟᱹ ᱠᱟᱱᱟᱭ ᱾
ᱡᱤᱭᱚᱱᱤ
ᱥᱤᱛᱚᱞ ᱥᱟᱴᱷᱮ ᱟᱜ ᱡᱟᱱᱟᱢ ᱫᱚ ᱯᱩᱱᱮ ᱨᱮᱱᱟᱜ ᱢᱤᱫ ᱵᱟᱡᱟᱨ ᱠᱟᱥᱮᱣᱟᱰᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱥᱤᱛᱚᱞ ᱫᱚ ᱟᱡᱟᱜ ᱯᱚᱲᱦᱚᱱ ᱫᱚ ᱯᱩᱱᱮ ᱨᱮᱱᱟᱜ ᱯᱷᱚᱨᱜᱽᱭᱩᱥᱚᱱ ᱵᱤᱨᱫᱟᱹᱜᱟᱲ ᱠᱷᱚᱱ ᱮ ᱫᱟᱹᱭ ᱞᱮᱫᱟ ᱛᱟᱦᱮᱸᱫ ᱾ ᱤᱠᱷᱟᱹᱱ ᱵᱤᱨᱫᱟᱹᱜᱟᱲ ᱥᱮᱱᱚᱜ ᱢᱟᱬᱟᱝ ᱨᱮᱜᱮᱡ ᱩᱱᱤ ᱫᱚ ᱥᱮᱨᱮᱧ ᱮ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱱᱤᱭᱟᱹ ᱚᱠᱛᱚ ᱨᱮ ᱠᱚᱵᱤᱨ ᱠᱚᱞᱥ ᱢᱚᱸᱪ ᱨᱤᱱ ᱱᱟᱪᱚᱱᱤᱭᱟᱹ ᱠᱚ ᱥᱟᱶ ᱥᱟᱹᱜᱟᱹᱭ ᱨᱮᱭ ᱦᱮᱡ ᱮᱱᱟ ᱾
ᱢᱮᱸ ᱨᱮ, ᱢᱚᱦᱟᱨᱟᱥᱴᱨᱚ ᱮᱴᱤᱮᱥ ᱦᱚᱛᱮᱛᱮ ᱥᱟᱹᱨᱤᱟ ᱱᱟᱥᱮ ᱱᱚᱠᱥᱚᱞᱤᱭᱟᱹ ᱠᱚᱭ ᱜᱚᱲᱚᱢ ᱥᱚᱦᱚᱫ ᱞᱮᱫ ᱠᱚ ᱠᱷᱟᱹᱛᱤᱨ ᱩᱱᱤ ᱪᱮᱛᱟᱱᱨᱮ ᱢᱚᱠᱚᱨᱫᱚᱢᱟ ᱪᱟᱞᱟᱜ ᱠᱟᱱ ᱛᱟᱦᱮᱸᱫ ᱾ ᱱᱚᱶᱟ ᱠᱷᱟᱹᱛᱤᱨ ᱥᱤᱛᱚᱞ ᱥᱟᱴᱷᱮ ᱟᱨ ᱟᱡ ᱡᱟᱶᱟᱭ ᱪᱮᱛᱟᱱᱨᱮ ᱟᱱᱞᱳᱯᱷᱩᱞ ᱮᱠᱴᱤᱵᱷᱤᱴᱤᱡᱽ ᱯᱨᱮᱵᱷᱮᱱᱥᱚᱱ ᱮᱠᱴ ᱨᱮᱱᱟᱜ ᱮᱴᱟᱜ ᱫᱷᱟᱨᱟ ᱪᱮᱛᱟᱱ ᱨᱮᱦᱚᱸ ᱟᱹᱠᱤᱱ ᱪᱮᱛᱟᱱᱨᱮ ᱟᱨᱳᱯ ᱠᱚ ᱠᱟᱫᱮ ᱞᱮᱫ ᱛᱟᱦᱮᱸᱫ ᱾ ᱥᱤᱛᱚᱞ ᱟᱨ ᱥᱚᱪᱤᱱ ᱫᱚ ᱵᱟᱵᱟ ᱦᱚᱲ ᱜᱮ ᱗ ᱮᱯᱨᱤᱞ ᱦᱤᱞᱚᱜ ᱫᱚ ᱢᱩᱢᱵᱟᱭ ᱨᱮ ᱯᱭᱞᱤᱥ ᱥᱟᱢᱟᱝ ᱨᱮ ᱡᱤᱣᱤ ᱠᱤᱱ ᱟᱞᱟᱭ ᱞᱮᱫ ᱛᱟᱦᱮᱸᱫ ᱾ ᱤᱠᱷᱟᱹᱱ ᱩᱱᱠᱤᱱ ᱫᱚ ᱟᱨᱳᱯ ᱟᱯᱱᱟᱨ ᱞᱟᱹᱜᱤᱫ ᱫᱚ ᱵᱟᱹᱠᱤᱱ ᱨᱮᱱ ᱞᱮᱱᱟ ᱾ ᱢᱩᱪᱟᱹᱫ ᱨᱮ ᱗ ᱠᱤᱱ ᱫᱚ ᱥᱤᱛᱚᱞ ᱫᱚ ᱵᱚᱢᱵᱮᱭ ᱦᱟᱭ ᱠᱳᱴ ᱫᱚ ᱢᱟᱱᱣᱟᱨᱤ ᱞᱮᱠᱟᱛᱮ ᱨᱟᱲᱟ ᱝᱩᱜ ᱮ ᱮᱢᱟ ᱫᱮᱭᱟ ᱾
ᱥᱤᱧᱚᱛᱤᱭᱟᱹ ᱢᱟᱨᱟᱜ
ᱥᱤᱧᱚᱛᱤᱭᱟᱹ ᱢᱟᱨᱟᱜ (Pavo cristatus), ᱟᱨᱵᱟᱝ ᱥᱟᱫᱷᱟᱨᱚᱱ ᱢᱟᱨᱟᱜ, ᱟᱨ ᱞᱤᱞ ᱢᱟᱨᱟᱜ, ᱱᱩᱠᱩ ᱫᱚ ᱥᱤᱧᱚᱛ ᱦᱩᱰ-ᱢᱟᱨᱟᱝ ᱫᱤᱥᱚᱢ ᱨᱮᱱ ᱢᱟᱨᱟᱜ ᱛᱷᱚᱠ ᱠᱟᱱᱟ ᱠᱚ| ᱱᱩᱠᱩ ᱫᱚ ᱫᱷᱟᱹᱨᱛᱤ ᱨᱮᱭᱟᱜ ᱮᱴᱟᱜ ᱮᱴᱟᱜ ᱫᱤᱥᱚᱢ ᱠᱚ ᱨᱮᱠᱚ ᱯᱟᱥᱱᱟᱣ ᱟᱠᱟᱫ ᱠᱚᱣᱟ|
ᱦᱮᱨᱮᱞ ᱢᱟᱨᱟᱜ ᱫᱚ ᱯᱩᱞᱥᱩ ᱨᱚᱝ ᱢᱮᱱᱟᱜ ᱴᱟᱠᱚᱣᱟ, ᱟᱥᱚᱠᱟᱭ ᱛᱮ ᱞᱤᱞ ᱨᱚᱝ ᱨᱮᱭᱟᱜ ᱯᱟᱹᱠᱷᱲᱟᱺᱜ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱪᱮᱬᱮ
ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱦᱚᱠᱤ ᱥᱴᱮᱰᱤᱭᱟᱢ
ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱦᱚᱠᱤ ᱥᱴᱮᱰᱤᱭᱟᱢ ᱫᱚ ᱢᱤᱫᱴᱮᱱ ᱡᱮᱡᱟᱹᱛᱤᱭᱟᱹᱨᱤ ᱜᱚᱰᱟ ᱦᱚᱠᱤ ᱥᱴᱮᱰᱤᱭᱟᱢ ᱠᱟᱱᱟ ᱡᱟᱦᱟᱸ ᱫᱚ ᱳᱰᱤᱥᱟ ᱨᱮᱭᱟᱜ ᱨᱟᱣᱩᱨᱠᱮᱞᱟ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱥᱴᱮᱰᱤᱭᱟᱢ ᱨᱮᱱᱟᱜ ᱧᱩᱛᱩᱢ ᱫᱚ ᱟᱹᱫᱤᱵᱟᱹᱥᱤ ᱱᱮᱛᱟ ᱵᱤᱨᱥᱟ ᱢᱩᱱᱰᱟ ᱧᱩᱛᱩᱢ ᱛᱮ ᱫᱚᱦᱚ ᱟᱠᱟᱱᱟ᱾ ᱥᱴᱮᱰᱤᱭᱟᱢ ᱨᱮ ᱜᱩᱴ ᱒᱐,᱐᱐᱐ ᱜᱟᱱ ᱦᱚᱲ ᱫᱩᱲᱩᱵ ᱨᱮᱭᱟᱜ ᱥᱩᱵᱤᱫᱷᱟᱹ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱡᱚᱛᱚ ᱫᱩᱲᱩᱵ ᱦᱚᱠᱤ ᱥᱴᱮᱰᱤᱭᱟᱢ ᱠᱟᱱᱟ᱾
ᱱᱟᱜᱟᱢ
᱒᱐᱒᱓ ᱠᱚᱲᱟ ᱮᱯᱷᱟᱭᱮᱪ ᱦᱚᱠᱤ ᱡᱮᱜᱮᱛ ᱠᱟᱯ ᱠᱷᱮᱞᱚᱸᱰ ᱞᱟᱹᱜᱤᱫ ᱥᱤᱧᱚᱛ ᱨᱮᱱᱟᱜ ᱵᱤᱰᱤᱝ ᱚᱠᱛᱚ ᱨᱮ, ᱳᱰᱤᱥᱟ ᱨᱮ ᱟᱨ ᱢᱤᱫᱴᱟᱝ ᱦᱚᱠᱤ ᱥᱴᱮᱰᱤᱭᱟᱢ ᱵᱮᱱᱟᱣ ᱦᱩᱭᱩᱜ ᱞᱟᱹᱜᱤᱫ ᱛᱮ ᱜᱚᱴᱟ ᱞᱮᱱᱟ᱾ ᱛᱟᱭᱚᱢ ᱥᱚᱨᱠᱟᱨ ᱥᱴᱮᱰᱤᱭᱟᱢ ᱵᱮᱱᱟᱣ ᱞᱟᱹᱜᱤᱫ ᱑᱕ ᱮᱠᱚᱨ ᱡᱟᱭᱜᱟ ᱮᱢ ᱠᱮᱫᱟ᱾ ᱱᱚᱣᱟ ᱛᱟᱭᱚᱢ ᱥᱴᱮᱰᱤᱭᱟᱢ ᱵᱮᱱᱟᱣ ᱨᱮᱱᱟᱜ ᱠᱟᱹᱢᱤ ᱫᱚ ᱳᱰᱤᱥᱟ ᱤᱱᱰᱚᱥᱴᱨᱤᱭᱟᱞ ᱤᱱᱯᱨᱟᱥᱴᱨᱚᱠᱪᱟᱨ ᱰᱮᱵᱞᱚᱯᱢᱮᱱᱴ ᱠᱚᱨᱯᱚᱨᱮᱥᱚᱱ (IDCO) ᱮᱢ ᱦᱩᱭ ᱞᱮᱱᱟ᱾ IDCO ᱨᱤᱱᱤᱡ ᱪᱟᱭᱨᱮᱛ ᱥᱚᱱᱡᱚᱭ ᱠᱩᱢᱟᱨ ᱥᱤᱝᱦᱚᱸᱭ ᱢᱮᱱ ᱠᱮᱫᱟ, "ᱳᱰᱤᱥᱟ ᱥᱚᱨᱠᱟᱨ ᱫᱚ ᱑᱒ ᱢᱟᱦᱟ ᱨᱮ ᱠᱚᱲᱟ ᱦᱚᱠᱤ ᱡᱮᱜᱮᱛ ᱠᱟᱯ ᱒᱐᱒᱓ ᱞᱟᱹᱜᱤᱫ ᱢᱤᱫ ᱡᱮᱜᱮᱛ-ᱪᱟᱱᱟᱪ ᱥᱴᱮᱰᱤᱭᱟᱢ ᱵᱮᱱᱟᱣ ᱞᱟᱹᱜᱤᱫ ᱮᱢ ᱟᱠᱟᱫᱟ᱾" ᱱᱚᱣᱟ ᱥᱴᱮᱰᱤᱭᱟᱢ ᱨᱮᱱᱟᱜ ᱛᱷᱟᱯᱚᱱ ᱫᱷᱤᱨᱤ ᱫᱚ ᱒᱐᱒᱑ ᱯᱷᱮᱵᱽᱨᱩᱣᱟᱨᱤ ᱨᱮ ᱳᱰᱤᱥᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱱᱚᱵᱤᱱ ᱯᱟᱴᱱᱟᱭᱚᱠ ᱮ ᱫᱚᱦᱚ ᱞᱮᱫ ᱛᱟᱦᱮᱸᱫ᱾
ᱱᱚᱣᱟ ᱫᱚ ᱟᱨᱦᱚᱸ ᱡᱮᱜᱮᱛ ᱨᱮᱭᱟᱜ ᱯᱩᱱᱟᱜ ᱢᱟᱨᱟᱝ ᱜᱚᱰᱟ ᱦᱚᱠᱤ ᱥᱴᱮᱰᱤᱭᱟᱢ ᱠᱟᱱᱟ᱾ ᱮᱴᱟᱜ ᱯᱮᱭᱟ ᱥᱴᱮᱰᱤᱭᱟᱢ ᱠᱷᱚᱱ ᱵᱷᱮᱜᱟᱨ, ᱡᱟᱦᱟᱸ ᱫᱚ ᱴᱮᱨᱮᱥ ᱥᱴᱮᱰᱤᱭᱟᱢ ᱠᱟᱱᱟ ᱟᱨ ᱵᱷᱮᱜᱟᱨ-ᱵᱷᱮᱜᱟᱨ ᱩᱫᱩᱜᱽ ᱠᱷᱮᱞᱚᱸᱰ ᱠᱚᱢᱯᱞᱮᱠᱥ ᱨᱮᱱᱟᱜ ᱢᱤᱫ ᱦᱤᱸᱥ ᱠᱟᱱᱟ, ᱱᱚᱣᱟ ᱥᱴᱮᱰᱤᱭᱟᱢ ᱫᱚ ᱡᱚᱛᱚ ᱠᱷᱚᱱ ᱢᱟᱨᱟᱝ ᱡᱚᱛᱚ ᱫᱩᱲᱩᱵ ᱜᱚᱰᱟ ᱦᱚᱠᱤ ᱥᱴᱮᱰᱤᱭᱟᱢ ᱠᱟᱱᱟ, ᱡᱟᱦᱟᱸ ᱫᱚ ᱦᱚᱠᱤ ᱠᱷᱮᱞᱚᱸᱰ ᱞᱟᱹᱜᱤᱫ ᱛᱮ ᱵᱮᱱᱟᱣ ᱟᱠᱟᱱᱟ᱾
ᱦᱚᱠᱤ ᱡᱮᱜᱮᱛ ᱠᱟᱯ
ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱦᱚᱠᱤ ᱥᱴᱮᱰᱤᱭᱟᱢ ᱫᱚ ᱒᱐᱒᱓ ᱠᱚᱲᱟ ᱮᱯᱷᱹᱟᱭᱹᱮᱪ ᱦᱚᱠᱤ ᱡᱮᱜᱮᱛ ᱠᱟᱯ ᱥᱟᱯᱲᱟᱣ ᱞᱟᱹᱜᱤᱫ ᱛᱮ ᱵᱮᱱᱟᱣ ᱟᱠᱟᱱᱟ᱾ ᱱᱚᱣᱟ ᱫᱚ ᱯᱩᱱ ᱫᱷᱟᱣ ᱦᱩᱭᱩᱜᱼᱟ ᱡᱮᱢᱚᱱ ᱥᱤᱧᱚᱛ ᱨᱮ ᱱᱚᱣᱟ ᱥᱟᱯᱲᱟᱣ ᱦᱩᱭᱩᱜ ᱠᱟᱱᱟ ᱟᱨ ᱳᱰᱤᱥᱟ ᱨᱮ ᱵᱟᱨ ᱫᱷᱟᱣ ᱦᱩᱭᱩᱜᱼᱟ᱾ ᱒᱐᱒᱓ ᱥᱮᱨᱢᱟ ᱨᱮ ᱦᱩᱭᱩᱜ ᱠᱟᱱ ᱱᱚᱣᱟ ᱡᱮᱜᱮᱛᱟᱹᱨᱤ ᱠᱮᱯ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱵᱟᱨᱭᱟ ᱥᱚᱦᱚᱨ ᱵᱷᱩᱵᱽᱱᱮᱥᱚᱨ ᱟᱨ ᱨᱟᱣᱩᱨᱠᱮᱞᱟ ᱨᱮ ᱦᱩᱭᱩᱜᱼᱟ᱾ ᱵᱤᱨᱥᱟ ᱢᱩᱱᱰᱟ ᱡᱮᱡᱟᱹᱛᱤᱭᱟᱹᱨᱤ ᱦᱚᱠᱤ ᱥᱴᱮᱰᱤᱭᱟᱢ ᱥᱟᱶᱛᱮ ᱵᱷᱩᱵᱽᱱᱮᱥᱚᱨ ᱨᱮᱱᱟᱜ ᱠᱚᱞᱤᱝᱜᱚ ᱥᱴᱮᱰᱤᱭᱟᱢ ᱦᱚᱸ ᱱᱚᱣᱟ ᱡᱮᱜᱮᱛᱟᱹᱨᱤ ᱦᱚᱠᱤ ᱠᱟᱯ ᱥᱟᱯᱲᱟᱣ ᱞᱟᱹᱜᱤᱫ ᱮᱴᱟᱜ ᱴᱷᱟᱶ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱳᱰᱤᱥᱟ ᱨᱮᱱᱟᱜ ᱠᱷᱮᱞᱚᱸᱰ ᱴᱷᱟᱶ ᱛᱷᱚᱠ: ᱳᱰᱤᱥᱟ ᱨᱮᱱᱟᱜ ᱥᱴᱮᱰᱤᱭᱟᱢ ᱛᱷᱚᱠ: ᱦᱚᱠᱤ ᱛᱷᱚᱠ: ᱦᱚᱠᱤ ᱥᱴᱮᱰᱤᱭᱟᱢ
ᱥᱨᱚᱫᱷᱟ ᱟᱨᱭᱟ
ᱥᱨᱚᱫᱷᱟ ᱟᱨᱭᱟ (ᱡᱟᱱᱟᱢ ᱑᱗ ᱚᱜᱚᱥᱴᱚ ᱑᱙᱘᱗) ᱫᱟ ᱢᱤᱫ ᱵᱷᱟᱨᱚᱛᱤᱭᱚ ᱟᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱴᱮᱞᱤᱵᱤᱡᱚᱱ ᱥᱳ ᱠᱚᱨᱮ ᱠᱟ.ᱢᱤ ᱵᱟᱲᱟ ᱟᱠᱟᱫᱟᱭ ᱾ ᱠᱟ.ᱢᱤ ᱟᱠᱟᱫ ᱥᱤᱨᱤᱭᱮᱞ ᱠᱚ ᱢᱮᱸ ᱞᱚᱠᱷᱥᱢᱤ ᱛᱮᱨᱮ ᱚᱝᱜᱚᱱ ᱠᱤ, ᱛᱩᱢᱦᱟᱨᱤ ᱯᱟᱠᱷᱤ ᱟᱨ ᱰᱨᱤᱢ ᱜᱟᱞ ᱮᱢᱟᱱ ᱾ ᱥᱨᱚᱫᱷᱟ ᱠᱟ.ᱢᱤ ᱟᱠᱟᱫ ᱪᱚᱞᱚᱱ ᱪᱤᱛᱟ.ᱨ ᱠᱚ ᱯᱟᱴᱷᱥᱟᱞᱟ ᱟᱨ ᱱᱤᱥᱚᱵᱽᱫᱽ ᱟᱨ ᱦᱚᱸ ᱴᱤ.ᱵᱷᱤ.ᱮᱥ. ᱥᱠᱳᱴᱤ, ᱯᱤᱭᱮᱨᱥ ᱟᱨ ᱡᱚᱱᱥᱚᱱ & ᱡᱚᱱᱥᱚᱱ ᱠᱩᱢᱯᱟ.ᱱᱤ ᱠᱟᱣᱟᱜ ᱠᱟᱢᱯᱮᱱ ᱠᱚᱨᱮ ᱥᱮᱞᱮᱫ ᱢᱮᱱᱟᱭᱟ ᱾ ᱒᱐᱑᱗ ᱠᱷᱚᱱ ᱡᱤ ᱴᱤᱵᱷᱤ ᱨᱮᱭᱟᱜ ᱠᱩᱱᱰᱚᱲᱤ ᱵᱷᱟᱜᱽᱭᱚ ᱥᱤᱨᱤᱡᱽ ᱨᱮ ᱰ. ᱯᱨᱤᱛᱟ ᱟᱨᱳᱨᱟ ᱧᱩᱛᱩᱢ ᱛᱮ ᱠᱟ.ᱢᱤ ᱠᱟᱱᱟᱭ ᱾
ᱯᱩᱭᱞᱩ ᱡᱤᱭᱚᱱ
ᱥᱨᱚᱫᱷᱟ ᱫᱚ ᱑᱗ ᱚᱜᱚᱥᱴ ᱑᱙᱘᱗ ᱨᱮ ᱡᱟᱱᱟᱢ ᱞᱮᱱᱟᱭ ᱱᱟᱣᱟ ᱫᱤᱞᱞᱤ, ᱤᱱᱰᱤᱭᱟ ᱨᱮ ᱾ ᱢᱩᱢᱵᱟᱭ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱠᱷᱚᱱ ᱤᱠᱚᱱᱳᱢᱤᱠᱥ ᱨᱮ ᱰᱤᱜᱽᱨᱤ ᱯᱟᱥ ᱟᱠᱟᱫᱟᱭ ᱾ ᱒᱐᱐᱕ ᱨᱮ ᱱᱩᱭ ᱫᱚ ᱢᱩᱢᱵᱟᱭ ᱩᱪᱟ.ᱲ ᱠᱟᱱᱟᱭ ᱟᱨ ᱜᱞᱟᱢ ᱯᱷᱤᱞᱰ(glam field) ᱨᱮ ᱠᱟ.ᱢᱤ ᱧᱟᱢ ᱞᱟ.ᱜᱤᱱ ᱠᱩᱨᱩᱢᱩᱴᱩ ᱭᱮᱫ ᱛᱟᱦᱮᱸᱫ ᱾
ᱱᱤᱡᱮᱨ ᱡᱤᱭᱚᱱ
᱒᱐᱑᱕ ᱨᱮ ᱥᱨᱚᱫᱷᱟ ᱫᱚ ᱢᱤᱫ ᱮᱱ.ᱟᱨ.ᱟᱭ.(NRI) ᱴᱷᱮᱱ ᱡᱟᱶᱟᱭᱚᱜ ᱥᱟ.ᱵᱤᱛ ᱞᱮᱱᱟ ᱾ ᱩᱱᱤ ᱭᱟᱜ ᱧᱩᱛᱩᱢ ᱫᱚ ᱡᱚᱭᱚᱱᱛᱚ ᱛᱟᱦᱮᱸ ᱠᱟᱱᱟ ᱾ ᱛᱚᱵᱮ ᱠᱤᱪᱷᱩ ᱜᱟᱱ ᱮᱴᱠᱮᱴᱚᱬᱮ ᱞᱟᱢᱜᱤᱱ ᱵᱟᱯᱞᱟ ᱨᱟ.ᱯᱩᱫ ᱮᱱᱟ ᱾ ᱱᱟᱪ ᱵᱚᱞᱤᱭᱮ-᱒᱐᱑᱙ ᱨᱮ ᱟᱞᱚᱢ ᱢᱚᱠᱠᱚᱨ ᱥᱟᱝ ᱡᱳᱰᱤ ᱵᱮᱱᱟᱣ ᱞᱮᱭᱟ ᱾ ᱟᱨ ᱩᱱᱤ ᱟᱟᱶ ᱜᱮ ᱫᱩᱞᱟ.ᱲ ᱥᱟ.ᱜᱟ.ᱭ ᱢᱮᱱᱟᱜ ᱛᱟᱭᱟ ᱢᱮᱱᱛᱮ ᱞᱟ.ᱭᱩᱜᱻᱟᱭ ᱾
ᱠᱟ.ᱢᱤ ᱡᱤᱭᱚᱱ
ᱥᱨᱚᱫᱷᱟ ᱡᱤ ᱴᱤᱵᱷᱤᱻᱟᱜ ᱴᱟᱞᱮᱱᱴ ᱦᱚᱱᱴ ᱥᱳ ᱤᱱᱰᱤᱭᱟᱡ ᱵᱮᱥᱴ ᱥᱤᱱᱮᱥᱴᱟᱨᱥ ᱠᱤ ᱠᱷᱳᱡᱽ ᱨᱮ ᱵᱷᱟᱜᱽ ᱦᱟᱛᱟᱣ ᱞᱮᱭᱟ; ᱢᱮᱱᱠᱷᱟᱱ ᱱᱩᱭ ᱫᱚ ᱫᱚᱥᱟᱨ ᱴᱷᱟᱶ ᱨᱮ ᱛᱟᱦᱮ ᱮᱱᱟᱭ ᱾
᱒᱐᱐᱖ ᱨᱮ ᱱᱩᱭ ᱫᱚ ᱛᱟᱢᱤᱞᱤ ᱪᱚᱞᱚᱱ ᱪᱤᱛᱟ.ᱨ ᱠᱟᱞᱵᱷᱟᱱᱤᱱ ᱠᱟᱰᱷᱟᱞᱤ ᱨᱮ ᱯᱩᱭᱞᱩ ᱡᱮᱠᱷᱟ ᱞᱮᱠᱟ ᱟᱠᱴᱤᱝ ᱡᱤᱭᱚᱱ ᱮᱦᱚᱵᱽ ᱞᱮᱭᱟ ᱾ ᱱᱚᱶᱟ ᱨᱮ ᱮᱟ.ᱡᱮ. ᱥᱩᱨᱭᱟ ᱫᱚ ᱟᱠᱴᱚᱨ-ᱰᱤᱨᱮᱠᱴᱚᱨ ᱞᱮᱠᱟᱛᱮ ᱠᱟ.ᱢᱤ ᱞᱮᱭᱟ ᱾ ᱱᱚᱶᱟ ᱯᱷᱤᱞᱢ ᱛᱟᱭᱚᱢ, ᱵᱚᱞᱤᱣᱩᱰ ᱨᱮ ᱨᱟᱢ ᱜᱳᱯᱟᱞ ᱵᱚᱨᱢᱟᱻᱟᱜ ᱱᱤᱥᱚᱵᱽᱫᱽ ᱨᱮ ᱟᱠᱴᱤᱝ ᱞᱮᱭᱟ ᱾ ᱟᱨ ᱦᱚᱸ ᱱᱩᱭ ᱫᱚ ᱥᱟᱦᱤᱫᱽ ᱠᱟᱯᱩᱨ ᱟᱭ ᱯᱟᱴᱷᱥᱟᱞᱟ ᱨᱮ ᱦᱚᱸ ᱠᱟ.ᱢᱤ ᱞᱮᱜᱻᱟᱭ ᱾ ᱥᱨᱚᱫᱷᱟ ᱛᱮᱞᱩᱜᱩ ᱤᱱᱰᱚᱥᱴᱨᱤ ᱨᱮ ᱜᱳᱰᱟᱵᱷᱟ ᱨᱮ ᱵᱚᱭᱵᱷᱟᱵᱽ ᱨᱮᱰᱰᱤ ᱥᱟᱝ, ᱠᱳᱴᱷᱤ ᱢᱩᱠᱟ ᱟᱨ ᱨᱳᱢᱤᱭᱚ ᱨᱮ ᱠᱟ.ᱢᱤ ᱞᱮᱭᱟ ᱾ ᱟᱨ ᱦᱚᱸ ᱵᱟᱨᱭᱟ ᱠᱟᱱᱱᱟᱰᱟ ᱯᱷᱤᱞᱢ ᱨᱮ ᱠᱟ.ᱢᱤ ᱟᱠᱟᱫᱟᱭ ᱾
Breakthrough and stardom
᱒᱐᱑᱑ ᱨᱮ ᱟᱨᱭᱟ ᱴᱮᱞᱤᱵᱤᱡᱟᱱ ᱥᱳ ᱨᱮ ᱵᱚᱞᱚᱱ ᱮᱦᱟᱵ ᱛᱟᱭ ᱾ ᱵᱷᱟᱨᱚᱛᱤᱭᱚ ᱥᱳᱯ ᱚᱯᱮᱨᱟ ᱨᱮᱭᱟᱜ ᱢᱮᱸ ᱞᱚᱠᱷᱥᱢᱤ ᱛᱮᱨᱮ ᱚᱝᱜᱚᱱ ᱠᱤ ᱫᱚ ᱯᱩᱭᱞᱩ ᱛᱟᱭ ᱾ ᱟᱡᱟᱜ ᱱᱟᱯᱟᱭ ᱟᱠᱴᱤᱝ ᱠᱷᱟ.ᱛᱤᱨ ᱞᱟᱭᱤᱯᱷ ᱳᱠᱮ ᱨᱮᱭᱟᱜ ᱛᱩᱢᱦᱟᱨᱤ ᱯᱚᱠᱷᱤ ᱥᱤᱨᱤᱭᱮᱞ ᱨᱮ ᱯᱚᱠᱷᱤ ᱨᱳᱞ ᱧᱟᱢ ᱞᱮᱭᱟ ᱾ ᱫᱚᱥᱟᱨ ᱛᱮ ᱰᱨᱤᱢ ᱜᱟᱞ - ᱮᱠ ᱞᱚᱰᱠᱤ ᱫᱤᱣᱟᱱᱤ ᱥᱤ ᱨᱮ ᱟᱭᱮᱥᱟ ᱨᱳᱞ ᱧᱟᱢ ᱞᱮᱭᱟ ᱾
ᱰᱨᱤᱢ ᱜᱟᱞ ᱟᱨ ᱛᱩᱢᱟᱨᱤ ᱯᱚᱠᱷᱤ ᱨᱮ ᱠᱟ.ᱢᱤ ᱠᱷᱟ.ᱛᱤᱨ ᱱᱮᱜᱣᱴᱤᱵᱽ ᱨᱳᱞ ᱱᱮᱯᱟᱭ ᱟᱠᱴᱨᱮᱥ ᱞᱮᱠᱟᱛᱮ ᱤᱱᱰᱤᱭᱟᱱ ᱴᱮᱞᱤ ᱟᱣᱟᱰ ᱧᱟᱢ ᱞᱮᱭᱟ ᱾ ᱡᱤ ᱜᱳᱞᱰ ᱟᱣᱟᱰ ᱴᱷᱮᱱ ᱠᱷᱚᱱ ᱵᱮᱥᱴ ᱡᱳᱰᱤ ᱟᱣᱟᱰ, ᱞᱟᱭᱤᱯᱷ ᱳᱠᱮ ᱠᱷᱟᱱ ᱡᱤᱨᱳ ᱚᱯᱷ ᱫᱤ ᱢᱚᱱᱛᱷ ᱟᱣᱟᱰ, ᱫᱤ ᱣᱤᱢᱮᱬ ᱟᱪᱤᱵᱷᱟᱨ ᱟᱣᱟᱰ ᱒᱐᱑᱖ ᱨᱮ ᱧᱟᱢ ᱞᱮᱭᱟ ᱾
᱒᱐᱑᱖ ᱨᱮ ᱥᱨᱚᱫᱷᱟ ᱢᱤᱫ ᱠᱚᱢᱮᱰᱤ ᱥᱳ ᱦᱳᱥᱴ ᱞᱮᱭᱟ, ᱚᱱᱟ ᱫᱚ ᱢᱚᱡᱟᱠ ᱢᱚᱡᱟᱠ ᱴᱮᱸ ᱠᱟᱱᱟ ᱟᱨ ᱱᱚᱶᱟ ᱨᱤᱱᱤᱡ ᱯᱨᱚᱰᱭᱩᱥᱚᱨ ᱫᱚ ᱮᱠᱛᱟ ᱠᱟᱯᱳᱨ ᱟᱨ ᱥᱳᱵᱷᱚ ᱠᱟᱯᱳᱨ ᱠᱟᱱᱟ ᱠᱤᱱ ᱾
ᱥᱮᱛᱟ
ᱥᱮᱛᱟ (Carnivore) ᱫᱚ ᱡᱤᱞ ᱡᱚᱡᱚᱢᱤᱡ ᱟᱨ ᱛᱚᱣᱟ ᱧᱩᱧᱩᱤᱡ ᱡᱤᱵ ᱠᱟᱱᱟᱠᱩ ᱾ ᱚᱫᱚ ᱱᱮᱛᱟᱨ ᱫᱚ ᱟᱹᱥᱩᱞ ᱡᱤᱵ ᱦᱤᱥᱟᱹᱵ ᱛᱮᱜᱮ ᱠᱚ ᱞᱮᱠᱷᱟᱜ-ᱟ ᱾ ᱑᱕ ᱥᱟᱥᱟᱭ ᱥᱮᱨᱢᱟ ᱞᱟᱦᱟᱨᱮ ᱵᱤᱨ ᱦᱚᱲᱠᱩ ᱡᱚᱠᱷᱚᱱ ᱥᱮᱸᱫᱽᱨᱟᱠᱩ ᱪᱟᱞᱟᱜ ᱠᱟᱱ ᱛᱟᱸᱦᱮᱸᱱᱟ ᱩᱱ ᱡᱚᱠᱷᱚᱡ ᱩᱱᱠᱩ ᱥᱟᱶᱛᱮ ᱵᱤᱨ ᱥᱮᱛᱟ ᱦᱚᱸᱠᱚ ᱦᱚᱸ ᱥᱮᱞᱮᱫᱚᱜ ᱠᱟᱱ ᱛᱟᱸᱦᱮᱸᱱᱟ ᱾ ᱚᱝᱠᱟ ᱟᱝᱠᱟ ᱛᱮᱜᱮ ᱥᱮᱛᱟ ᱫᱚ ᱦᱚᱲ ᱥᱟᱶᱛᱮᱠᱩ ᱜᱟᱛᱮᱭ ᱱᱟ ᱟᱨ ᱦᱚᱲᱨᱮᱱ ᱟᱹᱥᱩᱞ ᱡᱤᱵ ᱦᱤᱥᱟᱹᱵᱛᱮᱜᱮᱠᱩ ᱞᱮᱠᱷᱚᱭᱱᱟ ᱾ ᱛᱚᱵᱮ ᱟᱨᱦᱚᱸ ᱮᱴᱟᱜᱠᱩᱠᱩ ᱢᱮᱱᱟ ᱵᱟᱝᱢᱟ ᱢᱤᱫ ᱜᱮᱥᱟᱥᱟᱭ ᱥᱮᱨᱢᱟ ᱞᱟᱦᱟᱨᱮ ᱥᱮᱛᱟ ᱫᱚ ᱦᱚᱲᱨᱮᱱ ᱟᱹᱥᱩᱞ ᱡᱤᱵᱠᱩ ᱦᱩᱭᱠᱟᱱᱟ᱾ ᱟᱨᱦᱚᱸ ᱠᱤᱪᱷᱩ ᱦᱚᱲ ᱫᱚᱠᱩ ᱢᱮᱱᱟ ᱵᱟᱝᱢᱟ ᱠᱤᱪᱷᱩ ᱥᱮᱨᱢᱟ ᱞᱟᱦᱟᱨᱮᱜᱮ ᱥᱮᱛᱟ ᱫᱚ ᱦᱚᱲᱨᱮᱱ ᱟᱹᱥᱩᱞ ᱡᱤᱵᱠᱩ ᱦᱩᱭ ᱟᱠᱟᱱᱟ᱾
ᱛᱩᱭᱩ ᱟᱨ ᱥᱮᱛᱟᱣᱟᱜ ᱥᱟᱹᱜᱟ.ᱭ ᱫᱚ ᱥᱩᱨ ᱜᱮᱭᱟ ᱾ ᱛᱚᱵᱮ ᱡᱚᱵᱮ ᱠᱷᱚᱱ ᱥᱮᱛᱟ ᱟᱹᱥᱩᱞ ᱡᱤᱵᱠᱩ ᱦᱩᱭᱠᱟᱱᱟ ᱩᱱᱠᱷᱚᱡ ᱥᱮᱛᱟᱣᱟᱜ ᱟᱭᱢᱟ ᱞᱮᱠᱟᱱ ᱡᱟᱹᱛ ᱛᱮᱭᱟᱨ ᱟᱠᱟᱱᱟ ᱾ ᱩᱥᱩᱞ, ᱠᱷᱟᱴᱚ, ᱡᱤᱞᱤᱧ, ᱟᱭᱢᱟ ᱞᱮᱠᱟᱱ ᱟᱨᱦᱚᱸ ᱱᱟᱱᱟ ᱦᱩᱱᱟᱹᱨ ᱨᱚᱝ ᱨᱮᱱ ᱥᱮᱛᱟ ᱢᱮᱱᱟᱜ ᱠᱩᱣᱟ ᱾
ᱯᱷᱮᱰᱟᱛ ᱦᱚᱨ
ᱛᱷᱚᱠ:!Main category
ᱦᱮᱢᱟ ᱪᱚᱣᱫᱷᱨᱤ
ᱦᱮᱢᱟ ᱪᱚᱣᱫᱷᱨᱤ ᱫᱚ ᱮᱱ.ᱴᱤ ᱨᱟᱢᱟᱨᱟᱣ, ᱰᱨ. ᱨᱟᱡᱽᱠᱩᱢᱟᱨ, ᱰᱨᱹ ᱵᱤᱥᱬᱩᱵᱚᱨᱫᱷᱚᱱ, ᱠᱟᱞᱭᱟᱬ ᱠᱩᱢᱟᱨ, ᱨᱟᱡᱮᱥ, ᱥᱩᱯᱟᱨ ᱥᱴᱟᱨ ᱠᱨᱤᱥᱱᱟ, ᱚᱝᱵᱽᱨᱤᱥ, ᱠᱚᱢᱚᱞ ᱦᱚᱥᱚᱱ, ᱪᱤᱨᱚᱝᱡᱤᱣᱤ, ᱢᱚᱦᱟᱱ ᱵᱟᱹᱵᱩ, ᱠᱨᱤᱥᱱᱟᱢᱨᱟᱡᱩ, ᱚᱱᱚᱱᱛ ᱱᱟᱜᱽ, ᱥᱚᱝᱠᱚᱨ ᱱᱟᱜᱽ, ᱞᱚᱠᱮᱥ ᱞᱮᱠᱟᱱ ᱧᱩᱛᱩᱢᱟᱱ ᱠᱟᱞᱟᱠᱚᱨ ᱥᱟᱶᱛᱮ ᱠᱚᱼᱮᱠᱴᱤᱝ ᱟᱠᱟᱫᱟ ᱠᱚ ᱾ ᱥᱨᱤᱱᱟᱛᱷ, ᱢᱚᱞᱟᱭᱟᱞᱚᱢ ᱥᱩᱯᱟᱨ ᱥᱴᱟᱨ ᱯᱨᱮᱢ ᱱᱚᱡᱤᱨ, ᱥᱤᱵᱽᱨᱟᱡᱽ ᱠᱩᱢᱟᱨ, ᱚᱨᱡᱩᱱ ᱥᱚᱨᱡᱟ, ᱨᱚᱵᱤᱪᱚᱱᱫᱽᱨᱚᱱ ᱟᱨ ᱴᱟᱭᱜᱟᱨ ᱯᱨᱚᱵᱷᱟᱠᱚᱨ ᱾ ᱟᱨ ᱵᱤ. ᱥᱟᱨᱚᱡᱟ ᱫᱮᱵᱤ, ᱟᱱᱡᱟᱞᱤ ᱫᱮᱵᱤ, ᱡᱚᱢᱩᱱᱟ, ᱡᱚᱭᱟᱝᱛᱤ, ᱵᱷᱟᱨᱚᱛᱤ ᱵᱤᱥᱬᱩᱵᱚᱨᱫᱷᱚᱱ, ᱠᱟᱞᱯᱟᱱᱟ, ᱥᱟᱨᱚᱫᱟ, ᱡᱚᱭᱯᱨᱚᱫᱟ, ᱡᱚᱭᱥᱩᱫᱟ, ᱥᱨᱤᱫᱮᱵᱤ, ᱠᱮ.ᱟᱨ. ᱵᱤᱡᱟᱭᱟ, ᱞᱚᱠᱷᱢᱤ, ᱡᱚᱭᱢᱟᱞᱟ, ᱟᱨᱟᱛᱤ, ᱢᱚᱸᱡᱩᱞᱟ ᱟᱨ ᱯᱚᱰᱢᱟᱯᱨᱤᱭᱟ ᱞᱮᱠᱟᱱ ᱠᱚ ᱦᱤᱨᱚᱦᱤᱱ ᱫᱚ ᱾
ᱮᱠᱴᱤᱝ ᱥᱟᱶᱛᱮ, ᱪᱚᱣᱫᱷᱨᱤ ᱢᱤᱫ ᱦᱚᱝᱥᱤᱭᱟᱹᱨ ᱠᱩᱪᱤᱯᱩᱲᱤ ᱮᱱᱮᱡᱤᱦ ᱠᱟᱱᱟ ᱟᱨ ᱡᱮᱜᱮᱫ ᱡᱟᱠᱟᱛ ᱨᱮ ᱗᱐᱐ ᱠᱷᱚᱱ ᱰᱮᱦᱮᱨ ᱨᱮ ᱫᱮᱠᱷᱟᱣ ᱟᱠᱟᱫᱟ ᱾ ᱱᱚᱣᱟ ᱟᱡᱟᱜ ᱮᱱᱮᱡ ᱥᱠᱤᱞ (skill) ᱞᱟᱹᱜᱤᱫ ᱯᱮᱱᱚᱨᱟᱢᱟ ᱟᱣᱟᱨᱰ ᱨᱮᱱᱟᱜ ᱯᱩᱨᱟᱹ ᱤᱡ ᱠᱟᱱᱟ ᱾ ᱩᱱᱤ ᱡᱟᱹᱛᱤᱭᱟᱹᱨᱤ ᱯᱷᱤᱞᱢ ᱟᱣᱟᱨᱰ ᱠᱩᱢᱩᱴ ᱤᱫᱤ ᱛᱮ ᱯᱮ ᱥᱮᱨᱢᱟ ᱞᱟᱹᱜᱤᱫ ᱴᱷᱤᱠᱟᱹᱯᱮ ᱯᱮᱱᱟᱞ (judging panel) ᱞᱮᱠᱟᱛᱮ ᱦᱚᱸ ᱵᱟᱪᱷᱟᱣ ᱟᱠᱟᱱᱟ ᱾
ᱯᱩᱭᱞᱩ ᱡᱤᱭᱚᱱ
ᱦᱮᱢᱟ ᱟᱜ ᱡᱟᱱᱟᱢ ᱟᱱᱫᱷᱨᱟ ᱯᱨᱚᱫᱮᱥ ᱨᱮ ᱛᱮᱞᱜᱩ ᱯᱷᱤᱞᱢ ᱨᱤᱱᱤᱡ ᱧᱩᱛᱩᱢᱟᱱ ᱛᱤᱨᱞᱟᱹ ᱰᱟᱵᱤᱝ ᱠᱟᱞᱟᱠᱚᱨ, ᱵᱨᱩᱸᱰᱣᱟᱱ ᱪᱚᱣᱫᱷᱨᱤ ᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱱᱟᱣᱟ ᱮᱱᱴᱤᱟ, ᱮᱮᱱᱟᱨ, ᱮᱥ.ᱣᱤ. ᱨᱚᱝᱜᱟ ᱨᱟᱣ, ᱥᱤᱵᱟᱡᱤ ᱜᱚᱱᱮᱥᱚᱱ ᱟᱨ ᱮᱢᱡᱤᱟᱨ ᱞᱮᱠᱟᱱ ᱧᱩᱛᱩᱢᱟᱱ ᱠᱟᱞᱟᱠᱚᱨ ᱧᱮᱞ ᱠᱟᱛᱮ ᱢᱟᱨᱟᱝ ᱦᱩᱭ ᱮᱱᱟ ᱾ ᱩᱱᱠᱩ ᱫᱚ ᱪᱮᱱᱱᱟᱭ ᱯᱷᱤᱞᱢ ᱤᱱᱥᱴᱤᱴᱭᱩᱴ ᱠᱷᱚᱱ ᱜᱨᱮᱡᱩᱭᱮᱴ ᱟᱠᱟᱫᱟ ᱠᱚ ᱾
ᱠᱟᱹᱢᱤ
ᱟᱡᱟᱜ ᱮᱠᱴᱤᱝ ᱠᱳᱨᱥ ᱥᱟᱹᱛ ᱠᱟᱛᱮ ᱛᱟᱭᱚᱢ, ᱦᱮᱢᱟ ᱫᱚ ᱟᱡᱟᱜ ᱠᱟᱹᱢᱤ ᱮᱛᱚᱦᱚᱵᱽ ᱵᱟᱛᱳᱨ ᱢᱩᱬ ᱮᱠᱴᱨᱮᱥ ᱑᱙᱗᱖ ᱨᱮᱱᱟᱜ ᱯᱷᱤᱞᱢ ᱯᱮᱞᱤ ᱠᱟᱱᱤ ᱯᱮᱞᱤ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱫᱤᱥᱟᱹ ᱩᱫᱩᱜᱤᱦ ᱫᱷᱤᱨᱟᱡᱽ ᱟᱱᱱᱟᱫᱽ ᱢᱚᱦᱟᱱ ᱱᱮ ᱠᱟᱹᱢᱤ ᱞᱮᱫᱟ ᱛᱟᱦᱮᱸᱫ ᱾ ᱩᱱᱤ ᱫᱚ ᱟᱹᱰᱤ ᱜᱟᱱ ᱦᱤᱴ ᱛᱮᱞᱜᱩ ᱯᱷᱤᱞᱢ ᱞᱮᱠᱟᱱᱟᱜ ᱵᱟᱸᱜᱟᱨᱩ ᱢᱟᱱᱩᱥᱤ (᱑᱙᱗᱗), ᱱᱤᱡᱟᱢ (᱑᱙᱗᱘), ᱠᱟᱛᱛᱟ ᱟᱞᱞᱩᱰᱩ (᱑᱙᱗᱙) ᱨᱮ ᱠᱟᱹᱢᱤ ᱞᱮᱫᱟ ᱛᱟᱦᱮᱸᱫ ᱟᱨ ᱵᱞᱳᱠᱵᱚᱥᱴᱟᱨ ᱛᱟᱢᱤᱞ ᱯᱷᱤᱞᱢ ᱢᱟᱱᱢᱟᱛᱷᱟ ᱞᱤᱞᱟᱭ (᱑᱙᱗᱖) ᱨᱮ ᱠᱚᱢᱟᱞ ᱦᱟᱥᱚᱱ ᱥᱟᱶᱛᱮ ᱦᱤᱨᱚᱦᱤᱱ ᱫᱚ ᱢᱤᱫᱴᱟᱝ ᱜᱮ ᱛᱟᱦᱮᱸᱫ ᱠᱟᱱᱟ ᱾ ᱩᱱᱤᱭᱟᱜ ᱯᱩᱭᱞᱩ ᱠᱟᱱᱱᱟᱲ ᱯᱷᱤᱞᱢ ᱵᱤᱡᱟᱭᱟ ᱵᱟᱬᱤ (᱑᱙᱗᱖) ᱛᱟᱦᱮᱸ ᱠᱟᱱᱟ ᱾
ᱟᱹᱫᱤᱵᱟᱹᱥᱤ ᱦᱚᱲ
ᱟᱹᱫᱤᱵᱟᱹᱥᱤ ᱦᱚᱲ ᱫᱚ ᱯᱩᱭᱞᱩ ᱡᱟᱹᱛᱤ, ᱯᱟᱦᱟᱲᱤ ᱡᱟᱹᱛᱤ, ᱟᱹᱫᱤᱢ ᱦᱚᱲ, ᱩᱯᱚᱡᱟᱹᱛᱤ ᱢᱮᱱ ᱛᱮ ᱠᱚ ᱦᱤᱱᱦᱟᱹᱭᱮᱜ ᱠᱟᱱ ᱠᱚ ᱛᱟᱦᱮᱱᱟ ᱾ ᱟᱹᱫᱤᱵᱟᱹᱥᱤ ᱨᱮᱱᱟᱜ ᱠᱟᱛᱷᱟ ᱞᱟᱹᱜᱤᱫ ᱛᱮ ᱦᱟᱹᱛᱤᱭᱟᱹᱨᱤ ᱞᱮᱠᱟᱛᱮ ᱟᱹᱰᱤ ᱜᱮ ᱜᱟᱞᱢᱟᱨᱟᱣᱜ ᱦᱩᱭ ᱟᱠᱟᱱᱟ ᱾ ᱡᱟᱹᱛᱤ ᱜᱟᱫᱮᱞ ᱨᱮ ᱟᱹᱰᱤ ᱜᱟᱱ ᱜᱟᱞᱢᱟᱨᱟᱣ ᱛᱟᱭᱚᱢ ᱦᱚᱸ ᱱᱤᱛ ᱵᱟᱝ ᱜᱮ ᱥᱚᱢᱟᱫᱷᱟᱱ ᱦᱩᱭ ᱟᱠᱟᱱᱟ ᱾ ᱤᱠᱷᱟᱹᱱ ᱡᱟᱦᱟᱸ ᱨᱮ ᱢᱤᱫ ᱱᱤᱨᱫᱷᱟᱨᱚᱱ ᱡᱟᱜᱟ, ᱵᱟᱝᱛᱮ ᱢᱟᱞᱤᱠ ᱵᱮᱜᱚᱨ ᱡᱟᱜᱟ ᱠᱚᱨᱮ ᱡᱟᱦᱟᱭ ᱠᱚ ᱛᱟᱦᱮᱸ ᱦᱮᱡᱩᱜ ᱠᱟᱱᱟ ᱟᱨ ᱱᱤᱛ ᱦᱚᱸ ᱢᱮᱱᱟᱜ ᱠᱚᱣᱟ, ᱟᱠᱚᱣᱟᱜ ᱥᱟᱸᱥᱠᱨᱤᱛᱤᱠ, ᱟᱠᱚᱣᱟᱜ ᱱᱤᱡᱮᱨ ᱥᱚᱢᱟᱡᱽ ᱵᱮᱵᱚᱥᱛᱟ ᱢᱮᱱᱟᱜ ᱛᱟᱠᱚᱣᱟ ᱩᱱᱠᱩ ᱟᱹᱫᱤᱵᱟᱹᱥᱤ ᱢᱮᱱ ᱛᱮ ᱠᱚ ᱩᱯᱨᱩᱢᱚᱜ ᱠᱟᱱᱟ ᱾
ᱦᱚᱫᱤᱠᱚᱣᱟ ᱠᱤᱭᱟᱱᱤ
ᱦᱚᱫᱤᱠᱚᱣᱟ ᱠᱤᱭᱟᱱᱤ  ᱫᱚ ᱯᱟᱠᱤᱥᱛᱟᱱᱤ ᱥᱮᱨᱮᱧᱤᱭᱟ. ᱟᱨ ᱥᱮᱨᱮᱧ ᱜᱟᱵᱟᱱᱤᱭᱟ. ᱠᱟᱱᱟᱭ ᱾ ᱟᱡ ᱫᱚ ᱡᱮᱜᱮᱛ ᱨᱮᱭᱟᱜ ᱟᱭᱢᱟ ᱧᱩᱢᱟᱱ ᱴᱷᱟᱶ ᱠᱚᱨᱮ ᱩᱫᱩᱜ-ᱥᱚᱫᱚᱨ ᱟᱠᱟᱫᱟᱭ ᱥᱟᱶᱛᱮ ᱟᱭᱢᱟ ᱥᱟᱨᱦᱟᱣ ᱥᱤᱨᱯᱷᱟ. ᱠᱚᱦᱚᱸᱭ ᱟᱢᱮᱴ ᱟᱠᱟᱫᱟᱭ ᱾ ᱚᱱᱟ ᱢᱩᱸᱫᱽᱨᱮ 'ᱨᱳᱭᱟᱞ ᱟᱞᱵᱚᱨᱴ ᱦᱚᱞ' (en:Royal Albert Hall), ᱟᱨ ᱫᱤ ᱠᱮᱱᱮᱰᱤ ᱥᱮᱱᱴᱚᱨ (en:The Kennedy Center) ᱟᱡᱟᱜ ᱡᱤᱭᱚᱱ ᱨᱮ ᱟ.ᱰᱤᱜᱮ ᱜᱚᱱᱚᱝ ᱮᱦᱮᱢ ᱛᱟᱦᱮᱸ ᱠᱟᱱᱟ ᱾ ᱒᱐᱐᱖ ᱥᱟᱞ ᱨᱮ, ᱟᱡ ᱫᱚ ᱯᱟᱠᱤᱥᱛᱟᱱ ᱨᱮᱭᱟᱜ ᱯᱩᱱᱟ.ᱜ ᱱᱟᱜᱟᱨᱤᱭᱟ. ᱥᱤᱨᱯᱷᱟ. ᱛᱟᱢᱜᱷᱟ-ᱮ-ᱤᱢᱛᱤᱭᱟᱡᱽ (en:Tamgha-e-Imtiaz) ᱯᱟᱠᱤᱥᱛᱟᱱ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱟᱡᱟᱜ ᱥᱮᱨᱮᱧ ᱮᱱᱮᱢ ᱞᱟ.ᱜᱤᱫ ᱧᱟᱢ ᱞᱮᱜ-ᱟᱭ ᱾ ᱒᱐᱑᱐ ᱥᱟᱞ ᱨᱮ,  ᱭᱩᱱᱟᱭᱴᱮᱰ ᱱᱮᱥᱳᱱᱥ ᱰᱮᱵᱷᱮᱞᱚᱯ ᱯᱨᱚᱜᱨᱟᱢ  (en:United Nations Development Programme) ᱨᱮᱱ ᱟᱢᱵᱟᱥᱟᱰᱟᱨ ᱵᱟᱦᱟᱞ ᱞᱮᱫᱮᱭᱟᱠᱚ ᱾ ᱟᱡ ᱜᱮ ᱯᱩᱭᱞᱩ ᱛᱤᱨᱞᱟ. ᱞᱮᱠᱟᱛᱮ ᱱᱚᱣᱟ ᱢᱟ.ᱱ ᱭᱩᱱᱟᱭᱴᱮᱰ ᱱᱮᱥᱳᱱᱥ ᱯᱟᱦᱴᱟ ᱠᱷᱚᱱ ᱧᱟᱢ ᱟᱠᱟᱫᱟᱭ ᱾ ᱒᱐᱑᱖ ᱥᱟᱞ ᱨᱮ ᱯᱟᱠᱤᱛᱟᱱ ᱨᱮᱭᱟᱜ ᱢᱳᱥᱴ ᱯᱟᱣᱟᱯᱷᱩᱞ ᱤᱱᱯᱷᱩᱭᱮᱱᱥ (Pakistan's Most Powerful and Influential Women) ᱥᱤᱨᱯᱷᱟ. ᱫᱤᱥᱚᱢ ᱨᱮᱭᱟᱜ ᱠᱷᱚᱵᱚᱨ ᱠᱟᱜᱚᱡ ᱜᱟᱶᱛᱟ ᱠᱷᱚᱱ ᱧᱟᱢ ᱞᱮᱫᱟᱭ ᱾
ᱜᱚᱵᱤᱱᱫᱚᱯᱩᱨ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱜᱚᱵᱤᱱᱫᱚᱯᱩᱨ ᱫᱚ ᱢᱤᱫ ᱦᱩᱰᱤᱧ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱥᱟᱱᱛᱟᱲ ᱛᱮ ᱜᱩᱢᱤᱫᱽ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱓᱓ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱖᱔᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱓᱓᱕ ᱜᱚᱴᱟᱝ ᱠᱩᱲᱤ ᱟᱨ ᱓᱐᱘ ᱜᱚᱴᱟᱝ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱚᱫᱤᱠᱚᱣᱟ ᱠᱤᱭᱟᱱᱤ
ᱟᱬᱜᱟᱛ ᱡᱤᱭᱚᱱ ᱟᱨ ᱠᱮᱨᱤᱭᱚᱨ
ᱠᱤᱭᱟᱱᱤ ᱫᱚ ᱨᱟᱣᱚᱞᱯᱤᱱᱰᱤ (Rawalpindi) ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱟᱠᱚ ᱵᱷᱟ.ᱭᱟᱫᱽ-ᱵᱩᱦᱤᱱ ᱠᱚ ᱢᱩᱸᱫᱽᱨᱮ ᱟᱡᱜᱮ ᱡᱚᱛᱚ ᱠᱷᱚᱱ ᱦᱩᱰᱤᱧ ᱩᱛᱟ.ᱨᱤᱡ ᱛᱟᱦᱮᱸ ᱠᱟᱱᱟ ᱾ ᱟᱡ ᱫᱟᱫᱟ ᱫᱚ ᱤᱨᱯᱷᱟᱱ ᱠᱤᱭᱟᱱᱤ (Irfan Kiani) ᱟᱨ ᱵᱩᱦᱤᱱ ᱫᱚ ᱥᱟᱥᱟ (Sasha) ᱧᱩᱢ ᱟ.ᱠᱤᱱᱟ ᱾ ᱟᱡ ᱟᱭᱚ ᱠᱷᱟᱣᱟᱨ ᱠᱤᱭᱟᱱᱤ (Khawar Kiani) ᱫᱚ ᱢᱤᱫ ᱚᱱᱚᱬᱦᱤᱭᱟ. ᱟᱨ ᱟᱥᱲᱟ ᱢᱟᱪᱮᱛᱟ.ᱱᱤ ᱛᱟᱦᱮᱸ ᱠᱟᱱᱟᱭ ᱾ ᱟᱡ ᱵᱟᱵᱟ ᱫᱚ ᱟᱡ ᱓ ᱥᱮᱨᱢᱟ ᱩᱢᱮᱨ ᱛᱟᱦᱮᱸᱱ ᱚᱠᱛᱮ ᱜᱮ ᱜᱩᱨ ᱞᱮᱱᱟᱭ ᱾ ᱥᱮᱨᱮᱧ ᱨᱮ ᱟᱡᱟᱜ ᱯᱩᱨᱠᱷᱟ.ᱛ ᱜᱩᱱ ᱧᱮᱞ ᱠᱟᱛᱮ ᱟᱡ ᱟᱭᱚ ᱫᱚ  ᱯᱟᱠᱤᱥᱛᱟᱱ ᱡᱟ.ᱛᱤᱭᱟᱨᱤ ᱵᱟᱰᱚᱦᱤ ᱠᱟᱣᱩᱱᱥᱤᱞ  ᱨᱮᱭ ᱵᱷᱩᱨᱛᱤ ᱞᱮᱫᱮ ᱛᱟᱦᱮᱸᱱ ᱾ ᱯᱩᱭᱞᱩ ᱥᱮᱨᱮᱧ ᱥᱤᱠᱷᱱᱟ.ᱛ ᱫᱚ ᱢᱟᱛᱮᱛ ᱱᱚᱨᱜᱤᱥ ᱱᱟᱦᱤᱫ (Nargis Naheed) ᱴᱷᱮᱱ ᱠᱷᱚᱱ ᱥᱮᱬᱟ ᱞᱮᱜ-ᱟᱭ ᱾ ᱤᱨᱟ.ᱞ ᱛᱷᱚᱱᱚᱛ ᱨᱮ ᱚᱞᱚᱜ ᱠᱟᱱ ᱚᱠᱛᱮ ᱡᱟᱱᱟᱢ ᱴᱷᱟᱶ ᱨᱟᱣᱚᱞᱯᱤᱱᱰᱤ ᱠᱷᱚᱱ ᱞᱟᱦᱳᱨ ᱛᱮᱠᱚ ᱥᱮᱱ ᱞᱮᱱᱟ ᱟᱨ ᱱᱚᱸᱰᱮ ᱟᱡᱟᱜ ᱥᱮᱨᱮᱧ ᱪᱮᱫᱚᱜ ᱛᱚᱝᱜᱮ ᱞᱮᱫ ᱛᱟᱭᱟ ᱾ ᱥᱮᱨᱮᱧ ᱴᱨᱮᱱᱤᱝ ᱫᱚ ᱩᱥᱛᱟᱵᱽ ᱯᱷᱤᱭᱟᱡᱽ ᱠᱷᱟᱱ (Ustad Faiz Ahmed Khan) ᱟᱨ ᱣᱟᱡᱤᱫᱽ ᱚᱞᱤ ᱱᱟᱥᱟᱫᱽ (Wajid Ali Nashad) ᱛᱤᱠᱤᱱᱟᱜ ᱛᱟ.ᱨᱤ ᱨᱮ ᱛᱚᱦᱝᱜᱮ ᱫᱚᱦᱚ ᱞᱮᱜ-ᱟᱭ ᱾ ᱟᱡ ᱫᱚ ᱢᱚᱱ-ᱥᱟᱬᱮᱥ (Psychology) ᱨᱮ ᱥᱚᱱᱮᱨ ᱥᱤᱠᱷᱱᱟ.ᱛ ᱠᱤᱱᱱᱟᱭᱚᱨᱫᱽ ᱠᱚᱞᱮᱡᱽ ᱯᱷᱳᱨ ᱣᱳᱢᱮᱱ ᱡᱮᱜᱮᱛ-ᱵᱤᱨᱫᱟ.ᱜᱟᱲ (en:Kinnaird College for Women University) ᱠᱷᱚᱱ ᱥᱟ.ᱛ ᱟᱠᱟᱫᱟᱭ ᱾
ᱱᱤᱡᱚᱨ ᱡᱤᱭᱚᱱ
ᱠᱤᱭᱟᱱᱤ ᱫᱚ ᱟᱡ ᱟᱭᱚ ᱥᱟᱶ ᱯᱟᱠᱤᱥᱛᱟᱱ ᱨᱮ ᱛᱟᱦᱮᱸᱱᱟᱭ,᱒᱐᱐᱖ ᱥᱟᱞ ᱠᱷᱚᱱ ᱟᱡ ᱟᱭᱚ ᱫᱚ ᱵᱟᱛ (paralyzed) ᱨᱩᱣᱟ.ᱜ ᱠᱟᱱ ᱠᱷᱟ.ᱛᱤᱨ ᱾ ᱒᱐᱐᱕ ᱥᱟᱞ ᱨᱮ, ᱵᱷᱩᱢᱤ-ᱠᱳᱢᱯᱳ ᱛᱟᱭᱟᱚᱢ, ᱤᱫᱷᱤ ᱯᱷᱟᱣᱩᱱᱰᱮᱥᱚᱱ (en:Edhi Foundation) ᱠᱷᱚᱱ ᱢᱤᱫ ᱜᱤᱫᱟ.ᱨ ᱦᱟ.ᱛᱟᱣ ᱠᱟᱛᱮ ᱟ.ᱥᱩᱞ ᱦᱟᱨᱟᱭᱮᱠᱟᱱᱟᱠᱤᱱ ᱾ ᱤᱱᱟ. ᱛᱟᱭᱚ ᱭᱩ.ᱠᱮ (UK) ᱨᱮ ᱥᱮᱴᱮᱞ ᱟᱠᱟᱱ ᱯᱟᱠᱤᱥᱛᱟᱱᱤ ᱵᱮᱯᱟᱨᱤᱭᱟ. ᱠᱚᱲᱟ  ᱥᱚᱭᱮᱫ ᱯᱷᱟᱨᱤᱫ ᱥᱟᱨᱣᱟᱨᱤ  (Syed Fareed Sarwary) ᱥᱟᱶᱮ ᱵᱟᱯᱞᱟ ᱞᱮᱱᱟ ᱟᱨ ᱒᱐᱐᱘ ᱥᱟᱞ ᱨᱮ ᱵᱟᱯᱟᱜ ᱞᱮᱱᱟᱠᱤᱱ ᱾
ᱜᱚᱵᱤᱱᱫᱚᱯᱩᱨ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱡᱚᱨᱫᱟ (ᱡᱩᱨᱫᱷᱟ) ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱦᱚᱫᱤᱠᱚᱣᱟ ᱠᱤᱭᱟᱱᱤ
ᱯᱷᱮᱰᱟᱛ ᱡᱚᱱᱚᱲ
https://en.wikipedia.org/wiki/Hadiqa_Kiani
ᱜᱚᱵᱤᱱᱫᱚᱯᱩᱨ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱟᱹᱛᱩ ᱠᱷᱚᱱᱟᱜ ᱱᱟᱥᱮ ᱥᱟᱺᱜᱤᱧ ᱨᱮ ᱛᱟᱱᱟᱞᱟ ᱩᱥᱩᱞ ᱵᱤᱨᱫᱟᱹᱜᱟᱲ ᱢᱩᱦᱩᱞᱰᱷᱤᱭᱟᱹ (ᱢᱚᱦᱩᱞᱰᱤᱦᱟ) ᱟᱨ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱟᱹᱛᱩ ᱠᱚ ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱛᱟᱵᱮᱱ
ᱛᱟᱵᱮᱱ ᱫᱚ ᱦᱩᱭᱩᱜ ᱠᱟᱱᱟ ᱢᱤᱫ ᱞᱮᱠᱟᱱ ᱡᱚᱢᱟᱜ, ᱚᱱᱟ ᱫᱚ ᱵᱟᱝᱞᱟᱫᱮᱥ, ᱵᱷᱟᱨᱚᱛ ᱟᱨ ᱱᱮᱯᱟᱞ ᱠᱚᱨᱮ ᱜᱮᱠᱚ ᱡᱚᱢ-ᱟ᱾ ᱟᱨ ᱱᱤᱭᱟᱹ ᱫᱚ ᱦᱩᱲᱩ ᱠᱷᱚᱱ ᱜᱮ ᱛᱮᱭᱟᱨᱚᱜ-ᱟ᱾ ᱟᱨᱦᱚᱸ ᱢᱚᱡᱽ ᱥᱚᱲᱚᱢ ᱛᱟᱵᱮᱱ ᱧᱟᱢ ᱞᱟᱜᱤᱫ ᱛᱮ, ᱢᱚᱡᱽ ᱦᱩᱲᱩ ᱯᱟᱱᱛᱮ ᱡᱟᱹᱨᱩᱲ ᱠᱟᱱᱟ᱾ ᱛᱟᱵᱮᱱ ᱫᱚ ᱞᱚᱦᱚᱫ ᱥᱮ ᱨᱚᱦᱚᱲ ᱨᱮᱦᱚᱸ ᱡᱚᱢᱚᱜ ᱜᱮᱭᱟ᱾ ᱤᱠᱷᱟᱱ ᱱᱤᱭᱟᱹ ᱫᱚ ᱫᱟᱜ, ᱛᱚᱣᱟ, ᱠᱟᱭᱨᱟᱠᱚ ᱞᱮᱠᱟᱱᱟᱜ ᱞᱚᱦᱚᱫ ᱡᱤᱱᱤᱥ ᱠᱚᱨᱮᱱᱜ ᱨᱟᱥ ᱛᱮᱜ-ᱠᱚ ᱟᱹᱰᱤ ᱜᱮᱭ ᱚᱨ ᱦᱟᱛᱟᱣᱟ᱾ ᱨᱚᱦᱚᱲ ᱛᱟᱵᱮᱱ ᱫᱚ ᱜᱩᱲ ᱥᱟᱶ ᱡᱚᱢ ᱟᱹᱰᱤ ᱥᱚᱲᱚᱢ ᱤᱠᱟᱹᱜ-ᱟ᱾ ᱚᱱᱟ ᱵᱮᱜᱚᱨ ᱦᱚᱸ ᱛᱟᱵᱮᱱ, ᱛᱚᱣᱟ, ᱠᱟᱭᱨᱟ ᱡᱚᱢ ᱫᱚ ᱛᱷᱚᱲᱟ ᱡᱟᱜᱟ ᱠᱚᱨᱮ ᱵᱟᱜ ᱫᱤᱱᱟᱸᱢ ᱞᱮᱠᱟᱱ ᱡᱚᱢ ᱠᱟᱱᱟ᱾
ᱛᱟᱵᱮᱱ ᱨᱮᱱᱟᱜ ᱱᱟᱱᱟᱼᱦᱩᱱᱟᱹᱨ ᱧᱩᱛᱩᱢ
ᱟᱭᱢᱟ ᱞᱮᱠᱟᱱ ᱡᱟᱜᱟ ᱠᱚᱨᱮ ᱱᱤᱭᱟᱹ ᱨᱮᱱᱟᱜ ᱟᱭᱢᱟ ᱞᱮᱠᱟᱱ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ᱾
ᱯᱟᱛᱨᱟᱛᱩ ᱵᱚᱱᱚᱛ
ᱯᱟᱛᱨᱟᱛᱩ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱨᱟᱢᱜᱚᱲ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱯᱟᱛᱨᱟᱛᱩ 23.6645°N, 85.3055°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱕᱐᱘ ᱢᱤᱴᱚᱨ (᱑,᱖᱖᱗ ᱯᱷᱤᱴ) ᱩᱥᱩᱞ ᱢᱮᱱᱟᱜᱼᱟ ᱾
ᱯᱟᱛᱨᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱵᱟᱲᱠᱟᱜᱟᱶ ᱟᱨ ᱫᱟᱫᱤ ᱥᱟᱶᱛᱟ ᱩᱛᱷᱱᱟᱹᱣ ᱩᱛᱷᱱᱟᱹᱣ, ᱥᱟᱢᱟᱝ ᱨᱮ ᱨᱟᱢᱜᱚᱲ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱨᱟᱺᱪᱤ ᱦᱚᱱᱚᱛ ᱨᱮ ᱵᱩᱲᱢᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱠᱟᱸᱠᱮ ᱟᱨ ᱚᱨᱢᱟᱹᱡᱷᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱟᱺᱪᱤ ᱦᱚᱱᱚᱛ ᱨᱮ ᱵᱩᱲᱢᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ
ᱚᱛᱱᱚᱛ
ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱫᱚ ᱥᱤᱧᱩᱛ ᱫᱤᱥᱚᱢ ᱨᱮᱭᱟᱜ ᱡᱚᱛᱚ ᱠᱚᱸᱛᱮᱸ ᱯᱟᱥᱴᱟ ᱨᱮᱱᱟᱜ ᱯᱚᱱᱚᱛ ᱠᱟᱱᱟ, ᱚᱱᱟ ᱛᱮ ᱥᱮᱫᱟᱭ ᱫᱚ ᱠᱟᱹᱥᱢᱤᱨ ᱴᱚᱴᱷᱟ ᱫᱚ ᱥᱤᱧᱩᱛ ᱨᱮᱱᱟᱜ ᱥᱮᱨᱢᱟᱯᱩᱨᱤ ᱦᱚᱸ ᱠᱚ ᱢᱮᱨᱟᱜ ᱠᱟᱱ ᱛᱟᱸᱦᱮᱸᱱᱟ ᱾ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱯᱚᱱᱚᱛ ᱫᱚ ᱯᱮᱭᱟ ᱢᱟᱨᱟᱝ ᱚᱛᱱᱚᱛ ᱥᱤᱢᱟᱹ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱡᱟᱹᱢᱢᱩ, ᱠᱟᱹᱥᱢᱤᱨ ᱵᱮᱰᱟ ᱟᱨ ᱞᱟᱰᱟᱠᱷ ᱴᱚᱴᱷᱟ ᱾ ᱥᱤᱧᱩᱛ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱠᱷᱚᱱ ᱡᱟᱹᱢᱢᱩ ᱟᱨ ᱠᱟᱹᱥᱤᱨ ᱨᱮᱱᱟᱜ ᱦᱚᱲ ᱞᱮᱠᱷᱟ ᱫᱚ ᱠᱚᱢᱟᱣ ᱜᱮᱭᱟ ᱾ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱩᱴ ᱚᱛ ᱦᱟᱥᱟ ᱞᱮᱠᱷᱟ ᱡᱚᱠᱷᱟ ᱫᱚ ᱒,᱒᱒,᱒᱓᱖ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱠᱟᱱᱟ ᱾
ᱯᱟᱛᱨᱟᱛᱩ ᱵᱚᱱᱚᱛ
ᱚᱛᱱᱚᱜ
ᱯᱟᱛᱨᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱕᱖.᱑᱙ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱯᱟᱛᱨᱟᱛᱩ ᱟᱨ ᱵᱚᱥᱚᱞ ᱯᱩᱞᱤᱥ ᱥᱴᱮᱥᱚᱱ ᱫᱚ ᱯᱟᱛᱨᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱯᱟᱛᱨᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱟᱛᱨᱟᱛᱩ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾
ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱛᱷᱚᱠ:ᱥᱤᱧᱩᱛᱤᱭᱟᱹ ᱯᱚᱱᱚᱛ ᱛᱷᱚᱠ:ᱯᱚᱱᱚᱛ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ
ᱯᱟᱛᱨᱟᱛᱩ ᱵᱚᱱᱚᱛ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱛᱨᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒᱔᱗,᱘᱔᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱙᱒,᱘᱒᱒ ᱦᱚᱲ ᱫᱚ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱟᱨ ᱑᱕᱕,᱐᱑᱙ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸᱱᱟ ᱾ ᱱᱚᱸᱰᱮ ᱑᱒᱙,᱔᱖᱙ (᱕᱒%) ᱠᱚᱲᱟ ᱟᱨ ᱑᱑᱘,᱓᱗᱒ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱓,᱔᱔᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱖᱔,᱖᱔᱓ (᱒᱖.᱐᱘%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱓᱑,᱙᱙᱑ (᱑᱒.᱙᱑%) ᱢᱮᱱᱟᱜ ᱠᱚᱣᱟ ᱾
ᱯᱟᱛᱨᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱯᱟᱛᱨᱟᱛᱩ, ᱥᱚᱶᱫᱟ, ᱡᱚᱭᱱᱚᱜᱚᱨ, ᱦᱮᱥᱞᱟ, ᱵᱟᱞᱠᱩᱸᱫᱽᱨᱟ, ᱞᱚᱯᱟᱝᱜᱟ ᱟᱨ ᱵᱟᱨᱠᱟᱠᱟᱱᱟ ᱫᱚ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱟᱛᱨᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱖᱐,᱘᱐᱖ ᱜᱚᱴᱟᱝ (᱗᱕.᱐᱐%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱙᱓,᱗᱐᱕ (᱘᱓.᱔᱙%) ᱠᱚᱲᱟ ᱟᱨ ᱖᱗,᱑᱐᱑ (᱖᱕.᱖᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱗.᱘᱒% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱫᱚᱥᱟᱨ ᱨᱟᱡᱽᱯᱟᱹᱨᱥᱤ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱪᱩᱴᱤ
ᱢᱤᱫ ᱪᱩᱴᱤ ᱥᱮ ᱦᱤᱸᱫᱤ ᱯᱟᱹᱨᱥᱤ ᱛᱮᱫᱚ ᱵᱤᱲᱤ  ᱠᱚ ᱢᱮᱛᱟᱣᱟᱜ - ᱟ ᱢᱤᱫ ᱯᱟᱛᱞᱟ ᱥᱤᱜᱽᱨᱮᱴ ᱨᱮᱱᱟᱜ ᱨᱩᱯ ᱠᱟᱱᱟ ᱡᱟᱦᱟᱸ ᱫᱚ ᱛᱷᱟᱢᱟᱠᱩᱨ ᱨᱮᱱᱟᱜ ᱯᱮᱨᱮᱡ ᱛᱟᱦᱮᱱ ᱠᱷᱟᱱᱟ ᱵᱟᱹᱲᱛᱤ ᱫᱚ ᱢᱤᱫ ᱛᱮᱨᱮᱞ ᱥᱟᱠᱟᱢ (ᱰᱟᱭᱚᱥᱯᱟᱭᱚᱨ ᱢᱮᱞᱟᱱᱳᱠᱥᱤᱞᱳᱱ) ᱥᱮ ᱥᱤᱞᱤᱭᱳᱥᱴᱤᱜᱽᱢᱟ ᱨᱮᱥᱢᱳᱥᱚᱢ ᱨᱮᱱᱟᱜ ᱥᱟᱠᱟᱢ ᱛᱮ ᱛᱚᱞ ᱵᱟᱱᱟᱣ ᱛᱟᱦᱮᱱ ᱠᱟᱱᱟ ᱾ ᱢᱤᱫ ᱟᱲᱮ ᱧᱚᱜ ᱨᱮ ᱛᱚᱞ ᱠᱟᱛᱮ ᱜᱩᱱᱦᱟᱹᱬ ᱩᱨᱤᱜ ᱛᱚᱞ ᱥᱮ ᱥᱟᱴᱟᱣ ᱛᱟᱦᱮᱱ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱵᱟᱱᱟᱣ ᱟᱯᱟᱱ ᱟᱯᱤᱱ ᱠᱟᱭᱜᱟ ᱥᱤᱧᱚᱛ ᱨᱮᱱᱟᱜ ᱟᱭᱢᱟ ᱡᱟᱭᱜᱟ ᱨᱮᱦᱚᱸ ᱠᱚ ᱵᱟᱱᱟᱣ ᱡᱚᱱᱚᱜ - ᱟ ᱥᱮ ᱠᱚ ᱠᱤᱨᱤᱝ ᱟᱠᱨᱤᱝᱟ ᱾ ᱪᱩᱴᱤ ᱨᱮᱱᱟᱜ ᱦᱤᱸᱫᱤ ᱥᱮ ᱤᱝᱞᱤᱥ ᱧᱩᱛᱩᱢ ᱫᱚ ᱵᱤᱲᱤ ᱠᱚ ᱢᱮᱛᱟᱣᱟᱜ ᱠᱟᱱᱟ ᱱᱚᱶᱟ ᱧᱩᱛᱩᱢ ᱫᱚ ᱢᱟᱨᱣᱟᱲᱤ ᱟᱹᱲᱟᱹ ᱵᱤᱲᱟ ᱠᱷᱚᱱ ᱠᱚ ᱦᱟᱛᱟᱣ ᱠᱮᱫ - ᱟ - ᱥᱩᱯᱟᱨᱤ, ᱡᱟᱹᱲᱤ - ᱵᱩᱴᱤ ᱟᱨ ᱥᱟᱠᱟᱢ ᱨᱮ ᱛᱚᱞ ᱠᱟᱛᱮ ᱢᱟᱥᱟᱞᱟ ᱠᱚ ᱥᱮᱞᱮᱫ ᱢᱮᱥᱟ ᱠᱟᱛᱮ ᱠᱚ ᱥᱟᱯᱲᱟᱣ ᱮᱫ - ᱟ ᱾
ᱥᱟᱱᱟᱢ ᱫᱤᱥᱚᱢ ᱨᱮᱱᱟᱜ ᱮᱛᱚᱢ ᱮᱥᱤᱭᱳ ᱟᱨ ᱛᱟᱞᱢᱟ ᱥᱟᱢᱟᱝ ᱨᱮᱱᱟᱜ ᱟᱫᱷᱟᱱ ᱦᱟᱹᱴᱤᱧ ᱨᱮ ᱛᱷᱟᱢᱟᱠᱩᱨ ᱨᱮᱱᱟᱜ ᱵᱮᱵᱷᱟᱨ ᱫᱚ ᱢᱤᱫ ᱟᱹᱨᱤᱪᱟᱹᱞᱤ ᱦᱚᱨᱟ ᱛᱤᱦᱤᱱ ᱟᱵᱚ ᱥᱤᱧᱚᱛ ᱫᱤᱥᱚᱢ ᱨᱮ ᱵᱟᱰᱟᱭ ᱢᱮᱱᱟᱜ - ᱟ ᱟᱨ ᱥᱟᱥᱛᱟ ᱜᱮ ᱧᱟᱢᱚᱜ ᱠᱟᱱᱟ ᱾ ᱡᱟᱦᱟᱸ ᱫᱚ ᱪᱩᱴᱤ ᱨᱮᱱᱟᱜ ᱠᱷᱟᱯᱟᱣ ᱟᱹᱨᱤᱪᱟᱹᱞᱤ ᱞᱮᱠᱟᱛᱮ ᱥᱤᱜᱽᱨᱮᱴ ᱨᱮᱱᱟᱜ ᱛᱩᱞᱟ ᱡᱚᱠᱷᱟ ᱨᱮ ᱕% ᱢᱮᱱᱟᱜ - ᱟ, ᱡᱟᱦᱟᱸ ᱫᱚ ᱱᱚᱶᱟ ᱥᱤᱧᱛ ᱛᱷᱟᱢᱟᱠᱩᱨ ᱨᱮᱱᱟᱜ ᱦᱤᱥᱟᱹᱵᱽ ᱠᱟᱱᱟ ᱾ ᱟᱨ ᱒᱐᱐᱘ ᱨᱮ ᱚᱱᱠᱟ ᱠᱷᱟᱯᱟᱣ ᱟᱠᱟᱱᱟ ᱾
ᱪᱩᱴᱤ ᱫᱚ ᱵᱟᱹᱲᱛᱤ ᱱᱤᱠᱳᱴᱤᱱ, ᱠᱟᱨᱵᱚᱱ ᱢᱳᱱᱳᱠᱥᱟᱭᱰ ᱟᱨ ᱴᱟᱨ ᱨᱮ ᱥᱮᱴᱮᱨ ᱢᱮᱱᱟᱜ - ᱟ ᱟᱨ ᱢᱚᱪᱟ ᱨᱮᱱᱟᱜ ᱠᱮᱝᱥᱟᱨ ᱨᱮᱱᱟᱜ ᱜᱷᱟᱭᱚᱞ ᱦᱚᱸ ᱦᱩᱭ ᱫᱟᱲᱮᱭᱟᱜ - ᱟ ᱾ ᱫᱷᱩᱝᱜᱟ ᱞᱟᱹᱜᱤᱫ ᱟᱭᱢᱟ ᱞᱮᱠᱟᱱ ᱡᱤᱱᱤᱥ ᱠᱚ ᱥᱟᱶ, ᱟᱫᱷᱟᱱ ᱞᱮᱠᱟᱱ ᱠᱮᱝᱥᱟᱨ, ᱨᱤᱫᱟᱹᱭ ᱨᱚᱜᱽ ᱟᱨ ᱞᱟᱝᱜᱽ ᱨᱮᱱᱟᱜ ᱨᱩᱣᱟᱹ ᱥᱟᱶ ᱜᱷᱟᱭᱚᱞ ᱦᱚᱸ ᱦᱩᱭ ᱫᱟᱲᱮᱭᱟᱜ - ᱟ ᱥᱮ ᱵᱟᱲᱦᱟᱣ ᱤᱫᱤᱜ ᱠᱟᱱᱟ ᱾ ᱱᱚᱶᱟ ᱛᱷᱟᱢᱟᱠᱩᱨ ᱡᱚᱢ ᱨᱮᱱᱟᱜ ᱟᱭᱢᱟ ᱨᱩᱯ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱨᱮ ᱵᱟᱹᱲᱛᱤ ᱜᱷᱟᱴᱟ ᱜᱮᱭᱟ ᱥᱮ ᱦᱩᱭ ᱦᱚᱸ ᱫᱟᱲᱮᱭᱟᱜ ᱠᱟᱱᱟ ᱾
ᱥᱤᱜᱽᱨᱮᱴ ᱧᱩ ᱟᱱᱤᱡ ᱦᱚᱲ ᱨᱮ ᱣᱮᱸᱴᱤᱞᱮᱴᱨᱤ ᱵᱟᱝ ᱥᱟᱢᱟᱱᱟᱱ ᱨᱮᱱᱟᱜ ᱟᱵᱤᱨᱛᱤ ᱵᱟᱹᱲᱛᱤ ᱛᱟᱦᱮᱸᱜ ᱠᱟᱱᱟ ᱾ ᱪᱩᱴᱤ ᱧᱩ ᱟᱱᱤᱡ ᱥᱮ ᱫᱷᱩᱝᱜᱟ ᱟᱱᱤᱡ ᱠᱚ ᱨᱮ ᱠᱨᱳᱱᱤᱠ ᱵᱨᱟᱹᱱᱠᱟᱭᱴᱤᱥ ᱟᱨ ᱵᱟᱝ ᱥᱚᱢᱟᱱᱟᱱ ᱣᱮᱸᱴᱤᱞᱮᱴᱨᱤ ᱱᱟᱯᱤ ᱨᱮᱱᱟᱜ ᱯᱨᱚᱥᱟᱨ, ᱞᱮᱠᱟᱱ ᱡᱮ ᱥᱤᱜᱽᱨᱮᱴ ᱛᱮ ᱫᱷᱩᱝᱜᱟ ᱟᱱ ᱠᱚ ᱡᱚᱠᱷᱟ ᱨᱮ, ᱟᱥᱚᱞ ᱫᱚ ᱛᱷᱟᱢᱟᱠᱩᱨ ᱥᱮ ᱛᱚᱢᱵᱟᱠᱩ ᱨᱮᱱᱟᱜ ᱠᱚᱢ ᱠᱷᱟᱯᱟᱣ ᱨᱮᱱᱟᱜ ᱠᱟᱨᱚᱱ ᱢᱟᱱᱟᱜ ᱠᱟᱱ ᱛᱟᱦᱮᱱᱟ ᱾ᱨᱮᱭᱯᱚᱨ ᱨᱮᱱᱟᱜ ᱥᱟᱠᱟᱢ ᱡᱩᱞ ᱟᱨ ᱪᱩᱴᱤ ᱨᱮ ᱵᱮᱵᱷᱟᱨ ᱟᱱᱟᱜ ᱛᱷᱟᱢᱟᱠᱩᱨ ᱨᱮᱱᱟᱜ ᱟᱭᱢᱟ ᱞᱮᱠᱟᱱ ᱫᱷᱩᱝᱜᱟ ᱨᱮᱱᱟᱜ ᱟᱫᱷᱟᱱ ᱵᱟᱹᱲᱛᱤ ᱟᱹᱭᱠᱟᱹᱜ ᱠᱟᱱᱟ ᱥᱟᱶᱛᱮ ᱵᱟᱝ ᱜᱮ ᱠᱚ ᱢᱟᱱᱟᱜ ᱫᱟᱲᱮᱭᱟᱜ ᱠᱟᱱᱟ ᱾
ᱠᱨᱟᱣᱩᱰᱥᱚᱨᱥ(ᱮᱯ)
ᱠᱨᱟᱣᱩᱰᱥᱚᱨᱥ(ᱮᱯ) ᱫᱚ ᱜᱩᱜᱚᱞ ᱨᱮᱭᱟᱜ ᱢᱤᱫᱴᱟᱹᱝ ᱮᱱᱮᱢᱤᱭᱟᱹ ᱮᱯ ᱠᱟᱱᱟ᱾ ᱠᱨᱟᱭᱩᱰᱥᱚᱨᱥ ᱫᱚ ᱮᱱᱰᱨᱚᱭᱮᱰ ᱯᱟᱞᱴᱯᱷᱚᱢ ᱞᱟᱹᱜᱤᱫ ᱜᱩᱜᱚᱞ ᱯᱞᱮᱥᱴᱚᱨ ᱨᱮ ᱵᱷᱟᱫᱚᱨᱵ ᱨᱮᱭᱟᱜ ᱒᱙ ᱢᱟᱦᱟᱸ ᱒᱐᱑᱖ ᱡᱷᱚᱜ ᱩᱪᱷᱟᱹᱱ ᱠᱮᱜᱼᱟᱭ᱾ ᱱᱚᱶᱟ ᱯᱞᱟᱴᱷᱚᱯᱢ ᱨᱮ ᱫᱚ ᱪᱤᱛᱟᱹᱨ ᱞᱮᱵᱮᱞ ᱯᱩᱥᱟᱹᱣ, ᱢᱚᱱᱮ ᱵᱮᱵᱷᱟᱨ ᱵᱩᱡᱷᱟᱹᱣ, ᱟᱨ ᱛᱚᱨᱡᱚᱢᱟ ᱞᱮᱠᱷᱟ ᱟᱭᱢᱟ ᱠᱟᱹᱢᱤ ᱦᱚᱨᱟ ᱠᱚ ᱜᱩᱜᱚᱞ ᱦᱚᱲ ᱠᱚ ᱠᱟᱹᱢᱤ ᱪᱷᱚ ᱠᱚ ᱠᱟᱱᱟᱭ᱾ ᱥᱟᱱᱛᱟᱲᱤ ᱫᱚ ᱱᱮᱛᱟᱨ ᱜᱮ ᱱᱚᱶᱟ ᱮᱯ ᱨᱮ ᱠᱚ ᱥᱮᱞᱮᱫ ᱠᱟᱜᱼᱟ ᱟᱨ ᱜᱩᱜᱚᱞ ᱛᱚᱨᱡᱚᱢᱟ ᱞᱮᱠᱷᱟ ᱢᱟᱨᱟᱝ ᱴᱮᱠᱱᱚᱞᱚᱡᱤ ᱟᱹᱜᱩ ᱪᱷᱚ ᱞᱟᱹᱜᱤᱫ ᱠᱩᱨᱩᱢᱩᱴᱩ ᱪᱟᱹᱞᱩ ᱠᱟᱱᱟ᱾
ᱥᱟᱱᱛᱟᱲᱤ ᱯᱟᱹᱨᱥᱤ
ᱥᱟᱱᱛᱟᱲᱤ ᱯᱟᱹᱨᱥᱤ ᱫᱚ ᱚᱠᱴᱚᱵᱚᱨ ᱒᱐᱒᱑ ᱨᱮ ᱢᱤᱫᱴᱟᱹᱝ ᱮᱯ ᱨᱮᱭᱟᱜ ᱟᱹᱯᱰᱮᱴ ᱛᱮ ᱠᱚ ᱥᱮᱞᱮᱫ ᱠᱮᱜᱼᱟ᱾ ᱱᱤᱛᱚᱜ ᱫᱚ ᱥᱟᱱᱛᱟᱲᱤ ᱯᱟᱹᱨᱥᱤ ᱚᱱᱟ ᱮᱯ ᱨᱮ ᱵᱟᱪᱷᱟᱣ ᱠᱟᱛᱮ ᱮᱱᱮᱢ ᱜᱟᱱᱚᱜ ᱠᱟᱱᱟ᱾ ᱚᱱᱟ ᱮᱯ ᱨᱮ ᱟᱭᱢᱟ ᱡᱤᱱᱤᱥ ᱜᱚᱲᱚ ᱞᱟᱹᱜᱩᱫ ᱢᱮᱱᱮᱜᱼᱟ ᱢᱮᱱᱠᱷᱟᱱ ᱚᱱᱟ ᱮᱯ ᱨᱮ ᱫᱚ ᱱᱤᱛᱚᱜ ᱞᱟᱹᱜᱤᱫ ᱠᱷᱟᱹᱞᱤ ᱵᱤᱥᱮᱥ ᱜᱩᱜᱚᱞ ᱛᱚᱨᱡᱚᱢᱟ ᱨᱮ ᱜᱚᱲᱚ ᱮᱢᱚᱜ ᱜᱟᱱᱚᱜ ᱠᱟᱱᱟ᱾ ᱟᱨ ᱮᱴᱟᱜ ᱠᱟᱹᱢᱤ ᱡᱮᱞᱠᱟ "ᱤᱢᱮᱡᱽ ᱞᱮᱣᱮᱞ ᱣᱮᱨᱤᱯᱷᱤᱠᱮᱥᱚᱱ" ᱟᱨ "ᱥᱢᱟᱴ ᱠᱮᱢᱨᱟ" ᱨᱮ ᱟᱵᱚ ᱥᱟᱱᱛᱟᱲᱤ ᱛᱮ ᱮᱢᱮᱢ ᱦᱚᱸ ᱵᱚᱱ ᱮᱢ ᱫᱟᱲᱮᱭᱟᱜᱼᱟ᱾
ᱵᱟᱸᱥᱣᱟᱲᱟ
ᱵᱟᱸᱥᱣᱟᱲᱟ ᱫᱚ ᱥᱤᱧᱚᱛ ᱨᱮᱱᱟᱜ ᱮᱛᱚᱢ ᱨᱟᱡᱚᱥᱛᱷᱟᱱ ᱨᱮ ᱵᱟᱸᱥᱣᱟᱲᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱫᱚ ᱨᱟᱡᱟ ᱵᱚᱸᱥᱤᱭᱟ ᱵᱷᱤᱞ ᱟᱨᱵᱟᱝ ᱴᱚᱴᱷᱟ ᱨᱮ "ᱵᱟᱸᱥ" ᱟᱨᱵᱟᱝ ᱢᱟᱫ ᱵᱤᱨ ᱞᱟᱹᱜᱤᱫ ᱫᱚᱦᱚ ᱟᱠᱟᱱᱟ ᱾
ᱨᱟᱡᱚᱥᱛᱷᱟᱱ ᱨᱮ ᱟᱹᱰᱤ ᱥᱚᱛᱛᱚ ᱫᱟᱜ ᱟᱨ "ᱪᱟᱪᱠᱚᱴᱟ" ᱧᱩᱛᱩᱢᱟᱜ ᱢᱟᱦᱤ ᱜᱟᱰᱟ ᱨᱮ ᱟᱹᱰᱤ ᱜᱟᱱ ᱫᱤᱯ ᱢᱮᱱᱟᱜ ᱤᱫᱤ ᱛᱮ ᱱᱚᱣᱟ 'ᱥᱟᱭ ᱫᱤᱯ ᱨᱮᱱᱟᱜ ᱥᱚᱦᱚᱨ' ᱟᱨᱵᱟᱝ 'ᱨᱟᱡᱚᱥᱛᱷᱟᱱ ᱨᱮᱱᱟᱜ ᱪᱮᱨᱟᱯᱩᱸᱡᱤ' ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ, ᱡᱟᱦᱟᱸ ᱫᱤᱯ ᱢᱮᱱᱟᱜᱼᱟ, ᱱᱚᱣᱟ ᱵᱟᱸᱥᱣᱟᱲᱟ ᱞᱮᱠᱟᱛᱮ ᱞᱤᱸᱜᱤᱱᱟ ᱾ ᱥᱚᱦᱚᱨ ᱫᱚ ᱱᱚᱜᱚᱨ ᱵᱟᱹᱭᱥᱤ ᱦᱚᱛᱮᱛᱮ ᱥᱟᱥᱚᱱᱚᱜ ᱠᱟᱱᱟ ᱱᱚᱣᱟ ᱵᱟᱸᱥᱣᱟᱲᱟ ᱥᱚᱦᱨᱤ ᱜᱩᱴ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱾ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱐᱐,᱑᱒᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱥᱚᱦᱨᱤ/ᱢᱟᱦᱟᱱᱚᱜᱽᱨᱤᱭ ᱦᱚᱲ ᱮᱞ ᱫᱚ ᱑᱐᱑,᱑᱗᱗ ᱦᱚᱲ ᱢᱮᱱᱟᱜ ᱠᱚᱣᱟ ᱚᱸᱰᱮ ᱠᱷᱚᱱ ᱕᱑,᱙᱔᱑ ᱠᱚᱲᱟ ᱟᱨ ᱔᱙,᱒᱓᱖ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾
ᱱᱟᱜᱟᱢ
ᱵᱟᱸᱥᱣᱟᱲᱟ ᱫᱚ (ᱟᱹᱲᱟᱹ ᱞᱮᱠᱟᱛᱮ "ᱵᱷᱤᱞ ᱫᱤᱥᱚᱢ") ᱵᱨᱤᱴᱤᱥ ᱥᱤᱧᱚᱛ ᱚᱠᱛᱚ ᱨᱟᱡᱽᱯᱩᱛᱟᱱᱟ ᱨᱮ ᱢᱤᱫ ᱨᱟᱡᱽᱯᱩᱛ ᱥᱟᱢᱚᱱᱛᱤ ᱯᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱜᱩᱡᱽᱨᱟᱛ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱟᱨ ᱠᱚᱧᱮ ᱨᱮ ᱢᱩᱬ ᱯᱚᱱᱚᱛ ᱠᱚ ᱰᱩᱝᱜᱚᱨᱯᱩᱨ ᱟᱨ ᱩᱫᱚᱭᱯᱩᱨ ᱟᱨᱵᱟᱝ ᱢᱮᱣᱟᱲ ᱛᱮ ᱜᱷᱮᱨᱟᱣ ᱟᱠᱟᱱᱟ; ᱯᱨᱚᱛᱟᱯᱜᱚᱲ ᱦᱚᱛᱮᱛᱮ ᱠᱚᱧᱮ ᱥᱟᱢᱟᱝ ᱟᱨ ᱥᱟᱢᱟᱝ ᱨᱮ; ᱮᱛᱚᱢ ᱨᱮ ᱦᱚᱞᱠᱟᱨ ᱨᱮᱱᱟᱜ ᱠᱚᱞᱚᱱᱤ ᱟᱨ ᱡᱟᱵᱩᱣᱟ ᱯᱚᱱᱚᱛ ᱦᱚᱛᱮᱛᱮ; ᱟᱨ ᱯᱟᱪᱮ ᱨᱮ ᱨᱤᱣᱟ ᱠᱟᱸᱛᱷᱟ ᱯᱚᱱᱚᱛ ᱦᱚᱛᱮᱛᱮ ᱾
ᱵᱟᱸᱥᱣᱟᱲᱟ ᱫᱚ ᱯᱚᱱᱚᱛ ᱨᱮᱱᱟᱜ ᱡᱤᱞᱤᱧ ᱫᱚ ᱠᱚᱧᱮ ᱠᱷᱚᱱ ᱮᱛᱚᱢ ᱫᱷᱟᱹᱵᱤᱡ ᱫᱚ ᱗᱒ ᱠᱤᱞᱚᱢᱤᱴᱚᱨ (᱔᱕ ᱢᱤᱞ) ᱟᱨ ᱥᱟᱢᱟᱝ ᱠᱷᱚᱱ ᱯᱟᱪᱮ ᱫᱷᱟᱹᱵᱤᱡ ᱫᱚ ᱕᱓ ᱠᱤᱞᱚᱢᱤᱴᱚᱨ (᱓᱓ ᱢᱤᱞ) ᱚᱥᱟᱨ ᱛᱟᱦᱮᱸ ᱠᱟᱱᱟ ᱟᱨ ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱔,᱑᱖᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱖᱐᱖ ᱜᱟᱺᱴ ᱢᱤᱞ) ᱛᱟᱦᱮᱸ ᱠᱟᱱᱟ ᱾ ᱑᱙᱔᱑ ᱥᱟᱞ ᱨᱮ ᱦᱚᱲ ᱮᱞ ᱫᱚ ᱒᱕᱘,᱗᱖᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱵᱟᱸᱥᱣᱟᱲᱟ ᱦᱚᱱᱚᱛ ᱫᱚ ᱵᱟᱜᱚᱲ ᱟᱨᱵᱟᱝ ᱵᱟᱜᱽᱣᱟᱨ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱴᱚᱴᱷᱟ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱮ ᱵᱮᱱᱟᱣᱟ ᱾ ᱦᱚᱱᱚᱛ ᱫᱚ ᱢᱟᱬᱟᱝ ᱢᱚᱦᱟᱨᱟᱣᱞᱚ ᱦᱚᱛᱮᱛᱮ ᱥᱟᱥᱚᱱᱮᱫ ᱯᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱫᱚ ᱢᱟᱫ ᱤᱫᱤ ᱛᱮ ᱯᱟᱲᱟᱣ ᱟᱠᱟᱱᱟ ᱱᱚᱣᱟ ᱵᱤᱨ ᱨᱮ ᱟᱹᱰᱤ ᱜᱟᱱ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱵᱟᱸᱥᱣᱟᱲᱟ ᱫᱚ 23.55°N, 74.45°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱓᱐᱒ ᱢᱤᱴᱚᱨ (᱙᱙᱐ ᱯᱷᱤᱴ) ᱢᱮᱱᱟᱜᱼᱟ ᱾
ᱴᱷᱟᱶ
ᱵᱟᱸᱥᱣᱟᱲᱟ ᱦᱚᱱᱚᱛ ᱫᱚ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱟᱹᱰᱤ ᱮᱛᱚᱢ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱧᱮ ᱨᱮ ᱯᱨᱚᱛᱟᱯᱜᱚᱲ, ᱯᱟᱪᱮ ᱨᱮ ᱰᱩᱝᱜᱚᱨᱯᱩᱨ, ᱥᱟᱢᱟᱝ ᱟᱨ ᱮᱛᱚᱢ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱨᱚᱛᱞᱚᱢ ᱟᱨ ᱡᱷᱟᱵᱩᱣᱟ ᱦᱚᱱᱚᱛ ᱟᱨ ᱮᱛᱚᱢ ᱨᱮ ᱫᱟᱦᱚᱫᱽ ᱦᱚᱱᱚᱛ, ᱜᱩᱡᱽᱨᱟᱴ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾
ᱢᱩᱬ ᱥᱚᱦᱚᱨ ᱠᱷᱚᱱ ᱥᱟᱺᱜᱤᱧ
ᱵᱟᱸᱥᱣᱟᱲᱟ ᱥᱩᱨ ᱨᱮᱱᱟᱜ ᱢᱩᱬ ᱥᱚᱦᱚᱨ ᱫᱚ ᱩᱫᱚᱭᱯᱩᱨ ᱠᱟᱱᱟ ᱱᱚᱣᱟ ᱑᱖᱕ ᱠᱤᱞᱚᱢᱤᱴᱚᱨ (᱑᱐᱓ ᱢᱤᱞ) ᱥᱟᱺᱜᱤᱧᱟ ᱾ ᱤᱱᱫᱚᱨ ᱟᱨ ᱚᱦᱢᱚᱫᱟᱵᱟᱫᱽ ᱦᱚᱸ ᱒᱑᱕ ᱠᱤᱞᱚᱢᱤᱴᱚᱨ (᱑᱓᱔ ᱢᱤᱞ) ᱟᱨ ᱒᱔᱕ ᱠᱤᱞᱚᱢᱤᱴᱚᱨ (᱑᱕᱒ ᱢᱤᱞ) ᱥᱟᱺᱜᱤᱧᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱱᱟᱶᱟ ᱫᱤᱞᱞᱤ ᱠᱷᱚᱱ ᱘᱒᱗ ᱠᱤᱞᱚᱢᱤᱴᱚᱨ (᱕᱑᱔ ᱢᱤᱞ) ᱟᱨ ᱢᱩᱢᱵᱟᱭ ᱠᱷᱚᱱ ᱗᱑᱐ ᱠᱤᱞᱚᱢᱤᱴᱚᱨ (᱔᱔᱐ ᱢᱤᱞ) ᱥᱟᱺᱜᱤᱧᱟ ᱾
ᱦᱚᱲ ᱮᱞ
᱒᱐᱐᱑ ᱥᱟᱞ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱸᱥᱣᱟᱲᱟ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱑᱐᱑,᱑᱗᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱦᱚᱲ ᱮᱞ ᱟᱜ ᱕᱑% ᱟᱨ ᱛᱤᱨᱞᱟᱹ ᱔᱙% ᱢᱮᱱᱟᱜ ᱠᱚᱣᱟ ᱾ ᱵᱟᱸᱥᱣᱟᱲᱟ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱖.᱙᱘% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ, ᱚᱠᱟ ᱨᱮ ᱙᱒.᱗᱖% ᱠᱚᱲᱟ ᱟᱨ ᱘᱑.᱐᱑% ᱛᱤᱨᱞᱟᱹ ᱟᱜ ᱥᱮᱪᱮᱫ ᱢᱮᱱᱟᱜᱼᱟ ᱾
ᱥᱚᱲᱚᱠ
ᱥᱚᱲᱚᱠ ᱥᱟᱜᱟᱲᱚᱢ ᱢᱟᱞ ᱯᱟᱥᱮᱧᱡᱚᱨ ᱦᱚᱱᱚᱛ ᱠᱷᱚᱱ ᱦᱮᱡ ᱥᱮᱱ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱨᱮᱱᱟᱜ ᱨᱚᱛᱞᱚᱢ, ᱰᱩᱝᱜᱚᱨᱯᱩᱨ, ᱫᱟᱦᱚᱫᱽ ᱟᱨ ᱡᱚᱭᱯᱩᱨ ᱠᱷᱚᱱ ᱥᱚᱡᱷᱮ ᱥᱚᱲᱚᱠ ᱡᱚᱲᱟᱣ ᱟᱠᱟᱱᱟ ᱾ ᱓᱑ ᱢᱟᱨᱪ ᱒᱐᱐᱐ ᱫᱷᱟᱹᱵᱤᱡ ᱦᱚᱱᱚᱛ ᱨᱮ ᱜᱩᱴ ᱥᱚᱲᱚᱠ ᱨᱮᱱᱟᱜ ᱡᱤᱞᱤᱧ ᱑,᱗᱔᱗ ᱠᱤᱞᱚᱢᱤᱴᱚᱨ ᱟᱨᱵᱟᱝ ᱑,᱐᱘᱖ ᱢᱤᱞ ᱢᱮᱱᱟᱜᱼᱟ ᱾
ᱨᱮᱞ
ᱨᱮᱞ ᱢᱚᱱᱛᱨᱤ ᱫᱚ ᱰᱩᱝᱜᱚᱨᱯᱩᱨ ᱟᱨ ᱨᱚᱛᱞᱚᱢ ᱥᱴᱮᱥᱚᱱ ᱫᱚ ᱡᱚᱲᱟᱣ ᱞᱟᱹᱜᱤᱫ ᱛᱮ ᱛᱷᱟᱯᱚᱱ ᱟᱠᱟᱱ ᱨᱮᱞᱣᱮ ᱞᱟᱭᱤᱱ ᱫᱚ ᱢᱚᱱᱡᱚᱨ ᱮᱢ ᱟᱠᱟᱱᱟ ᱾ ᱨᱚᱛᱞᱚᱢ ᱠᱷᱚᱱ ᱰᱩᱝᱜᱚᱨᱯᱩᱨ ᱛᱟᱞᱟ ᱨᱮᱱᱟᱜ ᱜᱩᱴ ᱡᱤᱞᱤᱧ ᱫᱚ ᱑᱘᱗.᱖ ᱠᱤᱞᱚᱢᱤᱴᱚᱨ ᱟᱨᱵᱟᱝ ᱑᱑᱗ ᱢᱤᱞ ᱢᱮᱱᱟᱜᱼᱟ, ᱵᱟᱸᱥᱣᱟᱲᱟ ᱫᱚ ᱱᱚᱣᱟ ᱵᱟᱨᱭᱟ ᱥᱴᱮᱥᱚᱱ ᱨᱮᱱᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱾ ᱠᱟᱹᱡ ᱫᱤᱞ ᱦᱩᱭ ᱮᱱᱟ ᱨᱮᱞᱣᱮ ᱞᱟᱭᱤᱱ ᱨᱮᱱᱟᱜ ᱠᱟᱹᱢᱤ ᱵᱟᱲᱦᱟᱣ ᱨᱮ ᱢᱮᱱᱟᱜᱼᱟ ᱟᱨ ᱮᱡᱮᱱᱥᱤ ᱦᱚᱛᱮᱛᱮ ᱪᱤᱱᱦᱟᱹᱣ ᱟᱠᱟᱱ ᱨᱮᱞ ᱴᱨᱮᱠ ᱞᱟᱹᱜᱤᱫ ᱛᱮ ᱢᱩᱪᱟᱹᱫ ᱛᱷᱟᱱ ᱠᱟᱱᱟ ᱢᱮᱱᱠᱷᱟᱱ ᱱᱤᱛᱚᱜ ᱒᱐᱒᱑ ᱥᱟᱞ ᱨᱮ ᱵᱟᱸᱥᱣᱟᱲᱟ ᱟᱜ ᱟᱡᱟᱜ ᱨᱮᱞᱣᱮ ᱵᱟᱱᱩᱜᱼᱟ ᱾ ᱥᱩᱨ ᱨᱮ ᱵᱟᱨᱭᱟ ᱥᱚᱦᱚᱨ ᱰᱩᱝᱜᱚᱨᱯᱩᱨ ᱟᱨ ᱩᱫᱚᱭᱯᱩᱨ ᱟᱜ ᱟᱡᱟᱜ ᱨᱮᱞᱣᱮ ᱢᱮᱱᱟᱜᱼᱟ ᱢᱮᱱᱠᱷᱟᱱ ᱵᱟᱸᱥᱣᱟᱲᱟ ᱨᱮ ᱢᱤᱫᱴᱟᱹᱝ ᱦᱚᱸ ᱨᱮᱞᱣᱮ ᱵᱟᱱᱩᱜᱼᱟ ᱾
ᱦᱚᱭ ᱰᱟᱦᱟᱨ
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱩᱫᱚᱭᱯᱩᱨ ᱑᱖᱕ ᱠᱤᱞᱚᱢᱤᱴᱚᱨ (᱑᱐᱓ ᱢᱤᱞ) ᱨᱮ ᱢᱮᱱᱟᱜᱼᱟ, ᱵᱟᱸᱥᱣᱟᱲᱟ ᱥᱚᱦᱚᱨ ᱠᱷᱚᱱ ᱑᱓ ᱠᱤᱞᱚᱢᱤᱴᱚᱨ (᱘.᱑ ᱢᱤᱞ) ᱥᱟᱺᱜᱤᱧ ᱛᱚᱞᱣᱟᱲᱟ ᱟᱹᱛᱩ ᱩᱰᱟᱹᱱ ᱯᱟᱴᱴᱤ ᱞᱟᱹᱜᱤᱫ ᱛᱮ ᱪᱟᱨᱴᱟᱨ ᱩᱰᱟᱹᱜ ᱜᱟᱹᱰᱤ ᱞᱟᱹᱜᱤᱫ ᱢᱤᱫ ᱦᱮᱞᱤᱯᱮᱰ ᱟᱨ ᱨᱟᱱᱵᱮ ᱢᱮᱱᱟᱜᱼᱟ ᱾ ᱵᱟᱸᱥᱣᱟᱲᱟ ᱨᱮ ᱦᱚᱸ ᱩᱰᱟᱹᱱ ᱰᱟᱹᱦᱤ ᱫᱚ ᱵᱟᱱᱩᱜᱼᱟ, ᱢᱮᱱᱠᱷᱟᱱ ᱩᱫᱚᱭᱯᱩᱨ ᱥᱩᱨ ᱑᱖᱐ ᱠᱤᱞᱚᱢᱤᱴᱚᱨ (᱙᱙ ᱢᱤᱞ), ᱤᱱᱫᱚᱨ (ᱢᱚᱫᱷᱭᱚ ᱯᱨᱚᱫᱮᱥ) ᱒᱑᱒ ᱠᱤᱞᱚᱢᱤᱴᱚᱨ (᱑᱓᱒ ᱢᱤᱞ) ᱟᱨ ᱚᱦᱢᱚᱫᱟᱵᱟᱫᱽ (ᱜᱩᱡᱽᱨᱟᱴ) ᱒᱘᱕ ᱠᱤᱞᱚᱢᱤᱴᱚᱨ (᱑᱗᱗ ᱢᱤᱞ) ᱵᱟᱸᱥᱣᱟᱲᱟ ᱥᱩᱨ ᱨᱮᱱᱟᱜ ᱢᱩᱬ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱟᱸᱥᱣᱟᱲᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱢᱟᱞᱣᱟ ᱨᱮᱱᱟᱜ ᱥᱚᱦᱚᱨ ᱠᱚ
ᱡᱚᱭᱱᱚᱜᱚᱨ, ᱨᱟᱢᱜᱚᱲ
ᱡᱚᱭᱱᱚᱜᱚᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱨᱟᱢᱜᱚᱲ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱯᱟᱛᱨᱟᱛᱩ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱾
ᱴᱷᱟᱶ
ᱡᱚᱭᱱᱚᱜᱚᱨ 23.6567°N, 85.3225°W ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱚᱭᱱᱚᱜᱚᱨ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱕,᱓᱔᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒,᱘᱐᱖ (᱕᱒%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒,᱕᱔᱑ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱘᱐᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱚᱭᱱᱚᱜᱚᱨ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱔,᱕᱔᱔ ᱜᱚᱴᱟᱝ (᱗᱓.᱘᱑%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱵᱟᱨᱠᱟᱠᱟᱱᱟ-ᱥᱚᱱ ᱱᱚᱜᱚᱨ ᱞᱟᱭᱤᱱ ᱨᱮ ᱯᱟᱛᱨᱟᱛᱩ ᱨᱮ ᱢᱤᱫ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱢᱜᱚᱲ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱠᱚᱸᱭᱮ ᱢᱮᱥᱤᱰᱳᱱᱤᱭᱟ
ᱠᱚᱸᱭᱮ ᱢᱟᱥᱤᱰᱚᱱᱤᱭᱟ ᱫᱚ ᱮᱛᱚᱢ ᱥᱟᱢᱟᱝ ᱭᱩᱨᱳᱯ ᱨᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱫᱤᱥᱚᱢ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱧᱩᱛᱩᱢ ᱫᱚ ᱠᱚᱸᱭᱮ ᱢᱮᱥᱤᱰᱳᱱᱤᱭᱟᱱ ᱯᱨᱚᱡᱟᱛᱚᱱᱛᱨᱚ ᱾ ᱱᱚᱶᱟ ᱫᱚ ᱢᱟᱨᱟᱝ ᱨᱮ ᱭᱩᱜᱳᱥᱞᱳᱵᱷᱤᱭᱟ ᱫᱤᱥᱚᱢ ᱨᱮ ᱥᱮᱞᱮᱫ ᱛᱟᱦᱮ ᱠᱟᱱᱟ ᱾ ᱑᱙᱙᱑ ᱥᱮᱨᱢᱟ ᱨᱮ ᱱᱚᱶᱟ ᱫᱤᱥᱚᱢ ᱯᱷᱩᱨᱜᱟᱹᱞ ᱮ ᱩᱪᱷᱟᱹᱱ ᱞᱮᱫᱟ ᱾ ᱯᱷᱩᱨᱜᱟᱹᱞ ᱥᱟᱶ ᱛᱮ ᱫᱤᱥᱚᱢ ᱨᱮᱱᱟᱜ ᱧᱩᱛᱩᱢ ᱤᱫᱤ ᱠᱟᱛᱮᱡ ᱱᱚᱶᱟ ᱫᱚ ᱜᱽᱨᱤᱠ ᱨᱮᱱᱟᱜ ᱢᱮᱥᱤᱰᱳᱱᱤᱭᱟ ᱴᱚᱴᱷᱟ ᱥᱟᱶ ᱨᱟᱯᱟᱡ ᱨᱮ ᱡᱚᱯᱨᱟᱣ ᱞᱮᱱᱟ ᱾ ᱚᱱᱟᱛᱮ ᱢᱮᱥᱤᱰᱳᱱᱤᱭᱟ ᱯᱨᱚᱡᱟᱛᱚᱱᱛᱨᱚ ᱡᱚᱠᱷᱚᱱ ᱡᱟᱹᱛᱤ ᱜᱟᱫᱮᱞ ᱨᱮ ᱥᱮᱞᱮᱫ ᱞᱮᱱᱟ, ᱩᱱ ᱠᱷᱚᱱ ᱱᱚᱶᱟ ᱫᱚ ᱢᱟᱬᱮ ᱭᱩᱜᱳᱥᱞᱳᱵᱷᱤᱭᱟ ᱢᱮᱥᱤᱰᱳᱱᱤᱭᱟ ᱯᱨᱚᱡᱟᱛᱚᱱᱛᱨᱚ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜ ᱠᱟᱱᱟ ᱾ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱥᱠᱳᱯᱤᱭᱮ ᱠᱟᱱᱟ ᱾
᱒᱐᱑᱘ ᱨᱮᱱᱟᱜ ᱡᱩᱱ ᱪᱟᱸᱫᱚ ᱨᱮ ᱢᱮᱥᱤᱰᱳᱱᱤᱭᱟ ᱟᱨ ᱜᱽᱨᱤᱠ ᱢᱤᱫ ᱨᱮ ᱢᱤᱫ ᱪᱩᱠᱛᱤ ᱦᱚᱛᱮᱛᱮ ᱱᱚᱶᱟ ᱨᱟᱯᱟᱡ ᱨᱮᱱᱟᱜ ᱥᱚᱞᱦᱮ ᱦᱩᱭ ᱟᱠᱟᱱᱟ ᱡᱮ ᱫᱤᱥᱚᱢ ᱧᱩᱛᱩᱢ "ᱠᱚᱸᱭᱮ ᱢᱮᱥᱤᱰᱳᱱᱤᱭᱟ ᱯᱨᱚᱡᱟᱛᱚᱱᱛᱨᱚ" ᱦᱩᱭᱩᱜᱼᱟ ᱾ ᱱᱚᱶᱟ ᱧᱩᱛᱩᱢ ᱫᱚ ᱒᱐᱑᱙ ᱨᱮᱱᱟᱜ ᱯᱷᱮᱵᱨᱩᱭᱟᱨᱤ ᱪᱟᱸᱫᱚ ᱠᱷᱚᱱ ᱞᱟᱹᱜᱩ ᱦᱩᱭ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱤᱥᱟᱹᱢ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ: ᱫᱤᱥᱚᱢ ᱛᱷᱚᱠ: ᱤᱣᱨᱳᱯ ᱨᱮᱱᱟᱜ ᱫᱤᱥᱚᱢ ᱛᱷᱚᱠ: ᱯᱷᱩᱨᱜᱟᱹᱞ ᱫᱤᱥᱚᱢ ᱛᱷᱚᱠ: ᱤᱣᱨᱳᱯ
ᱜᱩᱲ
ᱜᱩᱲ ᱫᱚ ᱟᱸᱠ ᱥᱮ ᱠᱷᱤᱡᱩᱨ ᱨᱟᱥᱟ ᱛᱮᱠᱚ ᱛᱮᱭᱟᱨ ᱢᱤᱫ ᱞᱮᱠᱟᱱ ᱦᱮᱲᱮᱢ ᱡᱚᱢᱚᱜ ᱡᱤᱱᱤᱥ ᱠᱟᱱᱟ᱾ ᱟᱨᱦᱚᱸ ᱛᱟᱞᱮ ᱨᱟᱥᱟ ᱛᱮᱷᱚᱸ ᱜᱩᱲ ᱫᱚᱠᱚ ᱛᱮᱭᱟᱨ ᱜᱮᱭᱟ᱾ ᱟᱹ ᱠᱤ ᱷ, ᱠᱷᱤᱡᱩᱨ ᱨᱟᱥᱟ, ᱛᱟᱞᱮ ᱨᱟᱥᱟ ᱡᱩᱞ ᱜᱷᱚᱱᱚ ᱠᱟᱛᱮᱜ ᱜᱩᱲ ᱫᱚ ᱦᱩᱭᱩᱜ-ᱟ᱾ ᱜᱩᱲ ᱫᱚ ᱯᱮ ᱞᱮᱠᱟᱱᱟᱜ ᱠᱟᱱᱟ᱾ ᱤᱷᱚᱞᱟ ᱜᱩᱲ, ᱯᱟᱴᱟᱞᱤ ᱜᱩᱲ, ᱪᱤᱴᱟᱹ ᱜᱩᱲ᱾
ᱫᱟᱨᱡᱤᱞᱤᱝ
ᱫᱟᱨᱡᱤᱞᱤᱝ (ᱵᱟᱝᱞᱟ ᱺ দার্জিলিং) ᱫᱚ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱦᱮᱢᱟᱞ ᱵᱩᱨᱩ ᱥᱩᱨ ᱨᱮ ᱢᱮᱱᱟᱜ-ᱟ ᱟᱨ ᱫᱚᱨᱭᱟ ᱠᱷᱚᱱᱟᱜ ᱱᱚᱣᱟ ᱫᱚ  6700 ft ᱩᱥᱩᱞ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱫᱟᱨᱡᱤᱞᱤᱝ ᱪᱟ ᱞᱟᱹᱜᱤᱫ ᱟᱹᱰᱤ ᱦᱚᱲ ᱠᱚ ᱵᱟᱰᱟᱭ ᱟᱠᱟᱜ-ᱟ ᱾ ᱱᱚᱰᱮ ᱢᱮᱱᱟᱜ ᱠᱟᱱᱪᱚᱱᱡᱚᱝᱜᱷᱟ ᱵᱩᱨᱩ ᱫᱚ ᱡᱮᱜᱮᱛ ᱨᱮᱭᱟᱜ ᱛᱮᱥᱟᱨ ᱩᱥᱩᱞ ᱵᱩᱨᱩ ᱠᱟᱱᱟ ᱾ ᱫᱟᱨᱡᱤᱞᱤᱝ ᱦᱤᱢᱟᱞᱚᱭᱟ ᱨᱮᱞ ᱫᱚ ᱡᱮᱜᱮᱛ ᱨᱮᱭᱟᱜ ᱡᱚᱛᱚ ᱠᱷᱳᱱ ᱩᱥᱩᱞ ᱨᱮᱞ ᱠᱟᱱᱟ ᱾ ᱫᱟᱨᱡᱤᱞᱤᱝ ᱫᱚ  ᱫᱟᱨᱡᱤᱞᱤᱝ ᱡᱤᱞᱟᱹ ᱨᱮᱭᱟᱜ ᱦᱮᱰ ᱠᱚᱣᱟᱴᱟᱨ  ᱠᱟᱱᱟ ᱾ ᱱᱚᱣᱟ ᱫᱚ  ᱱᱟᱥᱮ ᱟᱯᱟᱱ ᱥᱟᱥᱮᱛ ᱤᱞᱟᱹᱠᱟ ᱨᱮᱦᱚᱸ ᱞᱮᱠᱷᱟᱜ-ᱟ ᱾ ᱵᱷᱟᱨᱚᱛ ᱨᱮᱭᱟᱜ ᱱᱚᱣᱟ ᱫᱚ ᱢᱤᱫ ᱢᱟᱨᱟᱝ ᱧᱮᱞ ᱡᱚᱝ ᱴᱷᱟᱶ ᱠᱟᱱᱟ ᱾
ᱜᱩᱲ
ᱵᱮᱱᱟᱣ ᱠᱟᱛᱷᱟ
ᱯᱩᱭᱞᱩ ᱨᱮ ᱟᱸᱠ ᱨᱟᱥᱟ ᱵᱟᱝᱛᱮ ᱠᱷᱤᱡᱩᱨ ᱨᱮᱱᱟᱜ ᱨᱟᱥᱟ ᱪᱷᱟᱠᱵᱤ ᱠᱟᱛᱮᱜ ᱞᱟᱹᱴᱩ ᱢᱤᱫᱴᱟᱝ ᱪᱟᱲᱟ ᱨᱮᱠᱚ ᱫᱩᱞ ᱠᱟᱛᱮᱜ ᱠᱚ ᱫᱚᱦᱚᱭᱟ᱾ ᱚᱱᱟ ᱛᱟᱭᱚᱢ ᱠᱚ ᱥᱮᱸᱜᱽᱮᱞ ᱨᱮᱠᱚ ᱡᱩᱞᱟᱜ-ᱟ᱾ ᱟᱨ ᱥᱮᱸᱜᱽᱮᱞ ᱟᱸᱪ ᱛᱮ ᱵᱷᱟᱵ ᱦᱚᱸ ᱟᱸᱱᱰᱩᱝ ᱚᱜ ᱜᱮᱭᱟ᱾ ᱟᱨ ᱱᱮᱥᱟ ᱱᱟᱥᱮ ᱛᱮ ᱟᱨᱟᱜ ᱨᱚᱝ ᱧᱮᱞᱚᱜ-ᱟ᱾ ᱢᱩᱪᱟᱹᱫ ᱨᱮᱫᱚ ᱜᱩᱲ ᱵᱮᱱᱟᱣ ᱠᱟᱛᱮᱜ ᱩᱸᱱᱰᱩᱝ ᱚᱜ-ᱟ᱾ ᱤᱠᱷᱟᱹᱱ ᱱᱤᱭᱟᱸ ᱛᱮ ᱪᱤᱱᱤ ᱦᱚᱸ ᱛᱮᱭᱟᱨ ᱜᱮᱭᱟ᱾
ᱫᱟᱨᱡᱤᱞᱤᱝ
ᱱᱚᱰᱮᱱᱟᱜ ᱱᱟᱜᱟᱢ ᱫᱚ ᱑᱙ ᱥᱟᱭᱟᱝ ᱨᱮ ᱵᱨᱤᱴᱤᱥ ᱥᱚᱨᱠᱟᱨ ᱚᱢᱚᱲ ᱠᱷᱚᱱ ᱵᱟᱰᱟᱭᱚᱜ-ᱟ ᱾ ᱱᱚᱣ ᱟᱤᱞᱟᱹᱠᱟ ᱨᱮ ᱢᱤᱫ ᱚᱠᱛᱚ ᱢᱤᱞᱤᱴᱟᱨᱤ ᱠᱚ ᱵᱚᱨᱟᱛ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱱᱚᱰ ᱮᱪᱟ ᱪᱟᱥ ᱮᱦᱚᱵ ᱮᱱᱟ ᱟᱨ ᱦᱮᱸᱫᱮ ᱪᱟ ᱡᱟᱦᱟᱸ ᱫᱚ ᱦᱟᱭᱵᱨᱤᱰ ᱪᱟ ᱦᱚᱸᱠᱚ ᱢᱮᱛᱟᱜ ᱠᱟᱱᱟ ᱚᱱᱟ ᱪᱟᱥ ᱮᱦᱚᱵ ᱮᱱᱟ ᱾ ᱟᱨ ᱪᱟ ᱪᱟᱥ ᱨᱮᱭᱟᱜ ᱱᱟᱣᱟ ᱛᱚᱨᱤᱠᱟ ᱦᱚᱸᱠᱚ ᱟᱯᱱᱟᱨ ᱠᱮᱜ-ᱟ ᱾ ᱜᱚᱛᱟ ᱡᱮᱜᱮᱛ ᱨᱮᱱ ᱢᱟᱹᱱᱢᱤ ᱫᱟᱨᱡᱤᱞᱤᱝ ᱪᱟ ᱠᱚ ᱪᱤᱱᱦᱟᱹᱣ ᱠᱮᱜ-ᱟ ᱟᱨ ᱱᱚᱣᱟ ᱦᱚᱲ ᱟᱹᱰᱤ ᱠᱚ ᱠᱩᱥᱤᱭᱟᱫ ᱟ ᱾ ᱫᱟᱨᱡᱤᱞᱤᱝ ᱦᱤᱢᱟᱞᱚᱭᱟ ᱨᱮᱞ ᱣᱮ ᱱᱚᱣᱟ ᱤᱞᱟᱹᱠᱟ ᱫᱚ ᱠᱷᱚᱧᱡᱟ ᱟᱠᱟᱜ-ᱟ ᱾
ᱟᱰᱨᱡᱤᱞᱤᱝ ᱨᱮᱫᱚ ᱵᱨᱤᱴᱤᱥ ᱤᱥᱴᱟᱭᱤᱞ ᱨᱮᱭᱟᱜ ᱤᱥᱠᱩᱞ ᱠᱚ ᱢᱱᱟᱜ-ᱟ ᱾ ᱱᱚᱣᱣ ᱟᱥᱲᱟ ᱛᱮᱫᱚ ᱵᱷᱟᱨᱚᱛ ᱨᱮᱭᱟᱜ ᱡᱚᱛᱚ ᱯᱚᱱᱚᱛ ᱠᱷᱚᱱ ᱟᱪᱮᱫ ᱠᱚ ᱦᱤᱡᱩᱜ-ᱟ ᱱᱚᱝᱠᱟ ᱪᱮ ᱥᱩᱯᱩᱨ ᱫᱤᱥᱚᱢ ᱠᱷᱳᱱ ᱦᱚᱸ ᱟᱭᱢᱟ ᱟᱪᱮᱫ ᱠᱚ ᱦᱤᱡᱩᱜ-ᱟ ᱾ ᱱᱚᱰᱮ ᱫᱚ ᱟᱹᱰᱤ ᱞᱮᱠᱟᱱ ᱦᱚᱲ ᱠᱚ ᱛᱟᱦᱮᱸᱱᱟ ᱡᱮᱢᱚᱱ- ᱞᱮᱯᱪᱟ, ᱜᱚᱨᱠᱷᱟ, ᱥᱮᱨᱯᱷᱟ, ᱵᱷᱩᱴᱤᱟ ,ᱵᱮᱝᱜᱚᱞᱤ ᱮᱢᱟᱱ ᱾ ᱫᱟᱨᱡᱞᱤᱝ ᱵᱟᱡᱟᱨ ᱥᱩᱨ ᱨᱮ ᱟᱨ ᱢᱤᱫ ᱵᱟᱡᱟᱨ ᱢᱮᱱᱟᱜ-ᱟ ᱚᱱᱟ ᱨᱮᱭᱟᱜ ᱧᱩᱛᱩᱢ ᱫᱚ ᱠᱟᱞᱤᱝᱯᱚᱝ ᱾ ᱱᱚᱣᱟ ᱟᱫᱚ ᱑᱙᱘᱐ ᱥᱟᱞ ᱟᱨ ᱒᱐᱑᱗ ᱥᱤᱛᱩᱝ ᱨᱤᱛᱩ ᱨᱮ ᱦᱩᱭ ᱞᱮᱱ ᱜᱚᱨᱠᱷᱟᱞᱟᱸᱱᱰ ᱟᱱᱫᱚᱲᱚᱱ ᱨᱮᱭᱟᱜ ᱛᱟᱞᱟ ᱢᱟᱞᱟ ᱤᱞᱟᱹᱠᱟ ᱠᱟᱱᱟ ᱾
ᱱᱟᱜᱟᱢ
ᱫᱟᱨᱡᱤᱞᱤᱝ ᱨᱮᱭᱟᱜ ᱱᱟᱜᱟᱢ ᱫᱚ ᱱᱮᱯᱟᱞ, ᱥᱤᱠᱠᱤᱢ, ᱵᱨᱤᱴᱤᱥ ᱤᱱᱰᱤᱭᱟ ᱟᱨ ᱵᱷᱩᱴᱟᱱ ᱨᱮᱭᱟᱜ ᱱᱟᱜᱟᱢ ᱥᱟᱶ ᱡᱚᱲᱟᱣ ᱢᱮᱱᱟᱜ-ᱟ ᱾ ᱑᱙ ᱥᱟᱭᱟᱝ ᱦᱟᱹᱵᱤᱡ ᱫᱟᱨᱡᱤᱞᱤᱝ ᱫᱚ ᱥᱤᱠᱠᱤᱢ ᱯᱚᱱᱚᱛ ᱫᱟᱨᱟᱭ ᱛᱮ ᱥᱟᱥᱚᱱᱚᱜ ᱠᱟᱱ ᱛᱟᱦᱮᱸᱱ ᱾   ᱱᱚᱰᱮ ᱞᱮᱯᱪᱟ ᱟᱨ ᱠᱤᱨᱟᱴᱤ ᱦᱚᱲ ᱠᱚᱣᱟᱜ ᱛᱤᱱᱟᱜ ᱜᱟᱱ ᱟᱹᱛᱩ ᱦᱚᱸ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾
ᱠᱩᱨᱩᱝ ᱠᱩᱢᱮ ᱦᱚᱱᱚᱛ
ᱠᱩᱨᱩᱝ ᱠᱩᱢᱮ ᱦᱚᱱᱚᱛ ᱫᱚ ᱠᱚᱧᱮ ᱥᱟᱢᱟᱝ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱒᱖ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ, ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱠᱳᱞᱳᱨᱤᱭᱟᱝ ᱨᱮ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱱᱤᱛᱚᱜ ᱦᱚᱱᱚᱛ ᱨᱮᱱᱟᱜ ᱟᱢᱮᱴᱟᱜ ᱴᱚᱴᱷᱟ ᱫᱚ ᱑᱙᱑᱔ ᱥᱟᱞ ᱨᱮ ᱠᱚᱧᱮ ᱥᱟᱢᱟᱝ ᱯᱷᱨᱚᱱᱴᱤᱭᱟᱨ ᱴᱨᱮᱠᱴᱥ ᱟᱜ ᱴᱷᱟᱶ ᱵᱮᱱᱟᱣ ᱮᱱᱟ ᱾ ᱑᱙᱕᱔ ᱥᱟᱞ ᱨᱮ, ᱱᱚᱣᱟ ᱥᱩᱵᱚᱱᱥᱤᱨᱤ ᱯᱷᱨᱚᱱᱴᱤᱭᱟᱨ ᱠᱷᱚᱸᱰ ᱟᱜ ᱴᱷᱟᱶ ᱵᱮᱱᱟᱣ ᱮᱱᱟ, ᱡᱟᱦᱟᱸ ᱛᱟᱭᱚᱢ ᱛᱮ ᱞᱟᱛᱟᱨ ᱥᱩᱵᱚᱱᱥᱤᱨᱤ ᱦᱚᱱᱚᱛ ᱟᱜ ᱧᱩᱛᱩᱢ ᱮᱢᱟᱫ ᱫᱮᱭᱟ ᱾ ᱑ ᱟᱯᱨᱤᱞ ᱒᱐᱐᱑ ᱥᱟᱞ ᱨᱮ, ᱱᱚᱣᱟ ᱦᱚᱱᱚᱛ ᱫᱚ ᱞᱟᱛᱟᱨ ᱥᱩᱵᱚᱱᱥᱤᱨᱤ ᱦᱚᱱᱚᱛ ᱫᱚ ᱦᱟᱹᱴᱤᱧ ᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱩᱨᱩᱝ ᱠᱤᱢᱮ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱙᱒,᱐᱗᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱥᱮᱥᱮᱞᱮᱥ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱖᱑᱗ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑᱕ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱓᱙/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱑᱒.᱐᱑% ᱛᱟᱦᱮᱸ ᱠᱟᱱᱟ ᱾ ᱠᱩᱨᱩᱝ ᱠᱩᱢᱮ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱒᱙ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱕᱐.᱖᱗% ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮ ᱒᱐᱐᱑ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ
ᱚᱪᱭᱩᱛᱚ ᱥᱟᱢᱚᱱᱛᱚ
ᱚᱪᱭᱩᱛᱚ ᱥᱟᱢᱚᱱᱛᱚ (ᱡᱟᱱᱟᱢ ᱒᱐ ᱡᱟᱱᱩᱣᱟᱨᱤ ᱑᱙᱖᱕) (ᱳᱰᱤᱥᱟ) ᱫᱚ ᱢᱤᱫ ᱢᱟᱪᱮᱛ, ᱥᱚᱢᱟᱡᱽ ᱥᱮᱵᱤ ᱨᱟᱡᱽᱱᱮᱛᱟ ᱠᱟᱱᱟᱭ ᱾ ᱵᱷᱩᱵᱽᱱᱮᱥᱣᱚᱨ ᱨᱮ ᱢᱮᱱᱟᱜ ᱠᱤᱴ ᱡᱟᱜᱟᱮᱫ ᱵᱤᱨᱫᱟᱹᱜᱟᱲ, ᱠᱤᱲᱤᱝᱜᱚ ᱤᱱᱥᱴᱤᱪᱭᱩᱴ ᱚᱯ ᱥᱚᱥᱤᱭᱟᱞ ᱥᱤᱭᱤᱱᱥ (ᱠᱤᱥ) ᱨᱮᱱᱤᱡ ᱛᱷᱟᱯᱚᱱᱤᱭᱟᱹ ᱠᱟᱱᱟᱭ ᱾ ᱑᱗ ᱟᱱᱟᱜ ᱞᱚᱠᱥᱚᱵᱷᱟ ᱨᱮ ᱩᱱᱤ ᱠᱚᱱᱫᱷᱚᱢᱟᱲ ᱞᱚᱠᱥᱚᱵᱷᱟ ᱱᱤᱨᱵᱟᱪᱚᱱ ᱢᱚᱱᱰᱚᱲᱤ ᱠᱷᱚᱱᱟᱜ, ᱵᱤᱡᱩ ᱡᱚᱱᱛᱟ ᱫᱚᱲ ᱠᱷᱚᱱᱟᱜ ᱮ ᱡᱤᱛᱠᱟᱹᱨ ᱟᱠᱟᱱᱟ ᱾
ᱮᱛᱚᱦᱚᱵ ᱡᱤᱭᱚᱱ
ᱚᱪᱭᱩᱛ ᱫᱚ ᱩᱛᱠᱚᱲ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱᱟᱜ ᱨᱚᱥᱟᱭᱚᱱ ᱵᱤᱜᱽᱭᱟᱱ ᱨᱮ ᱥᱚᱱᱮᱨ ᱩᱯᱟᱹᱫᱷᱤ ᱧᱟᱢ ᱞᱮᱜ-ᱟ ᱾ ᱢᱚᱦᱚᱨᱥᱤ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱨᱚᱥᱟᱭᱚᱱ ᱵᱤᱜᱽᱭᱟᱱ ᱞᱟᱵᱽ ᱨᱮ ᱜᱚᱜᱽᱲᱚ ᱞᱮᱠᱟ ᱑᱐ ᱥᱮᱨᱢᱟᱭ ᱠᱟᱹᱢᱤ ᱞᱮᱜ-ᱟ ᱾
ᱨᱟᱡᱽᱱᱤᱛᱤᱠ ᱡᱤᱭᱚᱱ
᱗ ᱢᱟᱨᱪ ᱒᱐᱑᱘ ᱥᱟᱞ ᱨᱮ ᱚᱪᱭᱩᱛᱚ ᱥᱟᱢᱚᱱᱛᱚ ᱫᱚ ᱨᱟᱡᱽᱱᱤᱛᱤ ᱨᱮ ᱵᱚᱞᱚ ᱞᱮᱱᱟ ᱾ ᱩᱱᱤ ᱫᱚ ᱵᱤᱡᱩ ᱡᱤᱱᱛᱟ ᱫᱚᱲ ᱨᱮ ᱥᱮᱞᱮᱫ ᱞᱮᱱᱟ᱾ ᱔ ᱮᱯᱨᱤᱞ ᱒᱐᱑᱘ ᱥᱟᱞ ᱨᱮ ᱩᱱᱤ ᱨᱟᱡᱽᱭᱚᱥᱚᱵᱷᱟ ᱞᱟᱹᱜᱤᱫ ᱮ ᱵᱟᱪᱷᱚᱱ ᱞᱮᱱᱟ ᱾ ᱒᱐᱑᱙ ᱥᱟᱞ ᱨᱮᱭᱟᱜ ᱢᱟᱨᱪ ᱪᱟᱱᱫᱚ ᱑᱘ ᱢᱟᱹᱦᱤᱛ ᱦᱞᱚᱜ ᱩᱱᱤ ᱠᱚᱱᱫᱷᱢᱟᱲ ᱞᱚᱠᱥᱚᱵᱷᱟ ᱱᱤᱨᱵᱟᱪᱚᱱ ᱢᱚᱱᱰᱚᱲᱤ ᱠᱷᱚᱱᱟᱜ, ᱵᱤᱡᱩ ᱡᱚᱱᱛᱲᱟ ᱫᱚᱲ ᱠᱷᱚᱱᱟᱜ ᱠᱚ ᱛᱤᱝᱜᱩ ᱞᱮᱫᱮᱭᱟ ᱾ ᱩᱱᱤ ᱢᱤᱫ ᱞᱟᱠᱷ ᱜᱟᱱ ᱵᱷᱩᱴ ᱨᱮ ᱟᱡ ᱥᱩᱨ ᱯᱨᱚᱛᱤᱫᱚᱱᱫᱤ ᱵᱷᱟᱨᱚᱛᱤᱭᱟᱹ ᱡᱚᱱᱛᱟ ᱯᱟᱨᱴᱤ ᱨᱮᱱᱤᱡ ᱠᱷᱟᱨᱚᱵᱮᱲᱚ ᱥᱣᱟᱸᱭ ᱠᱷᱚᱱᱟᱜ ᱮ ᱡᱤᱛᱠᱟᱹᱨ ᱞᱮᱱᱟ ᱟᱨ ᱑᱗ ᱟᱱᱟᱜ ᱞᱚᱠᱥᱚᱵᱷᱟ ᱨᱮᱱᱤᱡ ᱢᱤᱫ ᱥᱚᱦᱮᱫ ᱮ ᱵᱮᱱᱟᱣ ᱞᱣᱮᱱᱟ ᱾
ᱵᱟᱦᱩ ᱡᱟᱶᱟᱭ
ᱵᱟᱹᱦᱩ ᱡᱟᱶᱟᱭ
ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ
ᱥᱩᱵᱷᱟᱥ ᱪᱚᱸᱫᱽᱨᱚ ᱵᱳᱥ
ᱡᱟᱱᱟᱢ ᱟᱨ ᱜᱷᱟᱨᱚᱸᱡᱽ
᱑᱘᱙᱗ ᱥᱟᱞᱮ ᱨᱮᱭᱟᱜ ᱡᱟᱱᱩᱣᱟᱨᱤ ᱒᱓ ᱢᱟᱺᱦᱤᱛ ᱦᱤᱞᱚᱜ ᱠᱚᱴᱚᱠ ᱨᱮᱭᱟᱜ ᱢᱤᱫ ᱩᱰᱤᱭᱟ. ᱵᱟᱡᱟᱨ ᱨᱮ ᱩᱱᱤ ᱫᱚᱭ ᱡᱟᱱᱟᱢ ᱞᱮᱱᱟ ᱾ ᱟᱡᱤᱡ ᱡᱟᱱᱟᱢ ᱵᱟᱵᱟ ᱡᱟᱱᱠᱤᱱᱟᱛᱷ ᱵᱳᱥ ᱠᱚᱴᱚᱠ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱩᱠᱤᱞ ᱮ ᱛᱟᱦᱮᱸ ᱠᱟᱱᱟ ᱾ ᱟᱡᱤᱡ ᱡᱟᱱᱟᱢ ᱟᱭᱳᱣᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ᱯᱨᱚᱵᱷᱟᱵᱚᱛᱤ ᱫᱮᱵᱤ ᱾
ᱥᱮᱪᱮᱫ
ᱟᱡᱟᱜ ᱜᱤᱫᱽᱨᱟ. ᱚᱠᱛᱚ ᱯᱩᱭᱞᱩ ᱥᱮᱪᱮᱫ ᱫᱚ ᱟᱸᱜᱽᱞᱳ ᱤᱱᱰᱤᱭᱟᱱ ᱟᱥᱲᱟ ᱨᱮ ᱮᱛᱚᱦᱚᱵ ᱞᱮᱱᱟ ᱾ ᱑᱙᱑᱓ ᱥᱟᱞᱮᱨᱮ ᱩᱱᱤ ᱛᱟᱱᱟᱞᱟ/ ᱢᱟᱴᱨᱤᱠ ᱵᱤᱱᱤᱰ ᱨᱮ ᱫᱚᱥᱟᱨ ᱴᱷᱟᱶ ᱟᱢᱮᱴ ᱠᱟᱛᱮᱭ ᱨᱟᱠᱟᱵ ᱮᱱᱟ ᱾ ᱱᱚᱶᱟ ᱛᱟᱭᱚᱢ ᱩᱱᱤ ᱠᱚᱞᱠᱟᱛᱟ ᱪᱟᱞᱟᱣ ᱠᱟᱛᱮ ᱯᱨᱮᱥᱤᱰᱮᱱᱥᱤ ᱵᱤᱨᱫᱟ.ᱜᱟᱲ ᱨᱮ ᱧᱩᱛᱩᱢ ᱮ ᱚᱞ ᱦᱚᱪᱚ ᱠᱮᱫ ᱛᱟᱭᱟ ᱾ ᱵᱟᱵᱟᱦᱟᱜ ᱩᱱᱩᱫᱩᱜ ᱞᱮᱠᱟᱛᱮ ᱩᱱᱤ ᱤᱸᱰᱤᱭᱟᱱ ᱥᱤᱵᱷᱤᱞ ᱥᱚᱨᱵᱤᱥ ᱨᱮ ᱡᱤᱛᱠᱟ.ᱨᱚᱜ ᱞᱟ.ᱜᱤᱫ ᱞᱚᱱᱰᱚᱱ ᱮ ᱪᱟᱞᱟᱣ ᱮᱱᱟ ᱾ ᱯᱟᱲᱦᱟᱣ ᱨᱮ ᱜᱟᱺᱦᱤᱨ ᱢᱚᱱᱮ ᱟᱞᱟᱭ ᱠᱟᱛᱮ ᱛᱩᱨᱩᱭ ᱪᱟᱸᱫᱚ ᱛᱟᱭᱚᱢ ᱩᱱᱤ ᱯᱩᱱᱟᱜ ᱴᱷᱟᱶ ᱟᱢᱮᱴ ᱠᱟᱛᱮ ᱟᱭᱤ. ᱥᱤ. ᱮᱥ. ᱵᱤᱱᱤᱰ ᱮ ᱯᱟᱥ ᱠᱮᱜᱼᱟ ᱾
ᱵᱟᱝᱼᱥᱚᱦᱚᱫ (Non-cooperation) ᱢᱤᱪᱷᱤᱞ ᱨᱮ ᱥᱮᱞᱮᱫ
ᱤᱸᱜᱽᱞᱚᱸᱰ ᱠᱷᱚᱱ ᱨᱩᱣᱟ.ᱲ ᱠᱟᱛᱮ ᱩᱱᱤ ᱜᱟᱱᱫᱷᱤᱡᱤ ᱭᱟᱜ ᱧᱮᱞ ᱡᱚᱛᱚᱱ ᱨᱮ ᱪᱟ.ᱞᱩᱜ ᱠᱟᱱ ᱵᱟᱝᱼᱥᱚᱦᱚᱫ ᱢᱤᱪᱷᱤᱞ ᱨᱮᱭ ᱥᱮᱞᱮᱫ ᱮᱱᱟ ᱾ ᱱᱤᱭᱟ. ᱛᱟᱭᱚᱢ ᱥᱩᱵᱷᱟᱥ ᱟ.ᱛᱩᱼᱟ.ᱛᱩ ᱫᱟᱬᱟ ᱠᱟᱛᱮ ᱪᱮᱛᱮᱫᱤᱭᱟ., ᱢᱟᱪᱮᱛ, ᱪᱟ.ᱥᱤ, ᱩᱠᱤᱞ ᱟᱨ ᱥᱚᱨᱠᱟᱨ ᱠᱟ.ᱢᱤ ᱦᱚᱲ ᱠᱚ ᱯᱷᱩᱞᱜᱟ.ᱞ ᱢᱤᱪᱷᱤᱞ ᱨᱮ ᱥᱮᱞᱮᱫᱚᱜ ᱞᱟ.ᱜᱤᱫ ᱮ ᱫᱩᱼᱫᱮᱞᱟ ᱟᱫ ᱠᱚᱣᱟ ᱾ ᱑᱙᱒᱓ ᱥᱟᱞᱮᱨᱮ ᱪᱤᱛᱚᱨᱚᱸᱡᱚᱱ ᱟᱜ ᱟᱺᱜᱤᱵᱷᱟᱨ ᱨᱮ ᱥᱣᱚᱨᱟᱡᱣᱚ ᱯᱟᱨᱴᱤ ᱛᱷᱟᱯᱚᱱ ᱮᱱᱟ ᱾ ᱱᱚᱶᱟ ᱯᱟᱨᱴᱤ ᱨᱮᱭᱟᱜ ᱯᱩᱭᱞᱩ ᱟᱺᱜᱤᱵᱷᱟᱨ ᱫᱚ ᱥᱩᱵᱷᱟᱥ ᱮ ᱦᱟᱛᱟᱣ ᱠᱮᱜᱼᱟ ᱾